**11 февраля 2025 по н. ст.**

**29 Января 2025 года (11 Февраля 2025 года по н.ст.), Вторник, (А282), Глас 8. Пренесе́ние моще́й свята́го священному́ченика Игна́тия Богоно́сца. Служба шестиричная**

**ВСЕДНЕ́ВНАЯ ВЕЧЕ́РНЯ.**

**Иерей: Благослове́н Бог наш, всегда́, ны́не и при́сно, и во ве́ки веко́в.**

**Хор: А**ми́нь.

**Чтец: П**рииди́те, поклони́мся Царе́ви на́шему Бо́гу.

**П**рииди́те, поклони́мся и припаде́м Христу́ Царе́ви на́шему Бо́гу.

**П**рииди́те, поклони́мся и припаде́м Самому́ Христу́, Царе́ви и Бо́гу на́шему.

**Псало́м 103:**

**Чтец: Б**лагослови́, душе́ моя́, Го́спода; Го́споди, Бо́же мой, возвели́чился еси́ зело́, во испове́дание и в велеле́поту обле́клся еси́. Одея́йся све́том, я́ко ри́зою, простира́яй не́бо, я́ко ко́жу. Покрыва́яй вода́ми превы́спренняя Своя́, полага́яй о́блаки на восхожде́ние Свое́, ходя́й на крилу́ ве́треню. Творя́й А́нгелы Своя́ ду́хи, и слуги́ Своя́ пла́мень о́гненный. Основа́яй зе́млю на тве́рди ея́, не преклони́тся в век ве́ка. Бе́здна, я́ко ри́за, одея́ние ея́, на гора́х ста́нут во́ды. От запреще́ния Твоего́ побе́гнут, от гла́са гро́ма Твоего́ убоя́тся. Восхо́дят го́ры, и нисхо́дят поля́ в ме́сто, е́же основа́л еси́ им. Преде́л положи́л еси́, eго́же не пре́йдут, ниже́ обратя́тся покры́ти зе́млю. Посыла́яй исто́чники в де́брех, посреде́ гор про́йдут во́ды. Напая́ют вся зве́ри се́льныя, ждут она́гри в жа́жду свою́. На ты́х пти́цы небе́сныя привита́ют, от среды́ ка́мения дадя́т глас. Напая́яй го́ры от превы́спренних Свои́х, от плода́ дел Твои́х насы́тится земля́. Прозяба́яй траву́ ското́м, и злак на слу́жбу челове́ком, извести́ хлеб от земли́. И вино́ весели́т се́рдце челове́ка, ума́стити лице́ еле́ем, и хлеб се́рдце челове́ка укрепи́т. Насы́тятся древа́ польска́я, ке́дри Лива́нстии, и́хже еси́ насади́л. Та́мо пти́цы вогнездя́тся, ероди́ево жили́ще предводи́тельствует и́ми. Го́ры высо́кия еле́нем, ка́мень прибе́жище за́яцем. Сотвори́л есть луну́ во времена́, со́лнце позна́ за́пад свой. Положи́л еси́ тму, и бысть нощь, в не́йже про́йдут вси зве́рие дубра́внии; ски́мни рыка́ющии, восхи́тити и взыска́ти от Бо́га пи́щу себе́. Возсия́ со́лнце, и собра́шася, и в ло́жах свои́х ля́гут. Изы́дет челове́к на де́ло свое́, и на де́лание свое́ до ве́чера. Я́ко возвели́чишася дела́ Твоя́, Го́споди, вся прему́дростию сотвори́л еси́: испо́лнися земля́ тва́ри Твоея́. Сие́ мо́ре вели́кое и простра́нное, та́мо га́ди, и́хже несть числа́, живо́тная ма́лая с вели́кими. Та́мо корабли́ препла́вают, змий сей, eго́же созда́л еси руга́тися eму́. Вся к Тебе́ ча́ют, да́ти пи́щу им во бла́го вре́мя. Да́вшу Тебе́ им, соберу́т; отве́рзшу Тебе́ ру́ку, вся́ческая испо́лнятся бла́гости. Отвра́щшу же Тебе́ лице́, возмяту́тся: отъи́меши дух их, и исче́знут, и в персть свою́ возвратя́тся. По́слеши Ду́ха Твоего́, и сози́ждутся, и обнови́ши лице́ земли́. Бу́ди сла́ва Госпо́дня во ве́ки, возвесели́тся Госпо́дь о де́лех Свои́х. Призира́яй на зе́млю, и творя́й ю́ трясти́ся; прикаса́яйся гора́м, и дымя́тся. Воспою́ Го́сподеви в животе́ мое́м, пою́ Бо́гу моему́, до́ндеже есмь. Да услади́тся Ему́ бесе́да моя́, аз же возвеселю́ся о Го́споде. Да исче́знут гре́шницы от земли́, и беззако́нницы, я́коже не бы́ти им; благослови́, душе́ моя́, Го́спода.

**С**о́лнце позна́ за́пад свой; положи́л еси́ тму, и бысть нощь.

**Я**́ко возвели́чишася дела́ Твоя́, Го́споди, вся прему́дростию сотвори́л еси́.

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Вели́кая ектения́:**

**Диа́кон: Ми́ром Го́споду помо́лимся.**

**Хор: Г**о́споди, поми́луй. **(На каждое прошение)**

**Диа́кон: О Свы́шнем ми́ре и спасе́нии душ на́ших, Го́споду помо́лимся.**

**О ми́ре всего́ ми́ра, благостоя́нии Святы́х Бо́жиих Церкве́й и соедине́нии всех, Го́споду помо́лимся.**

**О святе́м хра́ме сем и с ве́рою, благогове́нием и стра́хом Бо́жиим входя́щих во\_нь, Го́споду помо́лимся.**

**О вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем, Высокопреосвяще́ннейшем митрополи́те (или: архиепи́скопе, или: преосвяще́ннейшем епи́скопе имярек), честне́м пресви́терстве, вo Христе́ диа́констве, о всем при́чте и лю́дех, Го́споду помо́лимся.**

**О Богохрани́мей стране́ на́шей, власте́х и во́инстве ея, Го́споду помо́лимся.**

**О гра́де сем (или о ве́си сей), вся́ком гра́де, стране́ и ве́рою живу́щих в них, Го́споду помо́лимся.**

**О благорастворе́нии возду́хов, о изоби́лии плодо́в земны́х и вре́менех ми́рных, Го́споду помо́лимся.**

**О пла́вающих, путеше́ствующих, неду́гующих, стра́ждущих, плене́нных и о спасе́нии их. Го́споду помо́лимся.**

**О изба́витися нам от вся́кия ско́рби, гне́ва и ну́жды, Го́споду помо́лимся.**

**Заступи́, спаси́, поми́луй и сохрани́ нас, Бо́же, Твое́ю благода́тию.**

**Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко подоба́ет Тебе́ вся́кая сла́ва честь и поклоне́ние, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**КАФИЗМА:**

**Хор: Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

***Внимание! Если в предыдущий богослужебный день пелось великое славословие и на утрене читалось 2 кафизмы, тогда читаем вместо 18-й кафизмы кафизму 6***

**Кафизма шестая**

**Псало́м 37:**

**Г**о́споди, да не я́ростию Твое́ю обличи́ши мене́, ниже́ гне́вом Твои́м нака́жеши мене́. Я́ко стре́лы Твоя́ унзо́ша во мне́, и утверди́л еси́ на мне́ ру́ку Твою́. Не́сть исцеле́ния в пло́ти мое́й от лица́ гне́ва Твоего́, не́сть ми́ра в косте́х мои́х от лица́ гре́х мои́х. Я́ко беззако́ния моя́ превзыдо́ша главу́ мою́, я́ко бре́мя тя́жкое отяготе́ша на мне́. Возсмерде́ша и согни́ша ра́ны моя́ от лица́ безу́мия моего́. Пострада́х и сляко́хся до конца́, ве́сь де́нь се́туя хожда́х. Я́ко ля́двия моя́ напо́лнишася поруга́ний, и не́сть исцеле́ния в пло́ти мое́й. Озло́блен бы́х и смири́хся до зела́, рыка́х от воздыха́ния се́рдца моего́. Го́споди, пре́д Тобо́ю все́ жела́ние мое́ и воздыха́ние мое́ от Тебе́ не утаи́ся. Се́рдце мое́ смяте́ся, оста́ви мя́ си́ла моя́, и све́т о́чию мое́ю, и то́й не́сть со мно́ю. Дру́зи мои́ и и́скреннии мои́ пря́мо мне́ прибли́жишася и ста́ша, и бли́жнии мои́ отдале́че мене́ ста́ша и нужда́хуся и́щущии ду́шу мою́, и и́щущии зла́я мне́ глаго́лаху су́етная и льсти́вным ве́сь де́нь поуча́хуся. А́з же я́ко глу́х не слы́шах и я́ко не́м не отверза́яй у́ст свои́х. И бы́х я́ко челове́к не слы́шай и не имы́й во усте́х свои́х обличе́ния. Я́ко на Тя́, Го́споди, упова́х, Ты́ услы́шиши, Го́споди Бо́же мо́й. Я́ко ре́х: да не когда́ пора́дуют ми́ ся́ врази́ мои́: и внегда́ подвижа́тися нога́м мои́м, на мя́ велере́чеваша. Я́ко а́з на ра́ны гото́в, и боле́знь моя́ пре́до мно́ю е́сть вы́ну. Я́ко беззако́ние мое́ а́з возвещу́ и попеку́ся о гресе́ мое́м. Вра́зи же мои́ живу́т и укрепи́шася па́че мене́, и умно́жишася ненави́дящии мя́ без пра́вды. Воздаю́щии ми́ зла́я во́з блага́я оболга́ху мя́, зане́ гоня́х благосты́ню. Не оста́ви мене́, Го́споди Бо́же мо́й, не отступи́ от Мене́. Вонми́ в по́мощь мою́, Го́споди спасе́ния моего́.

**Псало́м 38:**

**Р**е́х: сохраню́ пути́ моя́, е́же не согреша́ти ми́ языко́м мои́м: положи́х усто́м мои́м храни́ло, внегда́ воста́ти гре́шному пре́до мно́ю. Онеме́х и смири́хся, и умолча́х от бла́г, и боле́знь моя́ обнови́ся. Согре́яся се́рдце мое́ во мне́, и в поуче́нии мое́м разгори́тся о́гнь. Глаго́лах язы́ком мои́м: скажи́ ми́, Го́споди, кончи́ну мою́ и число́ дне́й мои́х, ко́е е́сть́ Да разуме́ю, что́ лиша́юся а́з́ Се́ пя́ди положи́л еси́ дни́ моя́, и соста́в мо́й я́ко ничто́же пре́д Тобо́ю, оба́че вся́ческая суета́ вся́к челове́к живы́й. У́бо о́бразом хо́дит челове́к, оба́че всу́е мяте́тся: сокро́вищствует, и не ве́сть, кому́ собере́т я́. И ны́не кто́ терпе́ние мое́, не Госпо́дь ли́ и соста́в мо́й от Тебе́ е́сть. От все́х беззако́ний мои́х изба́ви мя́, поноше́ние безу́мному да́л мя́ еси́. Онеме́х и не отверзо́х у́ст мои́х, я́ко Ты́ сотвори́л еси́. Отста́ви от Мене́ ра́ны Твоя́: от кре́пости бо руки́ Твоея́ а́з исчезо́х. Во обличе́ниих о беззако́нии наказа́л еси́ челове́ка и иста́ял еси́, я́ко паучи́ну, ду́шу eго́: оба́че всу́е вся́к челове́к. Услы́ши моли́тву мою́, Го́споди, и моле́ние мое́ вну́ши, сле́з мои́х не премолчи́: я́ко пресе́льник а́з е́смь у тебе́ и пришле́ц, я́коже вси́ отцы́ мои́. Осла́би ми́, да почи́ю, пре́жде да́же не отъи́ду, и ктому́ не бу́ду.

**Псало́м 39:**

**Т**ерпя́, потерпе́х Го́спода, и вня́т ми́, и услы́ша моли́тву мою́. И возведе́ мя́ от ро́ва страсте́й, и от бре́ния ти́ны, и поста́ви на ка́мени но́зе мои́, и испра́ви стопы́ моя́, и вложи́ во уста́ моя́ пе́снь но́ву, пе́ние Бо́гу на́шему. У́зрят мно́зи и убоя́тся, и упова́ют на Го́спода. Блаже́н му́ж, eму́же е́сть и́мя Госпо́дне упова́ние eго́, и не призре́ в суеты́ и неистовле́ния ло́жная. Мно́га сотвори́л еси́ Ты́, Го́споди, Бо́же мо́й, чудеса́ Твоя́ и помышле́нием Твои́м не́сть кто́ уподо́бится Тебе́: возвести́х и глаго́лах, умно́жишася па́че числа́. Же́ртвы и приноше́ния не восхоте́л еси́, те́ло же сверши́л ми́ еси́, всесожже́ний и о гресе́ не взыска́л еси́. Тогда́ ре́х: се́ прииду́, в глави́зне кни́жне пи́сано е́сть о мне́: е́же сотвори́ти во́лю Твою́, Бо́же мо́й, восхоте́х, и зако́н Тво́й посреде́ чре́ва моего́. Благовести́х пра́вду в це́ркви вели́цей, се́ устна́м мои́м не возбраню́: Го́споди, Ты́ разуме́л еси́. Пра́вду Твою́ не скры́х в се́рдце мое́м, и́стину Твою́ и спасе́ние Твое́ ре́х, не скры́х ми́лость Твою́ и и́стину Твою́ от со́нма мно́га. Ты́ же, Го́споди, не удали́ щедро́т Твои́х от Мене́: ми́лость Твоя́ и и́стина Твоя́ вы́ну да засту́пите мя́. Я́ко одержа́ша мя́ зла́я, и́мже не́сть числа́, постиго́ша мя́ беззако́ния моя́, и не возмого́х зре́ти, умно́жишася па́че вла́с главы́ моея́, и се́рдце мое́ оста́ви мя́. Благоволи́, Го́споди, изба́вити мя́: Го́споди, во е́же помощи́ ми́ вонми́. Да постыдя́тся и посра́мятся вку́пе и́щущии ду́шу мою́ изъя́ти ю́, да возвратя́тся вспя́ть и постыдя́тся хотя́щии ми́ зла́я. Да прии́мут а́бие сту́д сво́й глаго́лющии ми́: бла́гоже, бла́гоже. Да возра́дуются и возвеселя́тся о Тебе́ вси́ и́щущии Тебе́, Го́споди, и да реку́т вы́ну: да возвели́чится Госпо́дь, лю́бящии спасе́ние Твое́. А́з же ни́щ е́смь и убо́г, Госпо́дь попече́тся о мне́. Помо́щник мо́й и защи́титель мо́й еси́ Ты́, Бо́же мо́й, не закосни́.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 40:**

**Б**лаже́н разумев́аяй на ни́ща и убо́га, в де́нь лю́т изба́вит eго́ Госпо́дь. Госпо́дь да сохрани́т eго́ и живи́т eго́, и да ублажи́т eго́ на земли́, и да не преда́ст eго́ в ру́ки враго́в eго́. Госпо́дь да помо́жет eму́ на одре́ боле́зни eго́: все́ ло́же eго́ обрати́л еси́ в боле́зни eго́. А́з ре́х: Го́споди, поми́луй мя́, исцели́ ду́шу мою́, я́ко согреши́х Ти́. Вра́зи мои́ ре́ша мне́ зла́я: когда́ у́мрет и поги́бнет и́мя eго́́ И вхожда́ше ви́дети, всу́е глаго́лаше се́рдце eго́, собра́ беззако́ние себе́, исхожда́ше во́н и глаго́лаше вку́пе. На мя́ шепта́ху вси́ врази́ мои́, на мя́ помышля́ху зла́я мне́. Сло́во законопресту́пное возложи́ша на мя́: еда́ спя́й не приложи́т воскресну́ти́ И́бо челове́к ми́ра моего́, на него́же упова́х, яды́й хле́бы моя́, возвели́чи на мя́ запина́ние. Ты́ же, Го́споди, поми́луй мя́ и возста́ви мя́ и возда́м и́м. В се́м позна́х, я́ко восхоте́л мя́ еси́, я́ко не возра́дуется вра́г мо́й о мне́. Мене́ же за незло́бие прия́л и утверди́л мя́ еси́ пре́д Тобо́ю в ве́к. Благослове́н Госпо́дь Бо́г Изра́илев от ве́ка и до ве́ка: бу́ди, бу́ди.

**Псало́м 41:**

**И**́мже о́бразом жела́ет еле́нь на исто́чники водны́я, си́це жела́ет душа́ моя́ к Тебе́, Бо́же. Возжада́ душа́ моя́ к Бо́гу Кре́пкому, Живо́му: когда́ прииду́ и явлю́ся лицу́ Бо́жию́ Бы́ша сле́зы моя́ мне́ хле́б де́нь и но́щь, внегда́ глаго́латися мне́ на вся́к де́нь: где́ е́сть Бо́г тво́й́ Сия́ помяну́х и излия́х на мя́ ду́шу мою́, я́ко пройду́ в ме́сто селе́ния ди́вна, да́же до до́му Бо́жия, во гла́се ра́дования и испове́дания шу́ма пра́зднующаго. Вску́ю приско́рбна еси́, душе́ моя́́ и вску́ю смуща́еши мя́́ Упова́й на Бо́га, я́ко испове́мся Ему́, спасе́ние лица́ моего́, и Бо́г мо́й. Ко мне́ самому́ душа́ моя́ смяте́ся: се́го ра́ди помяну́х Тя́ от земли́ Иорда́нски и Ермонии́мски, от горы́ ма́лыя. Бе́здна бе́здну призыва́ет во гла́се хля́бий Твои́х, вся́ высоты́ Твоя́ и во́лны Твоя́ на мне́ преидо́ша. В де́нь запове́сть Госпо́дь ми́лость Свою́, и но́щию пе́снь Его́ от Мене́, моли́тва Бо́гу живота́ моего́. Реку́ Бо́гу: засту́пник мо́й еси́, почто́ мя́ забы́л еси́́ и вску́ю се́туя хожду́, внегда́ оскорбля́ет вра́ѓ Внегда́ сокруша́тися косте́м мои́м, поноша́ху ми́ врази́ мои́, внегда́ глаго́лати и́м мне́ на вся́к де́нь: где́ е́сть Бо́г тво́й́ Вску́ю приско́рбна еси́, душе́ моя́́ и вску́ю смуща́еши мя́́ Упова́й на Бо́га, я́ко испове́мся Ему́, спасе́ние лица́ моего́, и Бо́г мо́й.

**Псало́м 42:**

**С**уди́ ми́, Бо́же, и разсуди́ прю́ мою́, от язы́ка непреподо́бна, от челове́ка непра́ведна и льсти́ва изба́ви мя́. Зане́ Ты́ еси́, Бо́же, кре́пость моя́, вску́ю отри́нул мя́ еси́́ и вску́ю се́туя хожду́, внегда́ оскорбля́ет вра́ѓ Посли́ све́т Тво́й и и́стину Твою́, та́ мя́ наста́виста и введо́ста мя́ в го́ру святу́ю Твою́ и в селе́ния Твоя́. И вни́ду к же́ртвеннику Бо́жию, к Бо́гу веселя́щему ю́ность мою́, испове́мся Тебе́ в гу́слех, Бо́же, Бо́же мо́й. Вску́ю приско́рбна еси́, душе́ моя́́ и вску́ю смуща́еши мя́́ Упова́й на Бо́га, я́ко испове́мся Ему́, спасе́ние лица́ моего́, и Бо́г мо́й.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 43:**

**Б**о́же, уши́ма на́шима услы́шахом, и отцы́ на́ши возвести́ша на́м де́ло, е́же соде́лал еси́ во дне́х и́х, во дне́х дре́вних. Рука́ Твоя́ язы́ки потреби́, и насади́л я́ еси́, озло́бил еси́ лю́ди и изгна́л еси́ я́. Не бо мече́м свои́м насле́диша зе́млю, и мы́шца и́х не спасе́ и́х, но десни́ца Твоя́, и мы́шца Твоя́, и просвеще́ние лица́ Твоего́, я́ко благоволи́л еси́ в ни́х. Ты́ еси́ Са́м Ца́рь мо́й и Бо́г мо́й, запове́даяй спасе́ния Иа́ковля. О Тебе́ враги́ на́ша избоде́м ро́ги, и о и́мени Твое́м уничижи́м востаю́щыя на ны́. Не на лу́к бо мо́й упова́ю, и ме́ч мо́й не спасе́т мене́. Спа́сл бо еси́ на́с от стужа́ющих на́м, и ненави́дящих на́с посрами́л еси́. О Бо́зе похва́лимся ве́сь де́нь и о и́мени Твое́м испове́мыся во ве́к. Ны́не же отри́нул еси́ и посрами́л еси́ на́с, и не изы́деши, Бо́же, в си́лах на́ших. Возврати́л еси́ на́с вспя́ть при вразе́х на́ших, и ненави́дящии на́с расхища́ху себе́. Да́л еси́ на́с я́ко о́вцы сне́ди, и во язы́цех разсе́ял ны́ еси́. Отда́л еси́ лю́ди Твоя́ без цены́, и не бе́ мно́жество в восклица́ниих на́ших. Положи́л еси́ на́с поноше́ние сосе́дом на́шим, подражне́ние и поруга́ние су́щым о́крест на́с. Положи́л еси́ на́с в при́тчу во язы́цех, покива́нию главы́ в лю́дех. Ве́сь де́нь сра́м мо́й пре́до мно́ю е́сть, и сту́д лица́ моего́ покры́ мя́ от гла́са поноша́ющаго и оклевета́ющаго, от лица́ вра́жия и изгоня́щаго. Сия́ вся́ приидо́ша на ны́, и не забы́хом Тебе́, и не непра́вдовахом в заве́те Твое́м. И не отступи́ вспя́ть се́рдце на́ше, и уклони́л еси́ стези́ на́ша от пути́ Твоего́. Я́ко смири́л еси́ на́с на ме́сте озлобле́ния, и прикры́ ны́ се́нь сме́ртная. А́ще забы́хом и́мя Бо́га на́шего и а́ще возде́хом ру́ки на́ша к бо́гу чужде́му. Не Бо́г ли взы́щет си́х́ То́й бо́ ве́сть та́йная се́рдца. Зане́ Тебе́ ра́ди умерщвля́емся ве́сь де́нь, вмени́хомся я́ко о́вцы заколе́ния. Воста́ни, вску́ю спи́ши, Го́споди́ Воскресни́ и не отри́ни до конца́. Вску́ю лице́ Твое́ отвраща́еши́ Забыва́еши нищету́ на́шу и ско́рбь на́шу́ Я́ко смири́ся в пе́рсть душа́ на́ша, прильпе́ земли́ утро́ба на́ша. Воскресни́, Го́споди, помози́ на́м и изба́ви на́с и́мене ра́ди Твоего́.

**Псало́м 44:**

**О**тры́гну се́рдце мое́ сло́во бла́го, глаго́лю а́з дела́ моя́ Царе́ви: язы́к мо́й тро́сть кни́жника скоропи́сца. Кра́сен добро́тою па́че сыно́в челове́ческих, излия́ся благода́ть во устна́х Твои́х, сего́ ра́ди благослови́ Тя́ Бо́г во ве́к. Препоя́ши ме́ч Тво́й по бедре́ Твое́й, Си́льне. Красото́ю Твое́ю и добро́тою Твое́ю, и наляцы́, и успева́й, и ца́рствуй и́стины ра́ди и кро́тости, и пра́вды, и наста́вит Тя́ ди́вно десни́ца Твоя́. Стре́лы Твоя́ изощре́ны, Си́льне, лю́дие под Тобо́ю паду́т в се́рдцы вра́г царе́вых. Престо́л Тво́й, Бо́же, в ве́к ве́ка: же́зл пра́вости, же́зл Ца́рствия Твоего́. Возлюби́л еси́ пра́вду и возненави́дел еси́ беззако́ние, се́го ра́ди пома́за Тя́, Бо́же, Бо́г Тво́й еле́ем ра́дости, па́че прича́стник Твои́х. Сми́рна и ста́кти и касси́а от ри́з Твои́х, от тя́жестей слоно́вых , из ни́хже возвесели́ша Тя́. Дще́ри царе́й в че́сти Твое́й, предста́ Цари́ца одесну́ю Тебе́, в ри́зах позлаще́нных оде́яна преиспещре́на. Слы́ши, Дщи́, и ви́ждь, и приклони́ у́хо Твое́, и забу́ди лю́ди Твоя́, и до́м отца́ Твоего́. И возжела́ет Ца́рь доброты́ Твоея́: зане́ То́й е́сть Госпо́дь Тво́й и поклони́шися Ему́. И дщи́ Ти́рова с да́ры, лицу́ Твоему́ помо́лятся бога́тии лю́дстии. Вся́ сла́ва Дще́ре Царе́вы вну́трь, ря́сны златы́ми оде́яна и преиспещре́на. Приведу́тся Царю́ де́вы в сле́д ея́, и́скренния ея́ приведу́тся Тебе́. Приведу́тся в весе́лии и ра́довании, введу́тся в хра́м Царе́в. Вме́сто оте́ц Твои́х бы́ша сы́нове Твои́: поста́виши я́ кня́зи по все́й земли́. Помяну́ и́мя Твое́ во вся́ком ро́де и ро́де. Сего́ ра́ди лю́дие испове́дятся Тебе́ в ве́к и во ве́к ве́ка.

**Псало́м 45:**

**Б**о́г на́м прибе́жище и си́ла, Помо́щник в ско́рбех, обре́тших ны́ зело́. Сего́ ра́ди не убои́мся, внегда́ смуща́ется земля́ и прелага́ются го́ры в сердца́ морска́я. Возшуме́ша и смято́шася во́ды и́х, смято́шася го́ры кре́постию Его́. Ре́чная устремле́ния веселя́т гра́д Бо́жий: освяти́л е́сть селе́ние Свое́ Вы́шний. Бо́г посреде́ eго́, и не подви́жится: помо́жет eму́ Бо́г у́тро зау́тра. Смятошася язы́цы, уклонишася царствия: даде глас Свой Вышний, подви́жеся земля́. Госпо́дь си́л с на́ми, засту́пник на́ш Бо́г Иа́ковль. Прииди́те и ви́дите дела́ Бо́жия, я́же положи́ чудеса́ на земли́: отъе́мля бра́ни до коне́ц земли́, лу́к сокруши́т и сло́мит ору́жие, и щиты́ сожже́т огне́м. Упраздни́теся и разуме́йте, я́ко А́з е́смь Бо́г: вознесу́ся во язы́цех, вознесу́ся на земли́. Госпо́дь си́л с на́ми, засту́пник на́ш Бо́г Иа́ковль.

**Чтец: Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Ектения́ ма́лая:**

**Диа́кон: Па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко Твоя́ держа́ва, и Твое́ есть Ца́рство, и си́ла, и сла́ва, Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Господи Возвах Глас 4**

**Хор: Г**о́споди, воззва́х к Тебе́, услы́ши мя./ Услы́ши мя, Го́споди./ Го́споди, воззва́х к Тебе́, услы́ши мя:/ вонми́ гла́су моле́ния моего́,/ внегда́ воззва́ти ми к Тебе́.// Услы́ши мя, Го́споди.

**Д**а испра́вится моли́тва моя́,/ я́ко кади́ло пред Тобо́ю,/ воздея́ние руку́ мое́ю/ – же́ртва вече́рняя.// Услы́ши мя, Го́споди.

**Чтец:**

***Стихиры Священному́ченика Игна́тия Глас 4***

**На 6. Стих: А́ще беззако́ния на́зриши, Го́споди, Го́споди, кто постои́т?// Я́ко у Тебе́ очище́ние е́сть.**

**Стихи́ра: Б**огосло́вов кра́йний быв прее́мник,/ о́ных стопа́м после́довал еси́,/ от восто́ка устреми́вся,/ и на за́паде явля́яся,/ и просвеща́я мо́лниями Боже́ственнаго пропове́дания:/ иде́же, всему́дре, от ми́ра у́бо заше́д,/ к Бо́гу же возсия́л еси́,/ сия́нием венча́емь благода́ти.

**Стих: И́мене ра́ди Твоего́ потерпе́х Тя, Го́споди, потерпе́ душа́ моя́ в сло́во Твое́,// упова́ душа́ моя́ на Го́спода.**

**Стихи́ра: Б**огосло́вов кра́йний быв прее́мник,/ о́ных стопа́м после́довал еси́,/ от восто́ка устреми́вся,/ и на за́паде явля́яся,/ и просвеща́я мо́лниями Боже́ственнаго пропове́дания:/ иде́же, всему́дре, от ми́ра у́бо заше́д,/ к Бо́гу же возсия́л еси́,/ сия́нием венча́емь благода́ти.

**На 4. Стих: От стра́жи у́тренния до но́щи, от стра́жи у́тренния,// да уповае́т Изра́иль на Го́спода.**

**Стихи́ра: С**вяще́нне отда́шася твоя́ гра́ду твоему́ мо́щи,/ Богоно́се всему́дре,/ страда́ния ра́ди освяще́ны светле́е/ и благода́тию сия́ющия,/ возвраще́нием нам торжества́ хода́тая соде́лавша,/ весе́лия наполня́юще Богодохнове́ннаго/ и обоня́нием насыща́юще/ благоче́стно тя почита́ющия.

**Стих: Я́ко у Го́спода ми́лость, и мно́гое у Него́ избавле́ние,// и Той изба́вит Изра́иля от всех беззако́ний eго́.**

**Стихи́ра: С**вяще́нне отда́шася твоя́ гра́ду твоему́ мо́щи,/ Богоно́се всему́дре,/ страда́ния ра́ди освяще́ны светле́е/ и благода́тию сия́ющия,/ возвраще́нием нам торжества́ хода́тая соде́лавша,/ весе́лия наполня́юще Богодохнове́ннаго/ и обоня́нием насыща́юще/ благоче́стно тя почита́ющия.

**На 2. Стих: Хвали́те Го́спода вси язы́цы,// похвали́те Его́ вси лю́дие.**

**Стихи́ра: О**т восто́ка у́бо пе́рвее денни́ца, Игна́тие,/ на за́падех просия́л еси́ светле́йше,/ ны́не же Боже́ственных моще́й твои́х возвраще́нием/ зари́ на земли́ от ве́чера просте́рл еси́/ и мо́ли́шися Христу́ от тли и бед изба́вити/ ве́рою соверша́ющих всечестну́ю па́мять твою́.

**Стих: Я́ко утверди́ся ми́лость Его́ на нас,// и и́стина Госпо́дня пребыва́ет во век.**

**Стихи́ра: О**т восто́ка у́бо пе́рвее денни́ца, Игна́тие,/ на за́падех просия́л еси́ светле́йше,/ ны́не же Боже́ственных моще́й твои́х возвраще́нием/ зари́ на земли́ от ве́чера просте́рл еси́/ и мо́ли́шися Христу́ от тли и бед изба́вити/ ве́рою соверша́ющих всечестну́ю па́мять твою́.

**Сла́ва Отцу́ и Сы́ну и Свято́му Ду́ху.**

***Подо́бен: Я́ко до́бля: , Глас 8:***

**Б**огоно́се Игна́тие,/ твоего́ жела́емаго Христа́ вперси́в,/ мзду восприя́л еси́ священноде́йства Ева́нгелия Христо́ва,/ е́же сконча́тися кро́вию./ Тем, пшени́ца быв безсме́ртнаго Де́лателя,/ зубы́ звере́й сомле́лся еси́/ и хлеб сла́док Тому́ показа́лся еси́./ Моли́ о нас, страда́льче блаже́нне.

**И ны́не и при́сно и во ве́ки веко́в. Ами́нь.**

***Борогордичен из второго приложения (Глас 8)***

**Богородичен: Р**а́дуйся, вселе́нныя похвало́; / ра́дуйся, хра́ме Госпо́день; / ра́дуйся, горо́ приосене́нная; / ра́дуйся, всех прибе́жище; / ра́дуйся, све́щниче златы́й; / ра́дуйся, Сла́во правосла́вных честна́я; / ра́дуйся, Мари́е, Ма́ти Христа́ Бо́га; / ра́дуйся, раю́; ра́дуйся, Боже́ственная трапе́зо; / ра́дуйся, се́не; ра́дуйся, ру́чко всезлата́я; / ра́дуйся, всех упова́ние.

**Входа нет**

**Све́те Ти́хий:**

**Чтец: С**ве́те Ти́хий святы́я сла́вы Безсме́ртнаго Отца́ Небе́снаго, Свята́го, Блаже́ннаго, Иису́се Христе́! Прише́дше на за́пад со́лнца, ви́девше свет вече́рний, пое́м Отца́, Сы́на и Свята́го Ду́ха, Бо́га. Досто́ин еси́ во вся времена́ пет бы́ти гла́сы преподо́бными, Сы́не Бо́жий, живо́т дая́й; те́мже мир Тя сла́вит.

***Положив обычный поклон, диакон, аще же несть, священник, глаголет прокимен дне.***

**В понедельник вечера, глас 4:**

**Диа́кон: Премудрость. Воннмем.**

**Диа́кон: Госпо́дь услы́шит мя, / внегда́ воззва́ти ми к Нему́.**

**Хор: Г**оспо́дь услы́шит мя, / внегда́ воззва́ти ми к Нему́.

**Стих: Внегда́ призва́ти ми, услы́ша мя Бог пра́вды моея́.**

**Хор: Г**оспо́дь услы́шит мя, / внегда́ воззва́ти ми к Нему́.

**Диа́кон: Госпо́дь услы́шит мя**

**Хор: В**негда́ воззва́ти ми к Нему́.

**Сподо́би, Го́споди:**

**Чтец: С**подо́би, Го́споди, в ве́чер сей без греха́ сохрани́тися нам. Благослове́н еси́, Го́споди, Бо́же оте́ц на́ших, и хва́льно и просла́влено и́мя Твое́ во ве́ки. Ами́нь.

**Б**у́ди, Го́споди, ми́лость Твоя́ на нас, я́коже упова́хом на Тя. Благослове́н еси́, Го́споди, научи́ мя оправда́нием Твои́м. Благослове́н еси́, Влады́ко, вразуми́ мя оправда́нием Твои́м. Благослове́н еси́, Святы́й, просвети́ мя оправда́нии Твои́ми.

**Г**о́споди, ми́лость Твоя́ во век, дел руку́ Твое́ю не пре́зри. Тебе́ подоба́ет хвала́, Тебе́ подоба́ет пе́ние, Тебе́ сла́ва подоба́ет. Отцу́ и Сы́ну и Свято́му Ду́ху, ны́не и при́сно и во ве́ки веко́в. Ами́нь.

**Ектения́ проси́тельная:**

**Диакон: Испо́лним вече́рнюю моли́тву на́шу Го́сподеви.**

**Хор: Г**о́споди, поми́луй.

**Диакон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диакон: Ве́чера всего́ соверше́нна, свя́та, ми́рна и безгре́шна у Го́спода про́сим.**

**Хор: П**ода́й, Го́споди. **(На ка́ждое проше́ние)**

**Диакон: А́нгела ми́рна, ве́рна наста́вника, храни́теля душ и теле́с на́ших, у Го́спода про́сим.**

**Проще́ния и оставле́ния грехо́в и прегреше́ний на́ших у Го́спода про́сим.**

**До́брых и поле́зных душа́м на́шим и ми́ра ми́рови у Го́спода про́сим.**

**Про́чее вре́мя живота́ на́шего в ми́ре и покая́нии сконча́ти у Го́спода про́сим.**

**Христиа́нския кончи́ны живота́ на́шего, безболе́знены, непосты́дны, ми́рны и до́браго отве́та на Стра́шнем Суди́щи Христо́ве про́сим.**

**Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́, и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иерей: Я́ко Благ и Человеколю́бец Бог еси́, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Иерей: Мир всем.**

**Хор: И** ду́хови твоему́.

**Диакон: Главы́ наша Го́сподеви прикло́ним.**

**Хор: Т**ебе́, Го́споди.

**Иерей: Бу́ди держа́ва Ца́рствия Твоего́ благослове́на и препросла́влена. Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**На стихо́вне стихи́ры покая́нны, Глас 8:**

**Стихи́ра: Т**ебе́ Царя́ и Влады́ку, А́нгели непреста́нно воспева́ют, а́з же Ти́ припа́даю я́ко мыта́рь зовы́й: Бо́же, очи́сти мя́, и поми́луй мя́.

**Сти́х: К Тебе́ возведо́х о́чи мои́, живу́щему на небеси́, се́ я́ко о́чи ра́б в руку́ госпо́дий свои́х, я́ко о́чи рабы́ни в руку́ госпожи́ своея́, та́ко о́чи на́ши ко Го́споду Бо́гу на́шему, до́ндеже уще́дрит ны́.**

**Стихи́ра: Б**езсме́ртна су́щи, душе́ моя́, волна́ми жите́йскими не покрыва́йся, но возни́кни вопию́щи к твоему́ Благода́телю: Бо́же, очи́сти мя́, и поми́луй мя́.

**Сти́х: Поми́луй на́с Го́споди, поми́луй на́с, я́ко по мно́гу испо́лнихомся уничиже́ния: наипа́че напо́лнися душа́ на́ша поноше́ния гобзу́ющих, и уничиже́ния го́рдых.**

**Му́ченичен: М**у́ченицы Госпо́дни, моли́те Бо́га на́шего, и испроси́те душа́м на́шым мно́жество щедро́т, и очище́ние мно́гих прегреше́ний, мо́лим вы́.

**Сла́ва Отцу́ и Сы́ну и Свято́му Ду́ху.**

***Стихира Священному́ченика Игна́тия, Глас 1:***

**О**, тве́рдыя и адама́нтския твоея́ души́, / достоблаже́нне Игна́тие! / Ты́ бо, к су́щему твоему́ Рачи́телю / неосла́бно име́я жела́ние, глаго́лал еси́: / несть во мне огнь любовеще́ствен, / вода́ же па́че жива́я и глаго́лющая во мне, / вну́трь ми́ глаго́лющи: / гряди́ ко Отцу́. / Те́мже, Боже́ственным Ду́хом распаля́емь, / зве́ри изво́лил еси́ ми́ра тя́ скоре́е разлучи́ти / и к жела́емому препосла́ти Христу́, // Его́же моли́ спасти́ ду́шы на́ша.

**И ны́не и при́сно и во ве́ки веко́в. Ами́нь.**

***Из второго приложения от менших по гласу славы:***

**Богородичен: Д**е́во Всепе́тая, / ю́же в Тебе́ та́йну Моисе́й проро́ческима ви́де очи́ма, / купину́ горя́щу и неопаля́ему, / Божества́ бо Огнь утро́бу Твою́, Чи́стая, не опали́. / Те́мже мо́лим Тя я́ко Ма́терь Бо́га на́шего, / мир испроси́ти ми́рови и ве́лию ми́лость.

**Моли́тва свято́го Симео́на Богоприи́мца:**

**Чтец: Н**ы́не отпуща́еши раба́ Твоего́, Влады́ко,/ по глаго́лу Твоему́, с ми́ром;/ я́ко ви́деста о́чи мои́ спасе́ние Твое́,/ е́же еси́ угото́вал пред лице́м всех люде́й,/ свет во открове́ние язы́ков,// и сла́ву люде́й Твои́х Изра́иля.

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Тропарь Священному́ченика Игна́тия, Глас 4:**

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

***Из четвертого приложения по гласу тропаря***

**Богородичен: К** Богоро́дице приле́жно ны́не притеце́м, / гре́шнии и смире́ннии, и припаде́м, / в покая́нии зову́ще из глубины́ души́: / Влады́чице, помози́ на ны милосе́рдовавши, / потщи́ся, погиба́ем от мно́жества прегреше́ний, / не отврати́ Твоя́ рабы́ тщи, / Тя бо и еди́ну наде́жду и́мамы.

**Ектения́ сугу́бая:**

**Диакон: Поми́луй нас, Бо́же, по вели́цей ми́лости Твое́й, мо́лим Ти ся, услы́ши и поми́луй.**

**Хор: Г**о́споди, поми́луй. **(Три́жды, на ка́ждое проше́ние)**

**Диакон: Еще́ мо́лимся о Вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем Высокопреосвяще́ннейшем митрополи́те <b<(или: архиепи́скопе, или: преосвяще́ннейшем епи́скопе имяре́к), и всей во Христе́ бра́тии на́шей.**

**Еще́ мо́лимся о Богохрани́мей стране́ на́шей, власте́х и во́инстве ея́, да ти́хое и безмо́лвное житие́ поживе́м во вся́ком благоче́стии и чистоте́.**

**Еще́ мо́лимся о блаже́нных и приснопа́мятных созда́телех свята́го хра́ма сего́, и о всех преждепочи́вших отце́х и бра́тиях, зде лежа́щих и повсю́ду, правосла́вных.**

**Еще́ мо́лимся о ми́лости, жи́зни, ми́ре, здра́вии, спасе́нии, посеще́нии, проще́нии и оставле́нии грехо́в рабо́в Бо́жиих настоя́теля, бра́тии и прихо́жан свята́го хра́ма сего́.**

**Еще́ мо́лимся о плодонося́щих и доброде́ющих во святе́м и всечестне́м хра́ме сем, тружда́ющихся, пою́щих и предстоя́щих лю́дех, ожида́ющих от Тебе́ вели́кия и бога́тыя ми́лости.**

**Иерей: Я́ко Ми́лостив и Человеколю́бец Бог еси́, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Диакон: Прему́дрость.**

**Хор: Б**лагослови́.

**Иерей: Сый благослове́н Христо́с Бог наш, всегда́, ны́не и при́сно и во ве́ки веко́в.**

**Хор: А**ми́нь. Утверди́, Бо́же, святу́ю правосла́вную ве́ру, правосла́вных христиа́н во век ве́ка.

**Иерей: Пресвята́я Богоро́дице, спаси́ нас.**

**Хор: Ч**естне́йшую Херуви́м и Сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу, Тя велича́ем.

**Иерей: Сла́ва Тебе́, Христе́ Бо́же, Упова́ние на́ше, сла́ва Тебе́.**

**Хор: Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**Г**о́споди, поми́луй. **(Три́жды)**

**Б**лагослови́.

**Иерей произносит Отпуст**

**Многоле́тие:**

**У́ТРЕНЯ:**

**Иерей: Благослове́н Бог наш, всегда́, ны́не и при́сно, и во ве́ки веко́в.**

**Хор: А**ми́нь.

**Чтец: П**рииди́те, поклони́мся Царе́ви на́шему Бо́гу.

**П**рииди́те, поклони́мся и припаде́м Христу́ Царе́ви на́шему Бо́гу.

**П**рииди́те, поклони́мся и припаде́м Самому́ Христу́, Царе́ви и Бо́гу на́шему.

**Псало́м 19:**

**У**слы́шит тя Госпо́дь в день печа́ли, защи́тит тя и́мя Бо́га Иа́ковля. По́слет ти по́мощь от Свята́го и от Сио́на засту́пит тя. Помяне́т вся́ку же́ртву твою́, и всесожже́ние твое́ ту́чно бу́ди. Даст ти Госпо́дь по се́рдцу твоему́ и весь сове́т твой испо́лнит. Возра́дуемся о спасе́нии твое́м и во и́мя Го́спода Бо́га на́шего возвели́чимся. Испо́лнит Госпо́дь вся проше́ния твоя́. Ны́не позна́х, я́ко спасе́ Госпо́дь христа́ Своего́, услы́шит eго́ с Небесе́ Свята́го Своего́, в си́лах спасе́ние десни́цы Его́. Си́и на колесни́цах, и си́и на ко́нех, мы же во и́мя Го́спода Бо́га на́шего призове́м. Ти́и спя́ти бы́ша и падо́ша, мы же воста́хом и испра́вихомся. Го́споди, спаси́ царя́ и услы́ши ны, во́ньже а́ще день призове́м Тя.

**Псало́м 20:**

**Г**о́споди, си́лою Твое́ю возвесели́тся царь и о спасе́нии Твое́м возра́дуется зело́. Жела́ние се́рдца eго́ дал еси́ eму́, и хоте́ния устну́ eго́ не́си лиши́л eго́. Я́ко предвари́л еси́ eго́ благослове́нием благосты́нным, положи́л еси́ на главе́ eго́ вене́ц от ка́мене че́стна. Живота́ проси́л есть у Тебе́, и дал еси́ eму́ долготу́ дний во век ве́ка. Ве́лия сла́ва eго́ спасе́нием Твои́м, сла́ву и велеле́пие возложи́ши на него́. Я́ко да́си eму́ благослове́ние во век ве́ка, возвесели́ши eго́ ра́достию с лице́м Твои́м. Я́ко царь упова́ет на Го́спода, и ми́лостию Вы́шняго не подви́жится. Да обря́щется рука́ Твоя́ всем враго́м Твои́м, десни́ца Твоя́ да обря́щет вся ненави́дящия Тебе́. Я́ко положи́ши их я́ко пещь о́гненную во вре́мя лица́ Твоего́, Госпо́дь гне́вом Свои́м смяте́т я́, и сне́сть их огнь. Плод их от земли́ погуби́ши, и се́мя их от сыно́в челове́ческих. Я́ко уклони́ша на Тя зла́я, помы́слиша сове́ты, и́хже не возмо́гут соста́вити. Я́ко положи́ши я́ хребе́т, во избы́тцех Твои́х угото́виши лице́ их. Вознеси́ся, Го́споди, си́лою Твое́ю, воспое́м и пое́м си́лы Твоя́.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Чтец: С**паси́ Го́споди лю́ди Твоя́,/ и благослови́ достоя́ние Твое́,/ побе́ды на сопроти́вныя да́руя,// и Твое́ сохраня́я Кресто́м Твои́м жи́тельство.

**Сла́ва Отцу́ и Сы́ну и Свято́му Ду́ху.**

**В**ознесы́йся на Крест во́лею,/ тезоимени́тому Твоему́ но́вому жи́тельству/ щедро́ты Твоя́ да́руй, Христе́ Бо́же,/ возвесели́ нас си́лою Твое́ю,/ побе́ды дая́ нам на сопоста́ты,/ посо́бие иму́щим Твое́ oру́жие ми́ра,// непобеди́мую побе́ду.

**И ны́не и при́сно и во ве́ки веко́в. Ами́нь.**

**П**редста́тельство стра́шное и непосты́дное,/ не пре́зри Блага́я моли́тв на́ших, Всепе́тая Богоро́дице,/ утверди́ правосла́вных жи́тельство:/ спаси́ лю́ди Твоя́, и пода́ждь им с небесе́ побе́ду,// зане́ родила́ еси́ Бо́га, еди́на благослове́нная.

**Ектения́ сугу́бая (ма́лая):**

**Иерей: Поми́луй нас, Бо́же, по вели́цей ми́лости Твое́й, мо́лим Ти ся, услы́ши и поми́луй.**

**Хор: Г**о́споди, поми́луй. **(Трижды, на каждое прошение)**

**Иерей: Еще́ мо́лимся о Вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем Высокопреосвяще́ннейшем митрополии́те (или: архиепи́скопе, или: преосвяще́ннейшем епи́скопе имяре́к), и всей во Христе́ бра́тии на́шей.**

**Еще́ мо́лимся о Богохрани́мей стране́ на́шей, власте́х и во́инстве ея́, да ти́хое и безмо́лвное житие́ поживе́м во вся́ком благоче́стии и чистоте́.**

**Еще́ мо́лимся за всю бра́тию и за вся христиа́ны.**

**Иерей: Я́ко Ми́лостив и Человеколю́бец Бог еси́, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь. И́менем Госпо́дним благослови́ о́тче.

**Иерей: Сла́ва Святе́й, и Единосу́щней, и Животворя́щей, и Неразде́льней Тро́ице, всегда́, ны́не и при́сно, и во ве́ки веко́в.**

**Хор: А**ми́нь.

**Шестопса́лмие:**

**Чтец: С**ла́ва в вы́шних Бо́гу, и на земли́ мир, в челове́цех благоволе́ние. **(Трижды)**

**Г**о́споди, устне́ мои́ отве́рзеши, и уста́ моя́ возвестя́т хвалу́ Твою́. **(Дважды)**

**Псалом 3:**

**Г**о́споди, что ся умно́жиша стужа́ющии ми́? Мно́зи востаю́т на мя, мно́зи глаго́лют души́ мое́й: несть спасе́ния eму́ в Бо́зе eго́. Ты же, Го́споди, Засту́пник мой еси́, сла́ва моя́ и вознося́й главу́ мою́. Гла́сом мои́м ко Го́споду воззва́х, и услы́ша мя от горы́ святы́я Своея́. Аз усну́х, и спах, воста́х, я́ко Госпо́дь засту́пит мя. Не убою́ся от тем люде́й, о́крест напа́дающих на мя. Воскресни́, Го́споди, спаси́ мя, Бо́же мой, я́ко Ты порази́л еси́ вся вражду́ющия ми всу́е: зу́бы гре́шников сокруши́л еси́. Госпо́дне есть спасе́ние, и на лю́дех Твои́х благослове́ние Твое́.

**А**з усну́х, и спах, воста́х, я́ко Госпо́дь засту́пит мя.

**Псалом 37:**

**Г**о́споди, да не я́ростию Твое́ю обличи́ши мене́, ниже́ гне́вом Твои́м нака́жеши мене́. Я́ко стре́лы Твоя́ унзо́ша во мне, и утверди́л еси́ на мне ру́ку Твою́. Несть исцеле́ния в пло́ти мое́й от лица́ гне́ва Твоего́, несть ми́ра в косте́х мои́х от лица́ грех мои́х. Я́ко беззако́ния моя́ превзыдо́ша главу́ мою́, я́ко бре́мя тя́жкое отяготе́ша на мне. Возсмерде́ша и согни́ша ра́ны моя́ от лица́ безу́мия моего́. Пострада́х и сляко́хся до конца́, весь день се́туя хожда́х. Я́ко ля́двия моя́ напо́лнишася поруга́ний, и несть исцеле́ния в пло́ти мое́й. Озло́блен бых и смири́хся до зела́, рыка́х от воздыха́ния се́рдца моего́. Го́споди, пред Тобо́ю все жела́ние мое́ и воздыха́ние мое́ от Тебе́ не утаи́ся. Се́рдце мое́ смяте́ся, оста́ви мя си́ла моя́, и свет о́чию мое́ю, и той несть со мно́ю. Дру́зи мои́ и и́скреннии мои́ пря́мо мне прибли́жишася и ста́ша, и бли́жнии мои́ отдале́че мене́ ста́ша и нужда́хуся и́щущии ду́шу мою́, и и́щущии зла́я мне глаго́лаху су́етная и льсти́вным весь день поуча́хуся. Аз же я́ко глух не слы́шах и я́ко нем не отверза́яй уст свои́х. И бых я́ко челове́к не слы́шай и не имы́й во усте́х свои́х обличе́ния. Я́ко на Тя, Го́споди, упова́х, Ты услы́шиши, Го́споди Бо́же мой. Я́ко рех: да не когда́ пора́дуют ми ся врази́ мои́: и внегда́ подвижа́тися нога́м мои́м, на мя велере́чеваша. Я́ко аз на ра́ны гото́в, и боле́знь моя́ предо мно́ю есть вы́ну. Я́ко беззако́ние мое́ аз возвещу́ и попеку́ся о гресе́ мое́м. Врази́ же мои́ живу́т и укрепи́шася па́че мене́, и умно́жишася ненави́дящии мя без пра́вды. Воздаю́щии ми зла́я возблага́я оболга́ху мя, зане́ гоня́х благосты́ню. Не оста́ви мене́, Го́споди Бо́же мой, не отступи́ от Мене́. Вонми́ в по́мощь мою́, Го́споди спасе́ния моего́.

**Н**е оста́ви мене́, Го́споди Бо́же мой, не отступи́ от Мене́. Вонми́ в по́мощь мою́, Го́споди спасе́ния моего́.

**Псалом 62:**

**Б**о́же, Бо́же мой, к Тебе́ у́тренюю, возжада́ Тебе́ душа́ моя́, коль мно́жицею Тебе́ плоть моя́, в земли́ пу́сте и непрохо́дне, и безво́дне. Та́ко во святе́м яви́хся Тебе́, ви́дети си́лу Твою́ и сла́ву Твою́. Я́ко лу́чши ми́лость Твоя́ па́че живо́т, устне́ мои́ похвали́те Тя. Та́ко благословлю́ Тя в животе́ мое́м, о и́мени Твое́м воздежу́ ру́це мои́. Я́ко от ту́ка и ма́сти да испо́лнится душа́ моя́, и устна́ма ра́дости восхва́лят Тя уста́ моя́. А́ще помина́х Тя на посте́ли мое́й, на у́тренних поуча́хся в Тя. Я́ко был еси́ Помо́щник мой, и в кро́ве крилу́ Твое́ю возра́дуюся. Прильпе́ душа́ моя́ по Тебе́, мене́ же прия́т десни́ца Твоя́. Ти́и же всу́е иска́ша ду́шу мою́, вни́дут в преиспо́дняя земли́, предадя́тся в ру́ки ору́жия, ча́сти ли́совом бу́дут. Царь же возвесели́тся о Бо́зе, похва́лится всяк клены́йся Им, я́ко загради́шася уста́ глаго́лющих непра́ведная.

**Н**а у́тренних поуча́хся в Тя. Я́ко был еси́ Помо́щник мой, и в кро́ве крилу́ Твое́ю возра́дуюся. Прильпе́ душа́ моя́ по Тебе́, мене́ же прия́т десни́ца Твоя́.

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди поми́луй. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**Псалом 87:**

**Г**о́споди Бо́же спасе́ния моего́, во дни воззва́х, и в нощи́ пред Тобо́ю. Да вни́дет пред Тя моли́тва моя́: приклони́ у́хо Твое́ к моле́нию моему́, я́ко испо́лнися зол душа́ моя́, и живо́т мой аду прибли́жися. Привмене́н бых с низходя́щими в ров, бых я́ко челове́к без по́мощи, в ме́ртвых свобо́дь, я́ко я́звеннии спя́щии во гро́бе, и́хже не помяну́л еси́ ктому́, и ти́и от руки́ Твоея́ отринове́ни бы́ша. Положи́ша мя в ро́ве преиспо́днем, в те́мных и се́ни сме́ртней. На мне утверди́ся я́рость Твоя́, и вся во́лны Твоя́ наве́л еси́ на мя. Уда́лил еси́ зна́емых мои́х от Мене́, положи́ша мя ме́рзость себе́: пре́дан бых и не исхожда́х. О́чи мои́ изнемого́сте от нищеты́, воззва́х к Тебе́, Го́споди, весь день, возде́х к Тебе́ ру́це мои́. Еда́ ме́ртвыми твори́ши чудеса́? Или́ вра́чеве воскреся́т, и испове́дятся Тебе́? Еда́ пове́сть кто во гро́бе ми́лость Твою́, и и́стину Твою́ в поги́бели? Еда́ позна́на бу́дут во тьме чудеса́ Твоя́, и пра́вда Твоя́ в земли́ забве́нней? И аз к Тебе́, Го́споди, воззва́х и у́тро моли́тва моя́ предвари́т Тя. Вску́ю, Го́споди, отре́еши ду́шу мою́, отвраща́еши лице́ Твое́ от Мене́? Нищ есмь аз, и в труде́х от ю́ности моея́; возне́с же ся, смири́хся, и изнемого́х. На мне преидо́ша гне́ви Твои́, устраше́ния Твоя́ возмути́ша мя, обыдо́ша мя я́ко вода́, весь день одержа́ша мя вку́пе. Уда́лил еси́ от Мене́ дру́га и и́скренняго, и зна́емых мои́х от страсте́й.

**Г**о́споди Бо́же спасе́ния моего́, во дни воззва́х, и в нощи́ пред Тобо́ю. Да вни́дет пред Тя моли́тва моя́: приклони́ у́хо Твое́ к моле́нию моему́.

**Псалом 102:**

**Б**лагослови́, душе́ моя́, Го́спода, и вся вну́тренняя моя́ и́мя свя́тое Его́. Благослови́, душе́ моя́, Го́спода, и не забыва́й всех воздая́ний Его́, очища́ющаго вся беззако́ния твоя́, исцеля́ющаго вся неду́ги твоя́, избавля́ющаго от истле́ния живо́т твой, венча́ющаго тя ми́лостию и щедро́тами, исполня́ющаго во благи́х жела́ние твое́: обнови́тся я́ко о́рля ю́ность твоя́. Творя́й ми́лостыни Госпо́дь, и судьбу́ всем оби́димым. Сказа́ пути́ Своя́ Моисе́ови, сыново́м Изра́илевым хоте́ния Своя́: Щедр и Ми́лостив Госпо́дь, Долготерпели́в и Многоми́лостив. Не до конца́ прогне́вается, ниже́ в век вражду́ет, не по беззако́нием на́шим сотвори́л есть нам, ниже́ по грехо́м на́шим возда́л есть нам. Я́ко по высоте́ небе́сней от земли́, утверди́л есть Госпо́дь ми́лость Свою́ на боя́щихся Его́. Ели́ко отстоя́т восто́цы от за́пад, уда́лил есть от нас беззако́ния на́ша. Я́коже ще́дрит оте́ц сы́ны, уще́дри Госпо́дь боя́щихся Его́. Я́ко Той позна́ созда́ние на́ше, помяну́, я́ко персть есмы́. Челове́к, я́ко трава́ дни́е eго́, я́ко цвет се́льный, та́ко оцвете́т, я́ко дух про́йде в нем, и не бу́дет, и не позна́ет ктому́ ме́ста своего́. Ми́лость же Госпо́дня от ве́ка и до ве́ка на боя́щихся Его́, и пра́вда Его́ на сыне́х сыно́в, храня́щих заве́т Его́, и по́мнящих за́поведи Его́ твори́ти я́. Госпо́дь на Небеси́ угото́ва Престо́л Свой, и Ца́рство Его́ все́ми облада́ет. Благослови́те Го́спода вси А́нгели Его́, си́льнии кре́постию, творя́щии сло́во Его́, услы́шати глас слове́с Его́. Благослови́те Го́спода вся Си́лы Его́, слуги́ Его́, творя́щии во́лю Его́. Благослови́те Го́спода вся дела́ Его́, на вся́ком ме́сте влады́чествия Его́, благослови́, душе́ моя́, Го́спода.

**Н**а вся́ком ме́сте влады́чествия Его́, благослови́, душе́ моя́, Го́спода.

**Псалом 142:**

**Г**о́споди, услы́ши моли́тву мою́, внуши́ моле́ние мое́ во и́стине Твое́й, услы́ши мя в пра́вде Твое́й и не вни́ди в суд с рабо́м Твои́м, я́ко не оправди́тся пред Тобо́ю всяк живы́й. Я́ко погна́ враг ду́шу мою́, смири́л есть в зе́млю живо́т мой, посади́л мя есть в те́мных, я́ко ме́ртвыя ве́ка. И уны́ во мне дух мой, во мне смяте́ся се́рдце мое́. Помяну́х дни дре́вния, поучи́хся во всех де́лех Твои́х, в творе́ниих руку́ Твое́ю поуча́хся. Возде́х к Тебе́ ру́це мои́, душа́ моя́, я́ко земля́ безво́дная Тебе́. Ско́ро услы́ши мя, Го́споди, исчезе́ дух мой, не отврати́ лица́ Твоего́ от Мене́, и уподо́блюся низходя́щим в ров. Слы́шану сотвори́ мне зау́тра ми́лость Твою́, я́ко на Тя упова́х. Скажи́ мне, Го́споди, путь во́ньже пойду́, я́ко к Тебе́ взях ду́шу мою́. Изми́ мя от враг мои́х, Го́споди, к Тебе́ прибего́х. Научи́ мя твори́ти во́лю Твою́, я́ко Ты еси́ Бог мой. Дух Твой Благи́й наста́вит мя на зе́млю пра́ву. И́мене Твоего́ ра́ди, Го́споди, живи́ши мя, пра́вдою Твое́ю изведе́ши от печа́ли ду́шу мою́. И ми́лостию Твое́ю потреби́ши враги́ моя́ и погуби́ши вся стужа́ющия души́ мое́й, я́ко аз раб Твой есмь.

**У**слы́ши мя, Го́споди, в пра́вде Твое́й и не вни́ди в суд с рабо́м Твои́м.

**У**слы́ши мя, Го́споди, в пра́вде Твое́й и не вни́ди в суд с рабо́м Твои́м.

**Д**ух Твой Благи́й наста́вит мя на зе́млю пра́ву.

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Вели́кая ектения́:**

**Диа́кон: Ми́ром Го́споду помо́лимся.**

**Хор: Г**о́споди, поми́луй. **(На каждое прошение)**

**Диа́кон: О Свы́шнем ми́ре и спасе́нии душ на́ших, Го́споду помо́лимся.**

**О ми́ре всего́ ми́ра, благостоя́нии Святы́х Бо́жиих Церкве́й и соедине́нии всех, Го́споду помо́лимся.**

**О святе́м хра́ме сем и с ве́рою, благогове́нием и стра́хом Бо́жиим входя́щих во\_нь, Го́споду помо́лимся.**

**О вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем, Высокопреосвяще́ннейшем митрополи́те (или: архиепи́скопе, или: преосвяще́ннейшем епи́скопе имярек), честне́м пресви́терстве, вo Христе́ диа́констве, о всем при́чте и лю́дех, Го́споду помо́лимся.**

**О Богохрани́мей стране́ на́шей, власте́х и во́инстве ея, Го́споду помо́лимся.**

**О гра́де сем (или о ве́си сей), вся́ком гра́де, стране́ и ве́рою живу́щих в них, Го́споду помо́лимся.**

**О благорастворе́нии возду́хов, о изоби́лии плодо́в земны́х и вре́менех ми́рных, Го́споду помо́лимся.**

**О пла́вающих, путеше́ствующих, неду́гующих, стра́ждущих, плене́нных и о спасе́нии их. Го́споду помо́лимся.**

**О изба́витися нам от вся́кия ско́рби, гне́ва и ну́жды, Го́споду помо́лимся.**

**Заступи́, спаси́, поми́луй и сохрани́ нас, Бо́же, Твое́ю благода́тию.**

**Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко подоба́ет Тебе́ вся́кая сла́ва честь и поклоне́ние, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Бог Господь, Глас 4:**

**Диа́кон: Бог Госпо́дь, и яви́ся нам, благослове́н Гряды́й во И́мя Госпо́дне.**

**Стих 1: Испове́дайтеся Го́сподеви, я́ко благ, я́ко в век ми́лость Его́.**

**Хор: Б**ог Госпо́дь, и яви́ся нам, благослове́н Гряды́й во И́мя Госпо́дне.

**(И далее на каждый стих, по гласу тропаря.)**

**Стих 2: Обыше́дше обыдо́ша мя, и И́менем Госпо́дним противля́хся им.**

**Стих 3: Не умру́, но жив бу́ду, и пове́м дела́ Госпо́дня.**

**Стих 4: Ка́мень, Его́же небрего́ша зи́ждущии, Сей бы́сть во главу́ у́гла, от Го́спода бысть Сей, и есть ди́вен во очесе́х на́ших.**

**Тропарь Священному́ченика Игна́тия, Глас 4:**

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим. **(Дважды)**

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

***Из четвертого приложения по гласу тропаря***

**Богородичен: К** Богоро́дице приле́жно ны́не притеце́м, / гре́шнии и смире́ннии, и припаде́м, / в покая́нии зову́ще из глубины́ души́: / Влады́чице, помози́ на ны милосе́рдовавши, / потщи́ся, погиба́ем от мно́жества прегреше́ний, / не отврати́ Твоя́ рабы́ тщи, / Тя бо и еди́ну наде́жду и́мамы.

**КАФИЗМЫ:**

**Хор: Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Кафизма седмая**

**Псало́м 46:**

**В**си́ язы́цы восплещи́те рука́ми, воскли́кните Бо́гу гла́сом ра́дования. Я́ко Госпо́дь Вы́шний стра́шен, Ца́рь ве́лий по все́й земли́. Покори́ лю́ди на́м и язы́ки под но́ги на́ша: избра́ на́м достоя́ние Свое́, добро́ту Иа́ковлю, ю́же возлюби́. Взы́де Бо́г в воскликнове́нии, Госпо́дь во гла́се тру́бне. По́йте Бо́гу на́шему, по́йте, по́йте Царе́ви на́шему, по́йте. Я́ко Ца́рь всея́ земли́ Бо́г, по́йте разу́мно. Воцари́ся Бо́г над язы́ки, Бо́г седи́т на Престо́ле святе́м Свое́м. Кня́зи лю́дстии собра́шася с Бо́гом Авраа́млим, я́ко Бо́жии держа́внии земли́ зело́ вознесо́шася.

**Псало́м 47:**

**В**е́лий Госпо́дь и хва́лен зело́ во гра́де Бо́га на́шего, в горе́ святе́й Его́. Благокоре́нным ра́дованием всея́ земли́: го́ры Сио́нския, ре́бра се́верова, гра́д Царя́ Вели́каго. Бо́г в тя́жестех eго́ зна́емь е́сть, егда́ заступа́ет и́. Я́ко се́ ца́рие зе́мстии собра́шася, снидо́шася вку́пе. Ти́и ви́девше та́ко, удиви́шася, смято́шася, подвиго́шася. Тре́пет прия́т я́: та́мо боле́зни я́ко ражда́ющия. Ду́хом бу́рным сокруши́ши корабли́ Фарси́йския. Я́коже слы́шахом, та́ко и ви́дехом во гра́де Го́спода си́л, во гра́де Бо́га на́шего, Бо́г основа́ и́ в ве́к. Прия́хом, Бо́же, ми́лость Твою́ посреде́ люде́й Твои́х. По и́мени Твоему́, Бо́же, та́ко и хвала́ Твоя́ на конца́х земли́, пра́вды испо́лнь десни́ца Твоя́. Да возвесели́тся гора́ Сио́нская и да возра́дуются дще́ри Иуде́йския суде́б ра́ди Твои́х, Го́споди. Обыди́те Сио́н и обыми́те eго́, пове́дите в столпе́х eго́. Положи́те сердца́ ва́ша в си́лу Его́ и раздели́те до́мы Его́, я́ко да пове́сте в ро́де ино́м. Я́ко То́й е́сть Бо́г на́ш во ве́к и в ве́к ве́ка, То́й упасе́т на́с во ве́ки.

**Псало́м 48:**

**У**слы́шите сия́ вси́ язы́цы, внуши́те вси́ живу́щии по вселе́нней: земноро́днии же и сы́нове челове́честии, вку́пе бога́т и убо́г. Уста́ моя́ возглаго́лют прему́дрость, и поуче́ние се́рдца моего́ ра́зум. Приклоню́ в при́тчу у́хо мое́, отве́рзу во псалти́ри гана́ние мое́. Вску́ю бою́ся в де́нь лю́т́ Беззако́ние пяты́ моея́ обы́дет мя́. Наде́ющиися на си́лу свою́ и о мно́жестве бога́тства своего́ хваля́щиися, бра́т не изба́вит, изба́вит ли челове́ќ не да́ст Бо́гу изме́ны за ся́, и це́ну избавле́ния души́ своея́, и утруди́ся в ве́к. И жи́в бу́дет до конца́, не у́зрит па́губы. Егда́ уви́дит прему́дрыя умира́ющыя, вку́пе безу́мен и несмы́слен поги́бнут и оста́вят чужди́м бога́тство свое́. И гро́би и́х жили́ща и́х во ве́к, селе́ния и́х в ро́д и ро́д, нареко́ша имена́ своя́ на зе́млях. И челове́к в че́сти сы́й не разуме́, приложи́ся ското́м несмысле́нным и уподо́бися и́м. Се́й пу́ть и́х собла́зн и́м, и по си́х во усте́х свои́х благоволя́т. Я́ко о́вцы во а́де положе́ни су́ть, сме́рть упасе́т я́, и облада́ют и́ми пра́вии зау́тра, и по́мощь и́х обетша́ет во а́де, от сла́вы своея́ изринове́ни бы́ша. Оба́че Бо́г изба́вит ду́шу мою́ из руки́ а́довы, егда́ прие́млет мя́. Не убо́йся, егда́ разбогате́ет челове́к или́ егда́ умно́жится сла́ва до́му eго́: я́ко внегда́ умре́ти eму́, не во́змет вся́, ниже́ сни́дет с ни́м сла́ва eго́. Я́ко душа́ eго́ в животе́ eго́ благослови́тся: испове́стся Тебе́, егда́ благосотвори́ши eму́. Вни́дет да́же до ро́да оте́ц свои́х, да́же до ве́ка не у́зрит све́та. И челове́к в че́сти сы́й не разуме́, приложи́ся ското́м несмысле́нным и уподо́бися и́м.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 49:**

**Б**о́г бого́в Госпо́дь глаго́ла и призва́ зе́млю от восто́к со́лнца до за́пад. От Сио́на благоле́пие красоты́ Его́. Бо́г я́ве прии́дет, Бо́г на́ш, и не премолчи́т: о́гнь пре́д Ни́м возгори́тся, и о́крест Его́ бу́ря зе́льна. Призове́т Не́бо свы́ше и зе́млю разсуди́ти лю́ди Своя́. Собери́те Ему́ преподо́бныя Его́, завеща́ющыя заве́т Его́ о же́ртвах. И возвестя́т небеса́ пра́вду Его́, я́ко Бо́г судия́ е́сть. Услы́шите, лю́дие мои́, и возглаго́лю ва́м, Изра́илю, и засвиде́тельствую тебе́: Бо́г, Бо́г тво́й е́смь А́з. Не о же́ртвах твои́х обли́чу тя́, всесожже́ния же Твоя́ пре́до Мно́ю су́ть вы́ну. Не прии́му от до́му Твоего́ тельцо́в, ниже́ от ста́д твои́х козло́в. Я́ко мои́ су́ть вси́ зве́рие дубра́внии, ско́ти в гора́х и во́лове. Позна́х вся́ пти́цы небе́сныя, и красота́ се́льная со Мно́ю е́сть. А́ще вза́лчу, не реку́ тебе́: Моя́ бо е́сть вселе́нная и исполне́ние ея́. Еда́ я́м мяса́ ю́нча или кро́вь козло́в пию́́ Пожри́ Бо́гови же́ртву хвалы́ и возда́ждь Вы́шнему моли́твы Твоя́. И призови́ Мя́ в де́нь ско́рби твоея́, и изму́ тя́, и просла́виши Мя́. Гре́шнику же рече́ Бо́г: вску́ю ты́ пове́даеши оправда́ния Моя́ и восприе́млеши заве́т Мо́й усты́ твои́ми́ Ты́ же возненави́дел еси́ наказа́ние и отве́ргл еси́ словеса́ Моя́ вспя́ть. А́ще ви́дел еси́ та́тя, те́кл еси́ с ни́м, и с прелюбоде́ем уча́стие твое́ полага́л еси́. Уста́ Твоя́ умно́жиша зло́бу, и язы́к тво́й сплета́ше льще́ния. Седя́, на бра́та твоего́ клевета́л еси́ и на сы́на ма́тере твоея́ полага́л еси́ собла́зн. Сия́ сотвори́л еси́ и умолча́х, вознепщева́л еси́ беззако́ние, я́ко бу́ду тебе́ подо́бен. Обличу́ тя́ и предста́влю пре́д лице́м твои́м грехи́ Твоя́. Разуме́йте убо́ сия́, забыва́ющии Бо́га, да не когда́ похи́тит, и не бу́дет избавля́яй. Же́ртва хвалы́ просла́вит Мя́, и та́мо пу́ть, и́мже явлю́ eму́ спасе́ние Мое́.

**Псало́м 50:**

**П**оми́луй мя́, Бо́же, по вели́цей ми́лости Твое́й, и по мно́жеству щедро́т Твои́х очи́сти беззако́ние мое́. Наипа́че омы́й мя́ от беззако́ния моего́, и от греха́ моего́ очи́сти мя́. Я́ко беззако́ние мое́ а́з зна́ю и гре́х мо́й пре́до мно́ю е́сть вы́ну. Тебе́ Еди́ному согреши́х, и лука́вое пре́д Тобо́ю сотвори́х, я́ко да оправди́шися во словесе́х Твои́х и победи́ши, внегда́ суди́ти Ти́. Се́ бо в беззако́ниих зача́т е́смь, и во гресе́х роди́ мя́ ма́ти моя́. Се́ бо и́стину возлюби́л еси́, безве́стная и та́йная прему́дрости Твоея́ яви́л ми́ еси́. Окропи́ши мя́ иссо́пом, и очи́щуся, омы́еши мя́, и па́че сне́га убелю́ся. Слу́ху моему́ да́си ра́дость и весе́лие, возра́дуются ко́сти смире́нныя. Отврати́ лице́ Твое́ от гре́х мои́х, и вся́ беззако́ния моя́ очи́сти. Се́рдце чи́сто сози́жди во мне́, Бо́же, и ду́х пра́в обнови́ во утро́бе мое́й. Не отве́ржи мене́ от лица́ Твоего́, и Ду́ха Твоего́ Свята́го не отыми́ от Мене́. Возда́ждь ми́ ра́дость спасе́ния Твоего́, и Ду́хом Влады́чним утверди́ мя́. Научу́ беззако́нныя путе́м Твои́м, и нечести́вии к Тебе́ обратя́тся. Изба́ви мя́ от крове́й, Бо́же, Бо́же спасе́ния моего́, возра́дуется язы́к мо́й пра́вде Твое́й. Го́споди, устне́ мои́ отве́рзеши, и уста́ моя́ возвестя́т хвалу́ Твою́. Я́ко а́ще бы восхоте́л еси́ же́ртвы, да́л бы́х убо́, всесожже́ния не благоволи́ши. Же́ртва Бо́гу ду́х сокруше́н, се́рдце сокруше́нно и смире́нно Бо́г не уничижи́т. Ублажи́, Го́споди, благоволе́нием Твои́м Сио́на, и да сози́ждутся сте́ны Иерусали́мския. Тогда́ благоволи́ши же́ртву пра́вды, возноше́ние и всесожега́емая: тогда́ возложа́т на олта́рь Тво́й тельцы́.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 51:**

**Ч**то́ хва́лишися во зло́бе, си́льне́ Беззако́ние ве́сь де́нь. Непра́вду умы́сли язы́к тво́й, я́ко бри́тву изощре́ну сотвори́л еси́ ле́сть. Возлюби́л еси́ зло́бу па́че благосты́ни, непра́вду не́же глаго́лати пра́вду. Возлюби́л еси́ вся́ глаго́лы пото́пныя, язы́к льсти́в. Сего́ ра́ди Б́ог разруши́т тя́ до конца́, восто́ргнет тя́, и пресели́т тя́ от селе́ния твоего́ и ко́рень тво́й от земли́ живы́х. У́зрят пра́веднии и убоя́тся, и о не́м возсмею́тся и реку́т: се́ челове́к, и́же не положи́ Бо́га помо́щника себе́, но упова́ на мно́жество бога́тства своего́, и возмо́же суето́ю свое́ю. А́з же я́ко ма́слина плодови́та в дому́ Бо́жии, упова́х на ми́лость Бо́жию во ве́к и в ве́к ве́ка. Испове́мся Тебе́ во ве́к, я́ко сотвори́л еси́, и терплю́ и́мя Твое́, я́ко бла́го пре́д преподо́бными Твои́ми.

**Псало́м 52:**

**Р**ече́ безу́мен в се́рдце свое́м: не́сть Бо́г, растле́ша и омерзи́шася в беззако́ниих, не́сть творя́й благо́е. Бо́г с небесе́ прини́че на сы́ны челове́ческия, ви́дети, а́ще е́сть разумева́яй или́ взыска́яй Бо́га́ Вси́ уклони́шася, вку́пе непотре́бни бы́ша, не́сть творя́й благо́е, не́сть до еди́наго. Ни ли уразуме́ют вси́ де́лающии беззако́ние, снеда́ющии лю́ди моя́ в сне́дь хле́ба, Го́спода не призва́ша. Та́мо устраши́шася стра́ха, иде́же не бе́ стра́х, я́ко Бо́г разсы́па ко́сти человекоуго́дников: постыде́шася, я́ко Бо́г уничижи́ и́х. Кто́ да́ст от Сио́на спасе́ние Изра́илево́ Внегда́ возврати́т Бо́г плене́ние люде́й Свои́х, возра́дуется Иа́ков и возвесели́тся Изра́иль.

**Псало́м 53:**

**Б**о́же, во и́мя Твое́ спаси́ мя́, и в си́ле Твое́й суди́ ми́. Бо́же, услы́ши моли́тву мою́, внуши́ глаго́лы у́ст мои́х. Я́ко чужди́и воста́ша на мя́ и кре́пцыи взыска́ша ду́шу мою́, и не предложи́ша Бо́га пре́д собо́ю. Се́ бо Бо́г помога́ет ми́, и Госпо́дь Засту́пник души́ мое́й. Отврати́т зла́я враго́м мои́м, и́стиною Твое́ю потреби́ и́х. Во́лею пожру́ Тебе́, испове́мся и́мени Твоему́, Го́споди, я́ко бла́го, я́ко от вся́кия печа́ли изба́вил мя́ еси́, и на враги́ моя́ воззре́ о́ко мое́.

**Псало́м 54:**

**В**нуши́, Бо́же, моли́тву мою́ и не пре́зри моле́ния моего́. Вонми́ ми́ и услы́ши мя́: возскорбе́х печа́лию мое́ю и смято́хся. От гла́са вра́жия и от стуже́ния гре́шнича, я́ко уклони́ша на мя́ беззако́ние и во гне́ве враждова́ху ми́. Се́рдце мое́ смяте́ся во мне́ и боя́знь сме́рти нападе́ на мя́. Стра́х и тре́пет прии́де на мя́ и покры́ мя́ тьма́. И ре́х: кто́ да́ст ми́ криле́, я́ко голуби́не́ и полещу́, и почи́ю́ Се́ удали́хся бе́гая и водвори́хся в пусты́ни. Ча́ях Бо́га, спаса́ющаго мя́ от малоду́шия и от бу́ри. Потопи́, Го́споди, и раздели́ язы́ки и́х: я́ко ви́дех беззако́ние и пререка́ние во гра́де. Дне́м и но́щию обы́дет и по стена́м eго́. Беззако́ние и тру́д посреде́ eго́ и непра́вда. И не оскуде́ от сто́гн eго́ лихва́ и ле́сть. Я́ко а́ще бы вра́г поноси́л ми́, претерпе́л бы́х у́бо, и а́ще бы́ ненави́дяй мя́ на мя́ велере́чевал, укры́л бы́х ся́ от него́. Ты́ же, челове́че равноду́шне, влады́ко мо́й и зна́емый мо́й, и́же ку́пно наслажда́лся еси́ со мно́ю бра́шен, в дому́ Бо́жии ходи́хом единомышле́нием. Да прии́дет же сме́рть на ня́, и да сни́дут во а́д жи́ви, я́ко лука́вство в жили́щах и́х, посреде́ и́х. А́з к Бо́гу воззва́х, и Госпо́дь услы́ша мя́. Ве́чер и зау́тра, и полу́дне пове́м, и возвещу́, и услы́шит гла́с мо́й. Изба́вит ми́ром ду́шу мою́ от приближа́ющихся мне́, я́ко во мно́зе бя́ху со мно́ю. Услы́шит Бо́г и смири́т я́, Сы́й пре́жде ве́к. Не́сть бо и́м измене́ния, я́ко не убоя́шася Бо́га. Простре́ ру́ку свою́ на воздая́ние, оскверни́ша заве́т Его́. Раздели́шася от гне́ва лица́ Его́, и прибли́жишася сердца́ и́х, умя́кнуша словеса́ и́х па́че еле́а, и та́ су́ть стре́лы. Возве́рзи на Го́спода печа́ль твою́, и То́й тя́ препита́ет, не да́ст в ве́к молвы́ пра́веднику. Ты́ же, Бо́же, низведе́ши и́х во студене́ц истле́ния, му́жие крове́й и льсти́ не преполовя́т дне́й свои́х. А́з же, Го́споди, упова́ю на Тя́.

**Чтец: Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Седальны октоиха, глас 8:**

**Стихи́ра: О**́ком благоутро́бным, Го́споди, ви́ждь мое́ смире́ние, я́ко пома́ле жи́знь моя́ скончава́ется, и от де́л не́сть мне́ спасе́ния. Сего́ ра́ди молю́ся: о́ком благоутро́бным ви́ждь мое́ смире́ние, и спаси́ мя.

**Сти́х: Го́споди, да не я́ростию Твое́ю обличи́ши мене́, ниже́ гне́вом Твои́м нака́жеши мене́.**

**Стихи́ра: Я**́ко судии́ прише́дшу попецы́ся, о душе́! и стра́шнаго дне́ ча́с помышля́й: су́д бо без ми́лости е́сть не соде́лавшым ми́лости. Те́мже пре́жде конца́ вопи́й: пощади́ мя, Спа́се, Еди́н бо еси́ Безгре́шен.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

***Богоро́дичен***

**Н**едви́жимое утвержде́ние ве́ры, и честны́й да́р ду́ш на́ших, Богоро́дицу пе́сньми велича́ем ве́рнии: ра́дуйся, ка́мень жи́зни во чре́ве Твое́м вмести́вшая. Ра́дуйся, конце́в наде́ждо, скорбя́щих заступле́ние. Ра́дуйся, Неве́сто Неневе́стная.

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Кафизма осмая**

**Псало́м 55:**

**П**оми́луй мя́, Бо́же, я́ко попра́ мя́ челове́к, ве́сь де́нь боря́ стужи́ ми́. Попра́ша мя́ врази́ мои́ ве́сь де́нь, я́ко мно́зи борю́щии мя́ с высоты́. В де́нь не убою́ся, а́з же упова́ю на Тя́. О Бо́зе похвалю́ словеса́ моя́, на Бо́га упова́х, не убою́ся, что́ сотвори́т мне́ пло́ть́ Ве́сь де́нь слове́с мои́х гнуша́хуся, на мя́ вся́ помышле́ния и́х на зло́. Вселя́тся и скры́ют, ти́и пя́ту мою́ сохраня́т, я́коже потерпе́ша ду́шу мою́ . Ни о чесо́мже отри́неши я́, гне́вом лю́ди низведе́ши. Бо́же, живо́т мо́й возвести́х Тебе́, положи́л еси́ сле́зы моя́ пред Тобо́ю, я́ко и во обетова́нии Твое́м. Да возвратя́тся врази́ мои́ вспя́ть, во́ньже а́ще де́нь призову́ Тя́, се́ позна́х, я́ко Бо́г мо́й еси́ Ты́. О Бо́зе похвалю́ глаго́л, о Го́споде похвалю́ сло́во. На Бо́га упова́х, не убою́ся, что́ сотвори́т мне́ челове́ќ Во мне́, Бо́же, моли́твы, я́же возда́м хвалы́ Твоея́, я́ко изба́вил еси́ ду́шу мою́ от сме́рти, о́чи мои́ от сле́з, и но́зе мои́ от поползнове́ния, благоугожду́ пред Го́сподем во све́те живы́х.

**Псало́м 56:**

**П**оми́луй мя́, Бо́же, поми́луй мя́, я́ко на Тя́ упова́ душа́ моя́, и на се́нь крилу́ Твоею́ наде́юся, до́ндеже пре́йдет беззако́ние. Воззову́ к Бо́гу вы́шнему, Бо́гу, благоде́явшему мне́. Посла́ с небесе́ и спасе́ мя́, даде́ в поноше́ние попира́ющыя мя́, посла́ Бо́г ми́лость Свою́ и и́стину Свою́, и изба́ви ду́шу мою́ от среды́ ски́мнов. Поспа́х смуще́н, сы́нове челове́честии, зу́бы и́х ору́жия и стре́лы, и язы́к и́х ме́ч о́стр. Вознеси́ся на небеса́, Бо́же, и по все́й земли́ сла́ва Твоя́. Се́ть угото́ваша нога́м мои́м и сляко́ша ду́шу мою́, ископа́ша пред лице́м мои́м я́му и впадо́ша в ню́. Гото́во се́рдце мое́, Бо́же, гото́во се́рдце мое́, воспою́ и пою́ во сла́ве мое́й. Воста́ни сла́ва моя́, воста́ни псалти́рю и гу́сли, воста́ну ра́но. Испове́мся Тебе́ в лю́дех, Го́споди, воспою́ Тебе́ во язы́цех, я́ко возвели́чися до небе́с ми́лость Твоя́, и да́же до о́блак и́стина Твоя́. Вознеси́ся на небеса́, Бо́же, и по все́й земли́ сла́ва Твоя́.

**Псало́м 57:**

**А**́ще вои́стинну у́бо пра́вду глаго́лете, пра́вая суди́те, сы́нове челове́честии. И́бо в се́рдце беззако́ние де́лаете, на земли́ непр́авду ру́ки ва́ша сплета́ют. Очужди́шася гре́шницы от ложе́сн, заблуди́ша от чре́ва, глаго́лаша лжу́. Я́рость и́х по подо́бию змии́ну, я́ко а́спида глу́ха и затыка́ющаго у́ши свои́, и́же не услы́шит гла́са обава́ющих, обава́емь обава́ется от прему́дра. Бо́г сокруши́т зу́бы и́х во усте́х и́х, члено́вныя льво́в сокруши́л е́сть Госпо́дь. Уничижа́тся я́ко вода́ мимотеку́щая, напряже́т лу́к сво́й, до́ндеже изнемо́гут. Я́ко во́ск раста́яв отъи́мутся, паде́ о́гнь на ни́х и не ви́деша со́лнца. Пре́жде е́же разуме́ти те́рния ва́шего ра́мна, я́ко жи́вы, я́ко во гне́ве пожре́т я́. Возвесели́тся пра́ведник, егда́ уви́дит отмще́ние, ру́це свои́ умы́ет в кро́ви гре́шника. И рече́т челове́к: а́ще у́бо е́сть пло́д пра́веднику, у́бо е́сть Бо́г судя́ и́м на земли́.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 58:**

**И**зми́ мя́ от вра́г мои́х, Бо́же, и от востаю́щих на мя́ изба́ви мя́. Изба́ви мя́ от де́лающих беззако́ние и от му́ж крове́й спаси́ мя́. Я́ко се́ улови́ша ду́шу мою́, нападо́ша на мя́ кре́пцыи, ниже́ беззако́ние мое́, ниже́ гре́х мо́й, Го́споди. Без беззако́ния теко́х и испра́вих, воста́ни в сре́тение мое́ и ви́ждь. И ты́, Го́споди Бо́же си́л, Бо́же Изра́илев, вонми́ посети́ти вся́ язы́ки, да не уще́дриши вся́ де́лающыя беззако́ние. Возвратя́тся на ве́чер и вза́лчут, я́ко пе́с, и обы́дут гра́д. Се́ ти́и отвеща́ют усты́ свои́ми, и ме́ч во устна́х и́х, я́ко кто́ слы́ша́ И Ты́, Го́споди, посмее́шися и́м, уничижи́ши вся́ язы́ки. Держа́ву мою́ к Тебе́ сохраню́, я́ко Ты́, Бо́же, засту́пник мо́й еси́. Бо́г мо́й, ми́лость Его́ предвари́т мя́, Бо́г мо́й, яви́т мне́ на вразе́х мои́х. Не уби́й и́х, да не когда́ забу́дут зако́н Тво́й, расточи́ я́ си́лою Твое́ю и низведи́ я́, Защи́тниче мо́й, Го́споди. Гре́х у́ст и́х, сло́во усте́н и́х, и я́ти да бу́дут в горды́ни свое́й, и от кля́твы и лжи́ возвестя́тся в кончи́не. Во гне́ве кончи́ны, и не бу́дут, и уве́дят, я́ко Бо́г влады́чествует Иа́ковом и концы́ земли́. Возвратя́тся на ве́чер, и вза́лчут, я́ко пе́с, и обы́дут гра́д. Ти́и разы́дутся я́сти. А́ще ли же не насы́тятся, и поро́пщут. А́з же воспою́ си́лу Твою́ и возра́дуюся зау́тра о ми́лости Твое́й, я́ко бы́л еси́ засту́пник мо́й и прибе́жище мое́ в де́нь ско́рби моея́. Помо́щник мо́й еси́, Тебе́ пою́: я́ко Бо́г засту́пник мо́й еси́, Бо́же мо́й, ми́лость моя́.

**Псало́м 59:**

**Б**о́же, отри́нул ны́ еси́ и низложи́л еси́ на́с, разгне́вался еси́, и уще́дрил еси́ на́с. Стря́сл еси́ зе́млю и смути́л еси́ ю́, исцели́ сокруше́ние ея́, я́ко подви́жеся. Показа́л еси́ лю́дем Твои́м жесто́кая, напои́л еси́ на́с вино́м умиле́ния. Да́л еси́ боя́щымся Тебе́ зна́мение, е́же убежа́ти от лица́ лу́ка. Я́ко да изба́вятся возлю́бленнии Твои́, спаси́ десни́цею Твое́ю и услы́ши мя́. Бо́г возглаго́ла во святе́м Свое́м: возра́дуюся и разделю́ Сики́му, и ю́доль жили́щ разме́рю. Мо́й е́сть Галаа́д, и мо́й е́сть Манасси́й, и Ефре́м – кре́пость главы́ моея́, Иу́да – ца́рь мо́й. Моа́в – коно́б упова́ния моего́, на Идуме́ю простру́ сапо́г мо́й, мне́ иноплеме́нницы покори́шася. Кто́ введе́т мя́ во гра́д огражде́ния́ Или́ кто́ наста́вит мя́ до Идуме́и́ Не Ты́ ли, Бо́же, отри́нувый на́с́ и не изы́деши, Бо́же, в си́лах на́ших́ Да́ждь на́м по́мощь от ско́рби, и су́етно спасе́ние челове́ческо. О Бо́зе сотвори́м си́лу, и То́й уничижи́т стужа́ющыя на́м.

**Псало́м 60:**

**У**слы́ши, Бо́же, моле́ние мое́, вонми́ моли́тве мое́й. От коне́ц земли́ к Тебе́ воззва́х, внегда́ уны́ се́рдце мое́, на ка́мень возне́сл мя́ еси́, наста́вил мя́ еси́. Я́ко бы́л еси́ упова́ние мое́, сто́лп кре́пости от лица́ вра́жия. Всел́ся в селе́нии Твое́м во ве́ки, покры́юся в кро́ве кри́л Твои́х. Я́ко Ты́, Бо́же, услы́шал еси́ моли́твы моя́, да́л еси́ достоя́ние боя́щымся и́мене Твоего́. Дни́ на дни́ царе́вы приложи́ши, ле́та eго́ до дне́ ро́да и ро́да: пребу́дет в ве́к пред Бо́гом. Ми́лость и и́стину Его́ кто́ взы́щет́ Та́ко воспою́ и́мени Твоему́ во ве́ки, возда́ти ми́ моли́твы моя́ де́нь от дне́.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 61:**

**Н**е Бо́гу ли повине́тся душа́ моя́́ от Того́ бо спасе́ние мое́. И́бо То́й Бо́г мо́й и спа́с мо́й, засту́пник мо́й, не подви́жуся наипа́че. Доко́ле належите́ на челове́ка́ Убива́ете вси́ вы́, я́ко стене́ преклоне́не, и опло́ту возринове́ну. Оба́че це́ну мою́ совеща́ша отри́нути, теко́ша в жа́жди, усты́ свои́ми благословля́ху и се́рдцем свои́м кленя́ху. Оба́че Бо́гови повини́ся, душе́ моя́, я́ко от Того́ терпе́ние мое́. И́бо То́й Бо́г мо́й и спа́с мо́й, за́ступник мо́й, не преселю́ся. О Бо́зе спасе́ние мое́ и сла́ва моя́, Бо́г по́мощи моея́, и упова́ние мое́ на Бо́га. Упова́йте на Него́ ве́сь со́нм люде́й, излия́йте пред Ни́м сердца́ ва́ша, я́ко Бо́г помо́щник на́ш. Оба́че су́етни сы́нове челове́честии, лжи́ви сы́нове челове́честии в ме́рилех е́же непра́вдовати, ти́и от суеты́ вку́пе. Не упова́йте на непра́вду и на восхище́ние не жела́йте. Бога́тство а́ще тече́т, не прилага́йте се́рдца. Еди́ною глаго́ла Бо́г, двоя́ сия́ слы́шах, зане́ держа́ва Бо́жия, и Твоя́, Го́споди, ми́лость, я́ко Ты́ возда́си кому́ждо по дело́м eго́.

**Псало́м 62:**

**Б**о́же, Бо́же мо́й, к Тебе́ у́тренюю, возжада́ Тебе́ душа́ моя́, ко́ль мно́жицею Тебе́ пло́ть моя́, в земли́ пу́сте и непрохо́дне, и безво́дне. Та́ко во святе́м яви́хся Тебе́, ви́дети си́лу Твою́ и сла́ву Твою́. Я́ко лу́чши ми́лость Твоя́ па́че живо́т, устне́ мои́ похвали́те Тя́. Та́ко благословлю́ Тя́ в животе́ мое́м, о и́мени Твое́м воздежу́ ру́це мои́. Я́ко от ту́ка и ма́сти да испо́лнится душа́ моя́, и устна́ма ра́дости восхва́лят Тя́ уста́ моя́. А́ще помина́х Тя́ на посте́ли мое́й, на у́тренних поуча́хся в Тя́. Я́ко бы́л еси́ помо́щник мо́й, и в кро́ве крилу́ Твое́ю возра́дуюся. Прильпе́ душа́ моя́ по Тебе́, мене́ же прия́т десни́ца Твоя́. Ти́и же всу́е иска́ша ду́шу мою́, вни́дут в преиспо́дняя земли́, предадя́тся в ру́ки ору́жия, ча́сти ли́совом бу́дут. Ца́рь же возвесели́тся о Бо́зе, похва́лится вся́к клены́йся и́м, я́ко загради́шася уста́ глаго́лющих непра́ведная.

**Псало́м 63:**

**У**слы́ши, Бо́же, гла́с мо́й, внегда́ моли́ти ми́ ся́ к Тебе́, от стра́ха вра́жия изми́ ду́шу мою́. Покры́й мя́ от со́нма лука́внующих, от мно́жества де́лающих непра́вду. И́же изостри́ша, я́ко ме́ч, язы́ки своя́, напряго́ша лу́к сво́й, ве́щь го́рьку, состреля́ти в та́йных непоро́чна, вне́запу состреля́ют eго́ и не убоя́тся. Утверди́ша себе́ сло́во лука́вое, пове́даша скры́ти се́ть, ре́ша: кто́ у́зрит и́х́ Испыта́ша беззако́ние, исчезо́ша испыта́ющии испыта́ния, присту́пит челове́к, и се́рдце глубоко́, и вознесе́тся Бо́г. Стре́лы мла́денец бы́ша я́звы и́х, и изнемого́ша на ня́ язы́цы и́х. Смути́шася вси́ ви́дящии и́х, и убоя́ся вся́к челове́к, и возвести́ша дела́ Бо́жия, и творе́ния Его́ разуме́ша. Возвесели́тся пра́ведник о Го́споде и упова́ет на Не́го, и похва́лятся вси́ пра́вии се́рдцем.

**Чтец: Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Седальны октоиха, глас 8:**

**Стихи́ра: Я**́ко блудни́ца припа́даю Ти́, да прииму́ оставле́ние, и вме́сто ми́ра сле́зы от се́рдца приношу́ Ти: да я́ко о́ную уще́дриши мя́, Спа́се, и пода́си ми́ очище́ние грехо́в. Я́ко о́ная бо зову́ Ти: изба́ви мя́ от тиме́ния де́л мои́х.

**Сти́х: Го́споди, да не я́ростию Твое́ю обличи́ши мене́, ниже́ гне́вом Твои́м нака́жеши мене́.**

**Стихи́ра: В**е́к мо́й скончава́ется, житие́ мимохо́дит, и стра́шный Тво́й престо́л гото́вится, Спа́се: су́д мене́ жде́т, претя́ мне́ о́гненною му́кою, пла́менем негаси́мым: сле́з ту́чу да́ждь ми́, и угаси́ его́ си́лу, хотя́й спасти́ся все́м челове́ком.

**Сти́х: Ди́вен Бо́г во святы́х Свои́х, Бо́г Изра́илев.**

**Му́ченичен: С**вети́ла у́мная яви́стеся, святи́и му́ченицы: мглу́ бо пре́лести упраздни́сте ве́рою, душе́вныя ва́шя свещы́ просвети́сте, и с Женихо́м со сла́вою внидо́сте в небе́сный черто́г: и ны́не моли́теся спасти́ся, мо́лимся, душа́м на́шым.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

***Богоро́дичен***

**П**речи́стая Де́во, Ма́ти Христо́ва, души́ моея́ стра́сти лю́тыя исцели́, молю́ся, и проще́ние да́руй мои́х прегреше́ний, я́же безу́мне соде́ях, ду́шу мою́ оскверни́в, и те́ло окаля́х окая́нный. Увы́ мне́, что́ сотворю́ в ча́с о́н, внегда́ А́нгели ду́шу мою́ разлуча́т от убо́гаго моего́ телесе́? Тогда́ помо́щница ми́ бу́ди и предста́тельница: Тебе́ бо и́мам упова́ние, ра́б Тво́й.

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Кафизма девятая**

**Псало́м 64:**

**Т**ебе́ подоба́ет пе́снь, Бо́же, в Сио́не, и Тебе́ возда́стся моли́тва во Иерусали́ме. Услы́ши моли́тву мою́, к Тебе́ вся́ка пло́ть прии́дет. Словеса́ беззако́нник премого́ша на́с, и нече́стия на́ша Ты́ очи́стиши. Блаже́н, eго́же избра́л еси́ и прия́л, всели́тся во дво́рех Твои́х. Испо́лнимся во благи́х до́му Твоего́, свя́т хра́м Тво́й, ди́вен в пра́вде. Услы́ши ны́, Бо́же, Спаси́телю на́ш, упова́ние все́х конце́й земли́, и су́щих в мо́ри дале́че, уготовля́яй го́ры кре́постию Свое́ю, препоя́сан си́лою, смуща́яй глубину́ морску́ю, шу́му во́лн eго́ кто́ постои́т́ Смяту́тся язы́цы, и убоя́тся живу́щии в конца́х от зна́мений Твои́х, исхо́ды у́тра и ве́чера украси́ши. Посети́л еси́ зе́млю и упои́л еси́ ю́, умно́жил еси́ обогати́ти ю́. Река́ Бо́жия напо́лнися во́д; угото́вал еси́ пи́щу им, я́ко та́ко [е́сть] угото́вание. Бразды́ ея́ упо́й, умно́жи жи́та ея́, в ка́плях ея́ возвесели́тся возсия́ющи . Благослови́ши вене́ц ле́та бла́гости Твоея́, и поля́ Твоя́ испо́лнятся ту́ка, разботе́ют кра́сная пусты́ни, и ра́достию хо́лми препоя́шутся. Оде́яшася о́вни о́вчии, и удо́лия умно́жат пшени́цу, воззову́т, и́бо воспою́т.

**Псало́м 65:**

**В**оскли́кните Го́сподеви, вся́ земля́, по́йте же и́мени Его́, дади́те сла́ву хвале́ Его́. Рцы́те Бо́гу: ко́ль страшна́ дела́ Твоя́́ во мно́жестве си́лы Твоея́ со́лжут Тебе́ врази́ Твои́. Вся́ земля́ да поклони́тся Тебе́ и пое́т Тебе́, да пое́т же и́мени Твоему́, Вы́шний. Прииди́те и ви́дите дела́ Бо́жия, ко́ль стра́шен в сове́тех па́че сыно́в челове́ческих. Обраща́яй мо́ре в су́шу, в реце́ про́йдут нога́ми, та́мо возвесели́мся о Не́м, влады́чествующем си́лою Свое́ю ве́ком. О́чи Его́ на язы́ки призира́ете, преогорчева́ющии да не возно́сятся в себе́. Благослови́те, язы́цы, Бо́га на́шего и услы́шан сотвори́те гла́с хвалы́ Его́, поло́жшаго ду́шу мою́ в живо́т и не да́вшаго во смяте́ние но́г мои́х. Я́ко искуси́л ны́ еси́, Бо́же, разже́гл ны́ еси́, я́коже разжиза́ется сребро́. Вве́л ны́ еси́ в се́ть, положи́л еси́ ско́рби на хребте́ на́шем. Возве́л еси́ челове́ки на главы́ на́ша, проидо́хом сквозе́ о́гнь и во́ду, и изве́л еси́ ны́ в поко́й. Вни́ду в до́м Тво́й со всесожже́нием, возда́м Тебе́ моли́твы моя́, я́же изреко́сте устне́ мои́, и глаго́лаша уста́ моя́ в ско́рби мое́й, всесожже́ния ту́чна вознесу́ Теб́е с кади́лом, и о́вны, вознесу́ Тебе́ волы́ с козлы́. Прииди́те, услы́шите, и пове́м ва́м, вси́ боя́щиися Бо́га, ели́ка сотвори́ души́ мое́й. К Нему́ усты́ мои́ми воззва́х и вознесо́х под язы́ком мои́м. Непра́вду а́ще узре́х в се́рдце мое́м, да не услы́шит мене Госпо́дь. Сего́ ра́ди услы́ша мя́ Бо́г, вня́т гла́су моле́ния моего́. Благослове́н Бо́г, и́же не отстави́ моли́тву мою́ и ми́лость Свою́ от Мене́.

**Псало́м 66:**

**Б**о́же, уще́дри ны́ и благослови́ ны́, просвети́ лице́ Твое́ на ны́ и поми́луй ны́. Позна́ти на земли́ пу́ть Тво́й, во все́х язы́цех спасе́ние Твое́. Да испове́дятся Тебе́ лю́дие, Бо́же, да испове́дятся Тебе́ лю́дие вси́. Да возвеселя́тся и да возра́дуются язы́цы, я́ко су́диши лю́дем правото́ю и язы́ки на земли́ наста́виши. Да испове́дятся Тебе́ лю́дие, Бо́же, да испове́дятся Тебе́ лю́дие вси́. Земля́ даде́ пло́д сво́й, благослови́ ны́, Бо́же, Бо́же на́ш, благослови́ ны́, Бо́же, и да убоя́тся Его́ вси́ концы́ земли́.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 67:**

**Д**а воскре́снет Бо́г, и расточа́тся врази́ Егó, и да бежа́т от лица́ Его́ ненави́дящии Его́. Я́ко исчеза́ет ды́м, да исче́знут, я́ко та́ет во́ск от лица́ огня́, та́ко да поги́бнут гре́шницы от лица́ Бо́жия, а пра́ведницы да возвеселя́тся, да возра́дуются пред Бо́гом, да насладя́тся в весе́лии. Воспо́йте Бо́гу, по́йте и́мени Его́, путесотвори́те возше́дшему на за́пады. Госпо́дь и́мя Ему́, и ра́дуйтеся пред Ни́м. Да смяту́тся от лица́ Его́, Отца́ си́рых и суди́и вдови́ц: Бо́г в ме́сте святе́м Свое́м. Бо́г вселя́ет единомы́сленныя в до́м, изводя́ окова́нныя му́жеством, та́кожде преогорчева́ющыя живу́щыя во гробе́х. Бо́же, внегда́ исходи́ти Тебе́ пред людьми́ Твои́ми, внегда́ мимоходи́ти Тебе́ в пусты́ни, земля́ потрясе́ся, и́бо небеса́ ка́нуша от лица́ Бо́га Сина́ина, от лица́ Бо́га Изра́илева. До́ждь во́лен отлучи́ши, Бо́же, достоя́нию Твоему́ и изнемо́же, Ты́ же соверши́л еси́ е́. Живо́тная Твоя́ живу́т на не́й, угото́вал еси́ бла́гостию Твое́ю ни́щему, Бо́же. Госпо́дь да́ст глаго́л благовеству́ющым си́лою мно́гою. Ца́рь си́л возлю́бленнаго, красото́ю до́му раздели́ти коры́сти. А́ще поспите́ посреде преде́л, криле́ голуби́не посре́брене, и междора́мия ея́ в блеща́нии зла́та. Внегда́ ра́знствит Небе́сный цари́ на не́й, оснежа́тся в Селмо́не. Гора́ Бо́жия, гора́ ту́чная, гора́ усыре́нная, гора́ ту́чная. Вску́ю непщу́ете го́ры усыре́нныя́ Гора́, ю́же благоволи́ Бо́г жи́ти в не́й, и́бо Госпо́дь всели́тся до конца́. Колесни́ца Бо́жия тма́ми те́м, ты́сяща гобзу́ющих, Госпо́дь в ни́х в Сина́и во святе́м. Возше́л еси́ на высоту́, плени́л еси́ пле́н, прия́л еси́ дая́ния в челове́цех, и́бо не покаря́ющыяся, е́же всели́тися. Госпо́дь Бо́г благослове́н, благослове́н Госпо́дь де́нь дне́, поспеши́т на́м Бо́г спасе́ний на́ших. Бо́г на́ш, Бо́г е́же спаса́ти, и Госпо́дня, Госпо́дня исхо́дища сме́ртная. Оба́че Бо́г сокруши́т главы́ враго́в Свои́х, ве́рх вла́с преходя́щих в прегреше́ниих свои́х. Рече́ Госпо́дь: от Васа́на обращу́, обращу́ во глубина́х морски́х. Я́ко да омо́чится нога́ Твоя́ в кро́ви, язы́к пе́с твои́х, от вра́г от него́. Ви́дена бы́ша ше́ствия Твоя́, Бо́же, ше́ствия Бо́га моего́ Царя́, И́же во Святе́м, предвари́ша кня́зи бли́з пою́щих, посреде́ де́в тимпа́нниц. В це́рквах благослови́те Бо́га, Го́спода от исто́чник Изра́илевых. Та́мо Вениами́н юне́йший во ужа́се, кня́зи Иу́довы влады́ки и́х, кня́зи Завуло́ни, кня́зи Неффали́мли. Запове́ждь, Бо́же, си́лою Твое́ю, укрепи́, Бо́же, сие́, е́же соде́лал еси́ в на́с. От хра́ма Твоего́ во Иерусали́м Тебе́ принесу́т ца́рие да́ры. Запрети́ звере́м тро́стным, со́нм юне́ц в ю́ницах людски́х, е́же затвори́ти искуше́нныя сребро́м, расто́чи язы́ки хотя́щыя бра́нем. Прии́дут моли́твенницы от Еги́пта, Ефио́пиа предвари́т ру́ку свою́ к Бо́гу. Ца́рства земна́я, по́йте Бо́гу, воспо́йте Го́сподеви, возше́дшему на не́бо небесе́ на восто́ки, се́ да́ст гла́су Своему́ гла́с си́лы. Дади́те сла́ву Бо́гови, на Изра́или велеле́пота Его́, и си́ла Его́ на о́блацех. Ди́вен Бо́г во святы́х Свои́х, Бо́г Изра́илев: То́й да́ст си́лу и держа́ву лю́дем Свои́м, благослове́н Бо́г.

**Чтец: Сла́ва Отцу́ и Сы́ну и Свято́му Ду́ху.**

**Хор: И ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Трижды)**

**Г**о́споди, поми́луй. **(Трижды)**

**Сла́ва Отцу́ и Сы́ну и Свято́му Ду́ху.**

**Чтец: И ны́не и при́сно и во ве́ки веко́в. Ами́нь.**

**Псало́м 68:**

**С**паси́, мя́, Бо́же, я́ко внидо́ша во́ды до души́ моея́. Углебо́х в тиме́нии глубины́, и не́сть постоя́ния. Приидо́х во глубины́ морски́я, и бу́ря потопи́ мя́. Утруди́хся зовы́й, измолче́ горта́нь мо́й, исчезо́сте о́чи мои́, от е́же упова́ти ми́ на Бо́га моего́. Умно́жишася па́че вла́с главы́ моея́ ненави́дящии мя́ ту́не, укрепи́шася врази́ мои́, изгоня́щии мя́ непра́ведно: я́же не восхища́х, тогда́ воздая́х. Бо́же, Ты́ уве́дел еси́ безу́мие мое,́ и прегреше́ния моя́ от Тебе́ не утаи́шася. Да не постыдя́тся о мне́ терпя́щии Тебе́, Го́споди, Го́споди Си́л, ниже́ да посра́мятся о мне́ и́щущии Тебе́, Бо́же Изра́илев. Я́ко Тебе́ ра́ди претерпе́х поноше́ние, покры́ срамота́ лице́ мое́. Чу́ждь бы́х бра́тии мое́й, и стра́нен сыново́м ма́тepe моея́. Я́ко ре́вность до́му Твоего́ снеде́ мя́, и поноше́ния понося́щих Ти́ нападо́ша на мя́. И покры́х посто́м ду́шу мою́, и бы́сть в поноше́ние мне́, и положи́х одея́ние мое́ вре́тище, и бы́х и́м в при́тчу. О мне́ глумля́хуся седя́щии во врате́х, и о мне́ поя́ху пию́щии вино́. А́з же моли́твою моею́ к Тебе́, Бо́же, вре́мя благоволе́ния, Бо́же, во мно́жестве ми́лости Твоея́ услы́ши мя́, во и́стине спасе́ния Твоего́. Спаси́ мя́ от бре́ния, да не угле́бну, да изба́влюся от ненави́дящих мя́ и от глубо́ких во́д. Да не потопи́т мене́ бу́ря водна́я, ниже́ да пожре́т мене́ глубина́, ниже́ сведе́т о мне́ рове́нник у́ст свои́х. Услы́ши мя́, Го́споди, я́ко бла́га ми́лость Твоя́, по мно́жеству щедро́т Твои́х при́зри на мя́. Не отврати́ лица́ Твоего́ от о́трока Твоего́, я́ко скорблю́, ско́ро услы́ши мя́. Вонми́ души́ мое́й, и изба́ви ю́, вра́г мои́х ра́ди изба́ви мя́. Ты́ бо ве́си поноше́ние мое́ и сту́д мо́й, и срамоту́ мою́: пред Тобо́ю вси́ оскорбля́ющии мя́. Поноше́ние ча́яше душа́ моя́, и стра́сть и жда́х соскорбя́щаго, и не бе́, и утеша́ющих, и не обрето́х. И да́ша в сне́дь мою́ же́лчь, и в жа́жду мою́ напои́ша мя́ о́цта. Да бу́дет трапе́за и́х пред ни́ми в се́ть, и в воздая́ние, и в собла́зн. Да помрача́тся о́чи и́х, е́же не ви́дети, и хребе́т и́х вы́ну сляцы́. Проле́й на ня́ гне́в Тво́й, и я́рость гне́ва Твоего́ да пости́гнет и́х. Да бу́дет дво́р и́х пу́ст, и в жили́щах и́х да не бу́дет живы́й. Зане́ eго́же Ты́ порази́л еси́, ти́и погна́ша, и к боле́зни я́зв мои́х приложи́ша. Приложи́ беззако́ние к беззако́нию и́х, и да не вни́дут в пра́вду Твою́. Да потребя́тся от кни́ги живы́х и с пра́ведными да не напи́шутся. Ни́щ и бо́ляй е́смь а́з: спасе́ние Твое́, Бо́же, да прии́мет мя́. Восхвалю́ и́мя Бо́га моего́ с пе́снию, возвели́чу Его́ во хвале́нии: и уго́дно бу́дет Бо́гу па́че тельца́ ю́на, ро́ги износя́ща и па́знокти. Да у́зрят ни́щии и возвеселя́тся: взы́щите Бо́га, и жива́ бу́дет душа́ ва́ша. Я́ко услы́ша убо́гия Госпо́дь и окова́нныя Своя́ не уничижи́. Да восхва́лят Его́ небеса́ и земля́, мо́ре и вся́ живу́щая в не́м. Я́ко Бо́г спасе́т Сио́на, и сози́ждутся гра́ди Иуде́йстии, и вселя́тся та́мо, и насле́дят и́, и се́мя рабо́в Твои́х уде́ржит и́, и лю́бящии и́мя Твое́ вселя́тся в не́м.

**Псало́м 69:**

**Б**о́же, в по́мощь мою́ вонми́, Го́споди, помощи́ ми́ потщи́ся. Да постыдя́тся и посра́мятся и́щущии ду́шу мою́, да возвратя́тся вспя́ть и постыдя́тся хотя́щии ми́ зла́я. Да возвратя́тся а́бие стыдя́щеся глаго́лющии ми́: бла́гоже, бла́гоже. Да возра́дуются и возвеселя́тся о Тебе́ вси́ и́щущии Тебе́, Бо́же, и да глаго́лют вы́ну: да возвели́чится Госпо́дь, лю́бящии спасе́ние Твое́: а́з же ни́щ е́смь и убо́г, Бо́же, помози́ ми́; помо́щник мо́й и изба́витель мо́й еси́ Ты́, Го́споди, не закосни́.

**Чтец: Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Седальны октоиха, глас 8:**

***Подо́бен: Повеле́нное та́йно:***

**Стихи́ра: С**тра́шнаго и ужа́снаго и неумы́тнаго суди́ща Твоего́, Влады́ко Христе́, во уме́ прие́млю де́нь и ча́с, трепе́щу я́ко злоде́й: сту́дная дела́ и́мам, и дея́ния лю́тая, я́же еди́н соде́ях приле́жно. Те́мже со стра́хом припа́даю Ти́, и вопию́ боле́зненно: моли́твами предте́чи Твоего́, Многоми́лостиве, спаси́ мя.

**Стихи́ра: Д**уше́ моя́, неради́во жи́знь изнуря́ющи, воста́ни не́когда, к покая́нию воззри́: воспла́чися го́рце из глубины́ серде́чныя, да не ка́ко возрыда́еши та́мо без успе́ха: содрогни́ся, помышля́ющи Влады́чнее второ́е прише́ствие, и пре́жде суда́ сама́ себе́ осуди́: и убе́гнеши о́наго суда́ пра́веднаго.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

***Богоро́дичен***

**Б**езпло́тных Твои́х, Христе́, и Предте́чи Твоего́, и учени́к, и проро́к, и му́ченик, и святы́х все́х, и Богоро́дицы Неискусому́жныя и Благи́я Ма́тере Твоея́ моли́твами умоле́н бы́в, да́ждь на́м во све́те Твое́м ходи́ти: и сподо́би на́с улучи́ти Ца́рствие Твое́, за милосе́рдие ми́лости Твоея́.

**Псало́м 50:**

**П**оми́луй мя, Бо́же, по вели́цей ми́лости Твое́й, и по мно́жеству щедро́т Твои́х очи́сти беззако́ние мое́. Наипа́че омы́й мя от беззако́ния моего́, и от греха́ моего́ очи́сти мя. Я́ко беззако́ние мое́ аз зна́ю и грех мой предо мно́ю есть вы́ну. Тебе́ Еди́ному согреши́х, и лука́вое пред Тобо́ю сотвори́х, я́ко да оправди́шися во словесе́х Твои́х и победи́ши, внегда́ суди́ти Ти. Се бо в беззако́ниих зача́т есмь, и во гресе́х роди́ мя ма́ти моя́. Се бо и́стину возлюби́л еси́, безве́стная и та́йная прему́дрости Твоея́ яви́л ми еси́. Окропи́ши мя иссо́пом, и очи́щуся, омы́еши мя, и па́че сне́га убелю́ся. Слу́ху моему́ да́си ра́дость и весе́лие, возра́дуются ко́сти смире́нныя. Отврати́ лице́ Твое́ от грех мои́х, и вся беззако́ния моя́ очи́сти. Се́рдце чи́сто сози́жди во мне, Бо́же, и дух прав обнови́ во утро́бе мое́й. Не отве́ржи мене́ от лица́ Твоего́, и Ду́ха Твоего́ Свята́го не отыми́ от мене́. Возда́ждь ми ра́дость спасе́ния Твоего́, и Ду́хом Влады́чним утверди́ мя. Научу́ беззако́нныя путе́м Твои́м, и нечести́вии к Тебе́ обратя́тся. Изба́ви мя от крове́й, Бо́же, Бо́же спасе́ния моего́, возра́дуется язы́к мой пра́вде Твое́й. Го́споди, устне́ мои́ отве́рзеши, и уста́ моя́ возвестя́т хвалу́ Твою́. Я́ко а́ще бы восхоте́л еси́ же́ртвы, дал бых у́бо, всесожже́ния не благоволи́ши. Же́ртва Бо́гу дух сокруше́н, се́рдце сокруше́нно и смире́нно Бог не уничижи́т. Ублажи́, Го́споди, благоволе́нием Твои́м Сио́на, и да сози́ждутся сте́ны Иерусали́мския, тогда́ благоволи́ши же́ртву пра́вды, возноше́ние и всесожега́емая: тогда́ возложа́т на олта́рь Твой тельцы́.

**КАНОН(4-4-6):**

***Первым поется 1-й канон октоиха на 4, затем 2-й канон октоиха на 4 , затем канон Священному́ченика Игна́тия на 6.***

**Песнь 1:**

***Кано́н покая́нен(на 4), Глас 8:***

**Ирмо́с: *Сокруши́вшему бра́ни мы́шцею Свое́ю, и прове́дшему Изра́иля сквозе́ Чермно́е мо́ре, пои́м Ему́, я́ко Изба́вителю на́шему Бо́гу: я́ко просла́вися.***

**Припев: Помилуй мя, Боже, помилуй мя.**

**Тропарь: И**спо́лни мое́ се́рдце умиле́ния, Христе́, я́ко да вни́ду покая́нием в селе́ния Твоя́: и испове́данием помолю́ся Тебе́, от долго́в мя́ разреша́ющу.

**Припев: Помилуй мя, Боже, помилуй мя.**

**Тропарь: Р**азреши́ мя, Сло́ве, от соу́з безчи́сленных мои́х зо́л, да ше́ствую в покая́нии пра́ведныя стези́ Твоя́, в Боже́ственное наставля́ющыя поко́ище ве́чных красо́т.

**Припев: Помилуй мя, Боже, помилуй мя.**

**Му́ченичен: В**зя́тся к высоте́ вели́кое му́ченик Твои́х, Христе́, великоле́пие, всесла́вно бо пострада́вше, и превели́кими Твои́ми благода́тьми возвели́чишася.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: П**редте́че пропове́дателю покая́ния, пока́ятися ми́ от души́ всея́, моли́ Спа́са и Го́спода, у́м мо́й просвеща́я и се́рдце, любо́вию чту́щаго тя́.

**Припев: Крестителю Спасов Иоанне, моли Бога о нас.**

**Тропарь: Я**́ко пусты́нное красне́йшее овча́ Предте́че, му́чениче Христо́в, ны́не в пусты́ни мя́ страсте́й водворя́ющася, наста́ви к жи́зни покая́ния, Боже́ственною твое́ю моли́твою.

**Припев: Крестителю Спасов Иоанне, моли Бога о нас.**

**Тропарь: М**у́чащаго мя́ греха́ ско́ро свободи́, хода́тайством твои́м, му́дре Предте́че, молю́ся, и разруши́ на мя́ дви́жимую бесо́вскую бу́рю.

**Припев: Прecвята́я Бoгoро́дицe, cпаcи́ наc.**

**Богоро́дичен: С**паси́ мя, Ма́ти и́стины, обурева́емаго лю́те от страсте́й, и ча́сто погружа́ема, и испра́ви мя́, Чи́стая, к спасе́ния благоути́шному приста́нищу.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: Н**апра́вив к доброде́тели житие́ мое́,/ све́том озари́ всели́вшияся благода́ти в тебе́, Богоно́се Игна́тие,/ и страсте́й смуще́ние твои́ми моли́твами разори́. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: Я**́коже земля́ ро́днейшая, был еси́,/ стори́чествующи плодонося́й се́мя Христу́, Богоно́се Игна́тие,/ ду́ши напоя́ющему одожде́нием Ду́ха.

**Припев: Священному́чениче Игна́тие, моли́ Бо́га о нас.**

**Тропарь: Я**́коже земля́ ро́днейшая, был еси́,/ стори́чествующи плодонося́й се́мя Христу́, Богоно́се Игна́тие,/ ду́ши напоя́ющему одожде́нием Ду́ха.

**Сла́ва Отцу́ и Сы́ну и Свято́му Ду́ху.**

**Л**уча́ми у́мнаго осия́емь со́лнца, всему́дре,/ от восто́ка устреми́лся еси́ све́тло, я́коже чу́вственное со́лнце,/ мрак за́падный озаря́я пропове́данием.

**И ны́не и при́сно и во ве́ки веко́в. Ами́нь.**

**Богородичен: Т**ро́ицы Пребоже́ственныя, Всечи́стая, Еди́наго родила́ еси́,/ из Тебе́ пло́тию я́вльшагося по нам/ благоволе́нием Роди́теля и соде́йством Ду́ха Всесвята́го,/ Богоневе́сто.

**Песнь 3:**

***Кано́н покая́нен(на 4), Глас 8:***

**Ирмо́с: *Уверди́ся се́рдце мое́ во Го́споде, вознесе́ся ро́г мо́й в Бо́зе мое́м, разшири́шася на враги́ моя́ уста́ моя́, возвесели́хся о спасе́нии Твое́м.***

**Припев: Помилуй мя, Боже, помилуй мя.**

**Тропарь: С**кве́рны зло́бныя отмы́в моего́ се́рдца, и яви́тися ми́ непоро́чну пред Тобо́ю в де́нь стра́шный сподо́би, Христе́ мо́й, я́ко Преблаги́й.

**Припев: Помилуй мя, Боже, помилуй мя.**

**Тропарь: В**озмо́же лука́вством умертви́ти мя́ отсту́пник, жа́лом сло́ве грехо́вным: но са́м мя́, Христе́, живоно́сным исцели́ бы́лием покая́ния.

**Припев: Помилуй мя, Боже, помилуй мя.**

**Му́ченичен: С**та́нем му́жески, возглаша́ху, страстоте́рпцы, дру́г дру́гу, да не кто́ во́инства отве́ржется: Влады́ка помо́щник на́м предстои́т, стра́ждущым до́блественным умо́м.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: О**дожди́ и мне́ ка́пли покая́ния, и́же в реце́ бе́здну крести́вый благоутро́бия, Го́спода все́х, Предте́че, му́чениче достосла́вне.

**Припев: Крестителю Спасов Иоанне, моли Бога о нас.**

**Тропарь: Н**апа́стными волна́ми жития́ всегда́ умо́м коле́блемь, прибега́ю под кро́в тво́й, Предте́че Спа́сов, потщи́ся помощи́ ми рабу́ твоему́.

**Припев: Крестителю Спасов Иоанне, моли Бога о нас.**

**Тропарь: В** нощны́х моли́твах призыва́ю дневна́го свети́льника тебе́ ми́ру, богоблаже́нне Предте́че, просвети́ моя́ серде́чная чу́вства.

**Припев: Прecвята́я Бoгoро́дицe, cпаcи́ наc.**

**Богоро́дичен: Р**а́дуйся, от на́с свята́я Богоро́дице: ра́дуйся, я́же ра́дость ро́ждшая ми́ру: ра́дуйся, ру́чко, из нея́же ма́нна небе́сная все́м ве́рным даде́ся.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: И**сцели́ ум мой, озло́бленный лю́тыми страстьми́ плотски́ми, Игна́тие,/ му́чениче Христо́в всеприснопа́мятне. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: Е**диному́дренна тя Христо́с апо́столов до́бре ве́дый,/ поста́ви, Боже́ственным све́том сия́юща всем Це́рквам учи́теля. **(Дважды)**

**Сла́ва Отцу́ и Сы́ну и Свято́му Ду́ху.**

**У**мерщвля́ема тебе́ ра́ди Жизнода́вца зря,/ поте́кл еси́ Того́ ра́ди смерть любо́вию претерпе́ти, Игна́тие.

**И ны́не и при́сно и во ве́ки веко́в. Ами́нь.**

**Богородичен: С**ло́во О́тчее, предочи́стившися, о Чи́стая, Ду́хом,/ слове́снаго естества́ на благодея́ние родила́ еси́.

**Катавасия (Ирмос Минеи - Последнего канона)**

**Ирмо́с: *Весели́тся о Тебе́ Це́рковь Твоя́, Христе́, зову́щи:/ Ты моя́ кре́пость, Го́споди,/ и прибе́жище, и утвержде́ние.***

**Ектения́ ма́лая:**

**Диа́кон: Па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко Ты еси́ Бог наш, и Тебе́ сла́ву воссыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Седален Священному́ченика Игна́тия, Глас 3:**

***Подо́бен: Боже́ственныя ве́ры:***

**Седален: Б**оже́ственным Ду́хом просвеще́н,/ свере́пство мучи́телей дерзнове́нием па́стырским велему́дренно посрами́л еси́/ и, преве́зся пре́лести пучи́ну,/ ко приста́нищу Боже́ственному дости́гл еси́,/ о́тче преподо́бне, Христа́ Бо́га моли́ дарова́ти нам ве́лию ми́лость. **(Дважды)**

**<font color=red>С</font>ла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Богоро́дичен: Б**оже́ственнаго естества́ не отлу́чся, плоть быв во чре́ве Твое́м,/ но Бог, вочелове́чся, пребы́сть,/ и́же по Рождестве́ Ма́терь Тя Де́ву,/ я́ко пре́жде Рождества́, сохрани́в Всенепоро́чну, Еди́н Госпо́дь./ Того́ приле́жно моли́ дарова́ти нам ве́лию ми́лость.

**Песнь 4:**

***Кано́н покая́нен(на 4), Глас 8:***

**Ирмо́с: *Услы́шах, Го́споди, слу́х Тво́й, и убоя́хся: я́ко неизрече́нным сове́том, Бо́г сы́й присносу́щный, от Де́вы проше́л еси́ вопло́щься: сла́ва снизхожде́нию Твоему́, Христе́, сла́ва си́ле Твое́й.***

**Припев: Помилуй мя, Боже, помилуй мя.**

**Тропарь: П**рельсти́ мя́ вкуше́нием грехо́вным вра́г льсте́ц, и от Тебе́, Бла́же, дале́че удали́, и зубо́м свои́м сне́дь соде́ла мя́: еди́не Спа́се, потщи́ся изъя́ти мя́.

**Припев: Помилуй мя, Боже, помилуй мя.**

**Тропарь: Н**еявле́ная, Го́споди, и сокрове́ная моя́ Са́м ве́си, согреши́вшаго Ти́ мно́го: мно́гими Твои́ми щедро́тами уще́дри, Сло́ве Бо́жий, я́ко ми́лостив, и покая́ния ми́ вре́мя пода́ждь очисти́тельно.

**Припев: Помилуй мя, Боже, помилуй мя.**

**Му́ченичен: Я**́ко волна́ми муче́ньми потопля́еми му́ченицы, окормле́нием Христо́вым ко приста́нищем приведо́стеся Небе́снаго Ца́рствия, от Него́ победоно́сными венцы́ вои́стинну удобря́еми.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: С**ебе́ самого́ пла́чу, житие́ неиспра́влено име́я всегда́: спаси́ и уще́дри мя́, Предте́че, грехи́ погиба́ющаго.

**Припев: Крестителю Спасов Иоанне, моли Бога о нас.**

**Тропарь: В** моли́твах и моле́ниих да обря́щу тя́ помо́щника, блаже́нне, ду́шу мою́ укрепля́юща, и помышле́ние мое́ озаря́юща.

**Припев: Крестителю Спасов Иоанне, моли Бога о нас.**

**Тропарь: П**отопля́ема бу́рею согреше́ний, и бе́дствующа мя́, Крести́телю Христо́в, окорми́ к приста́нищу Боже́ственнаго ра́зума.

**Припев: Прecвята́я Бoгoро́дицe, cпаcи́ наc.**

**Богоро́дичен: С**мири́вши мя́ высокому́дренно живу́щаго, спаси́, Пречи́стая, ро́ждшая возне́сшаго смири́вшееся естество́.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: Б**огоно́сец нарица́емь тезоиме́нно, во Христа́ бо оде́яся житие́м,/ вся помазу́еши све́тло, му́чеников утвержде́ние,/ жела́нием венцы́ восприя́ти. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: В**жиля́емь, Игна́тие, си́лою на Кресте́ пригво́ждшагося тебе́ ра́ди, Богоно́се,/ зве́ри бо изво́лил еси́ ми́ра отлучи́ти тя к твоему́ жела́емому Рачи́телю.

**Припев: Священному́чениче Игна́тие, моли́ Бо́га о нас.**

**Тропарь: В**жиля́емь, Игна́тие, си́лою на Кресте́ пригво́ждшагося тебе́ ра́ди, Богоно́се,/ зве́ри бо изво́лил еси́ ми́ра отлучи́ти тя к твоему́ жела́емому Рачи́телю.

**Сла́ва Отцу́ и Сы́ну и Свято́му Ду́ху.**

**У**кра́шен багряни́цею твои́х крове́й, святи́телю,/ и ма́стию свяще́нства, таи́нниче, сия́еши, Христу́ зовы́й, ра́дуяся:/ сла́ва си́ле Твое́й, Го́споди.

**И ны́не и при́сно и во ве́ки веко́в. Ами́нь.**

**Богородичен: И**з не су́щих вся́ческая Боже́ственною си́лою содева́я,/ роди́ся из Тебе́, Богома́ти,/ мир просвеща́я све́тлыми луча́ми Божества́ и Богоразу́мия све́тлостию.

**Песнь 5:**

***Кано́н покая́нен(на 4), Глас 8:***

**Ирмо́с: *Мра́к души́ моея́ разжени́, светода́вче Христе́ Бо́же, началоро́дную тьму́ изгна́в бе́здны: и да́руй ми́ све́т повеле́ний Твои́х, Сло́ве, да у́тренюя сла́влю Тя́.***

**Припев: Помилуй мя, Боже, помилуй мя.**

**Тропарь: И**́же блудни́цу очи́стивый, и прокаже́нныя, Твои́м повеле́нием, Соде́телю вся́ческих, скве́рнаго греха́ смире́нную ду́шу мою́ очи́сти, и оде́ждами блиста́ющими красну́ соде́лай, Влады́ко, молю́ся.

**Припев: Помилуй мя, Боже, помилуй мя.**

**Тропарь: О**т у́з разреши́в мя́ мно́гих мои́х прегреше́ний, Христе́ Бо́же, невозбра́нно ходи́ти напра́ви в пути́ Твоя́: я́ко да отреши́вся от пло́ти, в поко́ища свята́я всели́вся, сла́влю Тя́.

**Припев: Помилуй мя, Боже, помилуй мя.**

**Му́ченичен: И**стка́вше от боле́зней себе́ ри́зу сла́вы му́ченицы, и оде́явшеся красно́, в вы́шнем живу́т Ца́рствии в ра́дости, побе́ды венцы́ кра́сными удобря́еми.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: В** нощи́ жития́ заблу́ждшаго мя́ просвети́, сла́вный Предте́че, свети́льник сы́й Со́лнца пра́веднаго.

**Припев: Крестителю Спасов Иоанне, моли Бога о нас.**

**Тропарь: В** бу́дущем суде́, егда́ и́мам Го́сподеви предста́ти, да обря́щу тя́ предста́теля, Предте́че, осужде́ния мя́ стра́шнаго изъима́юща.

**Припев: Крестителю Спасов Иоанне, моли Бога о нас.**

**Тропарь: Н**апа́ствуемаго мя́, и искуше́ньми бесо́вскими коле́блемаго, утверди́ на ка́мени Боже́ственных хоте́ний, приснопева́емый.

**Припев: Прecвята́я Бoгoро́дицe, cпаcи́ наc.**

**Богоро́дичен: Я**́ко превы́шшая все́х тва́рей, Ма́ти Бо́жия Присноде́во, вы́шша покажи́ мя вра́жиих се́тей.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: Н**ы́не ты, лице́м к лицу́ Христа́ зря, Игна́тие,/ зерца́лом вои́стинну разре́шшимся, соедини́лся еси́ твоему́ Рачи́телю. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: П**ривле́кл еси́ просвеще́ние от исто́чника светода́тельнаго, Игна́тие:/ пречи́стыми бо тя Христо́с дла́ньми держа́в, освяти́. **(Дважды)**

**Сла́ва Отцу́ и Сы́ну и Свято́му Ду́ху.**

**У**м Ду́хом Бо́жиим стяжа́в просвеще́н, Игна́тие,/ Богопи́санныя посыла́еши, я́ко скрижа́ли, зако́ны благода́ти.

**И ны́не и при́сно и во ве́ки веко́в. Ами́нь.**

**Богородичен: С**вы́ше Тебе́ глас ра́достно возопи́ А́нгел, Богоро́дице,/ Влады́ки неизрече́нно возвеща́я Тебе́ зача́тие.

**Песнь 6:**

***Кано́н покая́нен(на 4), Глас 8:***

**Ирмо́с: *Я́коже проро́ка изба́вил еси́ из глубины́ преиспо́дния, Христе́ Бо́же, и мене́ от грехо́в мои́х изба́ви я́ко Человеколю́бец, и упра́ви живо́т мо́й, молю́ся.***

**Припев: Помилуй мя, Боже, помилуй мя.**

**Тропарь: К**а́ющася приими́ мя, я́коже иногда́ ниневи́тяны, ве́ровавшыя Боже́ственней про́поведи, Христе́, проро́ка Твоего́: и окорми́ живо́т мо́й, молю́ся Ти́.

**Припев: Помилуй мя, Боже, помилуй мя.**

**Тропарь: Я**́ко мыта́рь воздыха́ю, я́коже блудни́ца слезю́, я́ко Пе́тр вопию́, мно́гими погружа́емь прегреше́нии, Христе́: по́мощи ми́ ру́ку да́ждь, и спаси́ мя.

**Припев: Помилуй мя, Боже, помилуй мя.**

**Му́ченичен: Я**́ко богосве́тлая свети́ла, му́ченицы, луча́ми страда́ния озаря́ете всегда́ земны́й ми́р, и отгоня́ете пре́лести тьму́ глубо́кую.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: С**еки́рою покая́ния и́стиннаго все́ очи́сти се́рдце мое́, Иоа́нне прему́дре, плодоно́сно доброде́тельми соде́ловая е́.

**Припев: Крестителю Спасов Иоанне, моли Бога о нас.**

**Тропарь: К**и́том содержи́мь напа́стей, из глубины́ се́рдца моего́ взыва́ю ти́, Предте́че: боле́зней мя́ лю́тых свободи́.

**Припев: Крестителю Спасов Иоанне, моли Бога о нас.**

**Тропарь: Д**уше́ моя́, пока́йся те́пле, се́ суди́ще прии́де, возни́кни зову́щи: Иису́се Бо́же мо́й, Предте́чи ра́ди Твоего́ Ты́ мя уще́дри.

**Припев: Прecвята́я Бoгoро́дицe, cпаcи́ наc.**

**Богоро́дичен: Е**ди́на сло́вом, пло́тию Сло́во ро́ждшая, Чи́стая, мо́лимся, изба́ви се́тей вра́жиих ду́шы на́шя.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: М**у́дрости е́ллинския разори́л еси́ догма́ты,/ Ипоста́сную име́я Бо́жию му́дрость, священнотаи́нниче,/ и с шу́мом пре́лести па́мять погуби́л еси́. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: Н**е преста́й о соверша́ющих па́мять твою́ моля́ся, всеблаже́нне,/ напа́стей изба́витися люте́йших и бед,/ свяще́нник яви́вся Богоприя́тен. **(Дважды)**

**Сла́ва Отцу́ и Сы́ну и Свято́му Ду́ху.**

**М**у́жеством и му́дростию преизя́ществовав, преподо́бне,/ пра́вды же добро́тою, Богоно́се му́чениче, и целому́дрия,/ и окруже́нием доброде́телей яви́лся еси́ украша́емь.

**И ны́не и при́сно и во ве́ки веко́в. Ами́нь.**

**Богородичен: Т**я еди́ну посреде́ те́рния обре́т,/ я́ко пречи́стый крин и удо́льный цвет, о Богома́ти,/ Жени́х из утро́бы Твое́й, Сло́во, происхо́дит.

**Катавасия (Ирмос Минеи - Последнего канона)**

**Ирмо́с: *Пожру́ Ти со гла́сом хвале́ния, Го́споди,/ Це́рковь вопие́т Ти,/ от бесо́вския кро́ве очи́щшися/ ра́ди ми́лости от ребр Твои́х исте́кшею кро́вию.***

**Ектения́ ма́лая:**

**Диа́кон: Па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Ты бо еси́ Ца́рь ми́ра и Спас душ на́ших, и Тебе́ сла́ву воссыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Кондак Священному́ченика Игна́тия, Глас 4:**

***Подо́бен: Яви́лся еси́ днесь:***

**Хор: О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Икос:**

**И**ереми́ю Бог из утро́бы освяти́в,/ и пре́жде, е́же роди́тися, ве́дый, я́ко Прове́дец,/ прия́телище бы́ти того́ Ду́ха Свята́го,/ наполня́ет сего́ а́бие от ю́ностна жития́ и проро́ка же сего́ и пропове́дника/ всем предвозвеща́ти посыла́ет свято́е на зе́млю Свое́ прише́ствие:/ ро́ждся у́бо и Сам Бог от Де́вы, к про́поведи прише́д,/ обре́те от младе́нства досто́йна Своея́ благода́ти ученика́,/ Богоно́снаго и Боже́ственнаго Игна́тия.

**Песнь 7:**

***Кано́н покая́нен(на 4), Глас 8:***

**Ирмо́с: *А́нгелом о́троки из огня́ спасы́й, и гремя́щую пе́щь преложи́вый на ро́су, благослове́н еси́ Бо́же оте́ц на́ших.***

**Припев: Помилуй мя, Боже, помилуй мя.**

**Тропарь: Я**́ко в беззако́ниих зача́т и роди́хся, Ще́дре, согреши́х па́че все́х челове́к: обраще́ния ми́ пода́ждь вре́мя оправда́ющее мя́.

**Припев: Помилуй мя, Боже, помилуй мя.**

**Тропарь: П**ревозне́слся безу́мно, я́коже пре́жде фарисе́й, и паде́нием лю́тым падо́хся, и ви́дя мя́ ра́дуется вражде́бный: Сло́ве Бо́жий, не пре́зри мене́.

**Припев: Помилуй мя, Боже, помилуй мя.**

**Му́ченичен: С**обо́р честны́х му́ченик, во́инство непобори́мое, по́лк же святы́й, гра́ду написа́ся на небесе́х, на земли́ му́жествовавшее.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: И**́же пути́ Госпо́дни угото́вавый, Предте́че, к Тому́же испра́ви и моя́ стези́, да зову́: благослове́н еси́ Бо́же оте́ц на́ших.

**Припев: Крестителю Спасов Иоанне, моли Бога о нас.**

**Тропарь: П**ропове́дниче све́та, просвети́ ду́шу мою́, и лю́тыя тьмы́, и гее́нны паля́щия изба́ви мя́, прибега́ющаго к тебе́ несумне́нною душе́ю.

**Припев: Крестителю Спасов Иоанне, моли Бога о нас.**

**Тропарь: Н**епло́дныя израще́ние плодови́тое сы́й, моего́ се́рдца непло́дие во благопло́дие претвори́ твои́ми моли́твами, му́дре Крести́телю Христо́в.

**Припев: Прecвята́я Бoгoро́дицe, cпаcи́ наc.**

**Богоро́дичен: И**збра́нная Агнице Бо́жия Сло́ва, моли́ из Тебе́ вопло́щшагося Бо́га, ко избра́нным овца́м мя́ причта́ти в ча́с стра́шный.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: С**вяще́нства укра́шен ми́ром, преподо́бне, Боже́ственным/ и му́ченическою кро́вию удобре́н,/ во обои́х просия́л еси́,/ благослове́н еси́ в хра́ме, зовы́й, сла́вы Твоея́, Го́споди. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: З**аконоположе́нием просвети́в мир весь,/ хле́бом Небе́сным напита́л еси́ ве́рныя,/ Влады́це твоему́ зову́щия:/ благослове́н еси́ в хра́ме сла́вы Твоея́, Го́споди.

**Припев: Священному́чениче Игна́тие, моли́ Бо́га о нас.**

**Тропарь: З**аконоположе́нием просвети́в мир весь,/ хле́бом Небе́сным напита́л еси́ ве́рныя,/ Влады́це твоему́ зову́щия:/ благослове́н еси́ в хра́ме сла́вы Твоея́, Го́споди.

**Сла́ва Отцу́ и Сы́ну и Свято́му Ду́ху.**

**П**шени́ца сый Бо́жия, я́коже рекл еси́, всеприснопа́мятне,/ челюстьми́ сомле́н был еси́, му́чениче, звере́й/ и Пита́ющему вся́ческая Боже́ственною бла́гостию/ чисте́йший хлеб был еси́.

**И ны́не и при́сно и во ве́ки веко́в. Ами́нь.**

**Богородичен: В**ы́шняго освяще́нное Боже́ственное селе́ние, ра́дуйся,/ Тобо́ю бо даде́ся ра́дость, Богоро́дице, зову́щим:/ благослове́на Ты в жена́х еси́, Всенепоро́чная Влады́чица.

**Песнь 8:**

***Кано́н покая́нен(на 4), Глас 8:***

**Ирмо́с: *Покрыва́яй вода́ми превы́спренняя Своя́, полага́яй мо́рю преде́л песо́к, и содержа́й вся́, Тя́ пое́т со́лнце, Тя́ сла́вит луна́, Тебе́ прино́сит пе́снь вся́ тва́рь, я́ко Соде́телю все́х во ве́ки.***

**Припев: Помилуй мя, Боже, помилуй мя.**

**Тропарь: Р**у́це вся́кими оскверни́ла еси́ злодея́ньми, душе́ моя́: и ка́ко те́х воздева́еши на высоту́ бесе́дующи Бо́гу? Но́зе непотре́бны сотвори́ла еси́, на дела́ ходя́щи сту́дная: потщи́ся ходи́ти покая́нием в пути́ спаси́тельныя.

**Припев: Помилуй мя, Боже, помилуй мя.**

**Тропарь: Н**е пребы́х, Го́споди, в за́поведех Твои́х никогда́же, не сотвори́х ни еди́н де́нь Твоего́ хоте́ния, Бла́же: кото́рыма у́бо очи́ма воззрю́ на Тя́ тогда́, творя́ща су́д пра́ведный, и пови́нныя отсыла́юща во о́гнь гее́нский?

**Припев: Помилуй мя, Боже, помилуй мя.**

**Му́ченичен: Р**азжже́нныя угаси́сте пе́щи многобо́жия, му́дрии страда́льцы, я́коже во́ду излива́юще мно́гу ва́шя кро́ви, непра́ведно пролия́вшыяся, за любо́вь Творца́: те́мже пото́к сла́достный насле́дуете.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: В**зе́млющаго грехи́ ми́ра Агнца Бо́жия, Его́же показа́л еси́ все́м, моли́, Крести́телю, стра́сти моя́ умертви́ти, и спасти́ ду́шу мою́.

**Припев: Крестителю Спасов Иоанне, моли Бога о нас.**

**Тропарь: О**блегчи́ бре́мя души́ моея́, побори́ борю́щыя мя́, Госпо́день Крести́телю: и не уя́звлена мя́ покажи́ от те́х злоде́йствия.

**Припев: Крестителю Спасов Иоанне, моли Бога о нас.**

**Тропарь: У**дали́лся еси́ бе́гаяй, Проро́че, водвори́лся же еси́ в пусты́ню непрохо́дную: те́мже тя́ молю́, стра́сти души́ моея́ пу́сты сотвори́ вско́ре.

**Припев: Прecвята́я Бoгoро́дицe, cпаcи́ наc.**

**Богоро́дичен: Л**оза́ еси́, Де́во, я́же гро́зд зре́л ро́ждшая, умиле́ния питие́м напоя́ющи мя́ ны́не, отими́ пия́нство зо́л мои́х.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: С**тоя́ на суди́щи, му́дре,/ Тро́ицу несозда́нную богосло́вил еси́ ума́ чистото́ю, свя́те,/ мы́сленною же све́тлостию не устраши́вся мучи́тельских престо́лов суровства́,/ но вопия́л еси́:/ благослови́те, вся дела́ Госпо́дня, Го́спода. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: У**пра́вив разу́мне твои́ ум Боже́ственными догма́ты, блаже́нне Игна́тие,/ злоде́мона томи́теля, пре́лести предста́теля,/ му́дрости то́ки весьма́ потопи́л еси́, вопия́:/ благослови́те, вся дела́ Госпо́дня, Го́спода.

**Припев: Священному́чениче Игна́тие, моли́ Бо́га о нас.**

**Тропарь: У**пра́вив разу́мне твои́ ум Боже́ственными догма́ты, блаже́нне Игна́тие,/ злоде́мона томи́теля, пре́лести предста́теля,/ му́дрости то́ки весьма́ потопи́л еси́, вопия́:/ благослови́те, вся дела́ Госпо́дня, Го́спода.

**Благословим Отца и Сына и Святаго Духа, Господа**

**Н**еи́стовства и зия́ния звере́й не устраши́лся еси́, Боже́ственный Игна́тие,/ Высоча́йшаго бо си́ла, из Де́вы возсия́вши,/ всеору́жием Креста́ тя обложи́, пою́ща:/ благослови́те, вся дела́ Госпо́дня, Го́спода.

**И ны́не и при́сно и во ве́ки веко́в. Ами́нь.**

**Богородичен: Т**ы Еди́на во всех ро́дех, Де́ва Пречи́стая,/ Ма́ти яви́лася еси́ Бо́жия,/ Ты Божества́ была́ еси́ жили́ще, Всенепоро́чная,/ не опали́вшися огне́м Непристу́пнаго Све́та./ Те́мже вси Тя благослови́м,/ Мари́е Богоневе́стная.

**Катавасия (Ирмос Минеи - Последнего канона)**

**Хор: *Хва́лим, благослови́м, покланя́емся Го́сподеви, пою́ще и превознося́ще во вся ве́ки.***

**Ирмо́с: *Ру́це распросте́р, Дании́л/ львов зия́ния в ро́ве затче́;/ о́гненную же си́лу угаси́ша,/ доброде́телию препоя́савшеся,/ благоче́стия рачи́тели о́троцы, взыва́юще:/ благослови́те, вся дела́ Госпо́дня, Го́спода.***

**Диа́кон: Богоро́дицу и Ма́терь Све́та в пе́снех возвели́чим.**

**Песнь 9:**

***Кано́н покая́нен(на 4), Глас 8:***

**Ирмо́с: *Благослове́н Госпо́дь Бо́г Изра́илев, воздви́гнувый ро́г спасе́ния на́м, в дому́ Дави́дове о́трока своего́. В ни́хже посети́ на́с восто́к с высоты́, и напра́вил ны́ е́сть на пу́ть ми́ра.***

**Припев: Помилуй мя, Боже, помилуй мя.**

**Тропарь: Д**а и а́з спаса́емь благода́рственно Тебе́, Христе́, велича́ю, при́зри на мя́ мно́ги ра́ны на плещу́ прие́мшаго, и исцели́, вино́ на ни́х и еле́й возлива́я, Твоего́, Спа́се, благоутро́бия позна́ние.

**Припев: Помилуй мя, Боже, помилуй мя.**

**Тропарь: Я**́коже разбо́йника благонра́внаго испусти́вшаго гла́с, изба́вил еси́ уби́йства и те́м злы́х, я́коже уще́дрил еси́ блудни́цу прослези́вшуюся, я́ко Петра́ вели́каго ученика́, и Дави́да проро́ка: и мене́, Спа́се, поми́луй отча́яннаго.

**Припев: Помилуй мя, Боже, помилуй мя.**

**Му́ченичен: С**ообра́зни бы́вше страсте́м, страда́вшаго на́с ра́ди, страстоте́рпцы, с ни́м ны́не ку́пно прославля́етеся, обожа́еми Боже́ственными прича́стии, и сия́юще па́че заре́й чу́вственнаго со́лнца, и просвеща́юще ве́рных сердца́.

***Кано́н свято́му вели́кому проро́ку Иоа́нну Предте́чи, Глас 8:***

**Припев: Крестителю Спасов Иоанне, моли Бога о нас.**

**Тропарь: Х**отя́щу стра́шному Твоему́ предста́ти престо́лу, Сло́ве, и дея́ний мои́х истяза́емей бы́ти вине́, кото́рый обря́щу отве́т, окая́нный? Твоего́ ра́ди Крести́теля, Го́споди Бо́же мо́й, тогда́ пощади́ мя.

**Припев: Крестителю Спасов Иоанне, моли Бога о нас.**

**Тропарь: Я**́ко гла́с Сло́ва, испра́ви гла́сы моя́ к Бо́гу, прему́дре Крести́телю, и изба́ви мя́ зло́бы бесо́вския и искуше́ния челове́к: да по до́лгу ублажа́ю тя́.

**Припев: Крестителю Спасов Иоанне, моли Бога о нас.**

**Тропарь: Н**апита́й мя́ пи́щею безсме́ртною Христо́вых за́поведей, напо́й мя́ питие́м живо́тным, Крести́телю и Проро́че: и предста́ви Бо́гу спасе́на, под кро́в тво́й притека́ющаго.

**Припев: Прecвята́я Бoгoро́дицe, cпаcи́ наc.**

**Богоро́дичен: В**лады́чице Де́во Чи́стая, и препросла́вленная, с Предте́чею Сы́на Твоего́ и Царя́ моли́, от вся́кия ну́жды спасти́ ве́рою Тя́ блажа́щыя.

***Канон Священному́ченика Игна́тия(На 6), Глас 4:***

**Припев: Священному́чениче Игна́тие, моли́ Бо́га о нас.**

**Тропарь: Р**аче́ние Боже́ственнейшее, блаже́нне, удержа́в души́ твое́й,/ ми́ра веще́ственныя печа́ли огне́м невеще́ственным вся попали́/ и жела́ний кра́ю венцено́сца тя предста́ви. **(Дважды)**

**Припев: Священному́чениче Игна́тие, моли́ Бо́га о нас.**

**Тропарь: В** приста́нище све́тло устреми́лся еси́ тиша́йшее, Богоно́се, бу́ри волне́ний избе́г,/ стремле́ния свере́пых и слове́сных звере́й,/ и ны́не наслажда́ешися, прии́м ве́чное наслажде́ние.

**Припев: Священному́чениче Игна́тие, моли́ Бо́га о нас.**

**Тропарь: В** приста́нище све́тло устреми́лся еси́ тиша́йшее, Богоно́се, бу́ри волне́ний избе́г,/ стремле́ния свере́пых и слове́сных звере́й,/ и ны́не наслажда́ешися, прии́м ве́чное наслажде́ние.

**Сла́ва Отцу́ и Сы́ну и Свято́му Ду́ху.**

**Я**́ко священноявле́н сый, дерзнове́ние име́я к твоему́ Влады́це и Бо́гу,/ соверша́ющим ве́рою па́мять твою́/ от напа́стей, Игна́тие, ны́не изба́витися моли́ся.

**И ны́не и при́сно и во ве́ки веко́в. Ами́нь.**

**Богородичен: У**гаси́ страсте́й мои́х пла́мень росолу́чною Твое́ю моли́твою́,/ я́же во утро́бе прие́мши огнь Боже́ственный неопа́льно, Всечи́стая:/ Тя бо наде́жду и́мам спасе́ния моего́, Богоневе́сто.

**Катавасия (Ирмос Минеи - Последнего канона)**

**Ирмо́с: *Ка́мень нерукосе́чный/ от несеко́мыя горы́, Тебе́, Де́во,/ краеуго́льный отсече́ся,/ Христо́с, совокупи́вый разстоя́щаяся естества́./ Тем, веселя́щеся, Тя, Богоро́дице, велича́ем.***

**Досто́йно есть:**

**Хор: Д**осто́йно есть я́ко вои́стинну блажи́ти Тя, Богоро́дицу, Присноблаже́нную и Пренепоро́чную и Ма́терь Бо́га на́шего. Честне́йшую Херуви́м и славне́йшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу Тя велича́ем.

**Ектения́ ма́лая:**

**Диа́кон: Па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко Тя хва́лят вся си́лы небе́сныя, и Тебе́ сла́ву воссыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Песнопения:**

***ЕКСАПОСТИЛА́РИЙ ОКТО́ИХА, (Вторник), глас 8:***

**Светилен: П**редте́чу Иоа́нна, и Крести́теля Спа́сова, во проро́цех проро́ка, и пусты́ни воспита́ние, Елисаве́тино рожде́ние восхва́лим вси́.

**Слава Отцу и Сыну и Святому Духу.**

***Светилен Священному́ченика Игна́тия:***

**Светилен: И**́мать све́тлый пра́здник твой Христо́ва Це́рковь,/ я́ко неотъе́млемое бога́тство, твоя́ прие́мши Боже́ственныя мо́щи,/ иде́же и ми́ро источа́ют всем, Игна́тие Богоно́се.

**И ныне , и присно, и вовеки веков. Аминь.**

**Богоро́дичен: С**вет, возсия́вый безле́тне от Отца́ пре́жде век,/ в ле́та ны́не напосле́док из Тебе́, Де́во, изы́де на спасе́ние ми́ра,/ к Нему́же не преста́й о лю́дех Твои́х моли́ти.

**Хвали́тны псалмы́:**

**Чтец: В**ся́кое дыха́ние да хва́лит Го́спода./ Хвали́те Го́спода с небе́с,/ хвали́те Его́ в вы́шних.// Тебе́ подоба́ет песнь Бо́гу.

**Х**вали́те Его́ вси а́нгели Его́,/ хвали́те Его́ вся си́лы Его́.// Тебе́ подоба́ет песнь Бо́гу.

***Псало́м 148:***

**Чтец: Х**вали́те Его́, со́лнце и луна́, хвали́те Его́, вся зве́зды и свет. Хвали́те Его́ Небеса́ небе́с и вода́, я́же превы́ше небе́с. Да восхва́лят и́мя Госпо́дне: я́ко Той рече́, и бы́ша, Той повеле́, и созда́шася. Поста́ви я́ в век и в век ве́ка, повеле́ние положи́, и не ми́мо и́дет. Хвали́те Го́спода от земли́, зми́еве и вся бе́здны: огнь, град, снег, го́лоть, дух бу́рен, творя́щая сло́во Его́, го́ры и вси хо́лми, древа́ плодоно́сна и вси ке́дри, зве́рие и вси ско́ти, га́ди и пти́цы перна́ты. Ца́рие зе́мстии и вси лю́дие, кня́зи и вси судии́ зе́мстии, ю́ноши и де́вы, ста́рцы с ю́нотами да восхва́лят и́мя Госпо́дне, я́ко вознесе́ся и́мя Того́ Еди́наго, испове́дание Его́ на земли́ и на небеси́. И вознесе́т рог люде́й Свои́х, песнь всем преподо́бным Его́, сыново́м Изра́илевым, лю́дем, приближа́ющымся Ему́.

***Псало́м 149:***

**Чтец: В**оспо́йте Го́сподеви песнь но́ву, хвале́ние Его́ в це́ркви преподо́бных. Да возвесели́тся Изра́иль о Сотво́ршем eго́, и сы́нове Сио́ни возра́дуются о Царе́ свое́м. Да восхва́лят и́мя Его́ в ли́це, в тимпа́не и псалти́ри да пою́т Ему́. Я́ко благоволи́т Госпо́дь в лю́дех Свои́х, и вознесе́т кро́ткия во спасе́ние. Восхва́лятся преподо́бнии во сла́ве и возра́дуются на ло́жах свои́х. Возноше́ния Бо́жия в горта́ни их, и мечи́ обою́ду остры́ в рука́х их: сотвори́ти отмще́ние во язы́цех, обличе́ния в лю́дех, связа́ти цари́ их пу́ты, и сла́вныя их ручны́ми око́вы желе́зными.

***Псалом 150:***

**Чтец: Х**вали́те Бо́га во святы́х Его́, хвали́те Его́ во утверже́нии си́лы Его́.
Хвали́те Его́ на си́лах Его́, хвали́те Его́ по мно́жеству вели́чествия Его́.
Хвали́те Его́ во гла́се тру́бнем, хвали́те Его́ во псалти́ри и гу́слех.
Хвали́те Его́ в тимпа́не и ли́це, хвали́те Его́ во стру́нах и орга́не.
Хвали́те Его́ в кимва́лех доброгла́сных, хвали́те Его́ в кимва́лех восклица́ния. Вся́кое дыха́ние да хва́лит Го́спода.

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**Чтец: Т**ебѣ̀ сла́ва подоба́етъ, Го́споди Бо́же на́шъ, и Тебѣ̀ сла́ву возсыла́емъ, Ѻтцу̀, и Сы́ну, и Свѧто́му Ду́ху, ны́нѣ и при́снѡ, и во вѣ́ки вѣкѡ́въ. Ами́нь.

**Славосло́вие вседне́вное:**

**Чтец: С**ла́ва Тебе́, показа́вшему нам свет.

**С**ла́ва в вы́шних Бо́гу, и на земли́ мир, в челове́цех благоволе́ние. Хва́лим Тя, благослови́м Тя, кла́няем Ти ся, славосло́вим Тя, благодари́м Тя вели́кия ра́ди сла́вы Твоея́. Го́споди, Царю́ Небе́сный, Боже, О́тче Вседержи́телю, Го́споди Сы́не Единоро́дный, Иису́се Христе́, и Святы́й Ду́ше. Го́споди Бо́же, А́гнче Бо́жий, Сы́не Оте́чь, взе́мляй грех ми́ра, поми́луй нас. Взе́мляй грехи́ ми́ра, приими́ моли́тву на́шу. Седя́й одесну́ю Отца́, поми́луй нас. Я́ко Ты еси́ Еди́н Свят; Ты еси́ Еди́н Госпо́дь, Иису́с Христо́с, во сла́ву Бо́га Отца́, ами́нь.

**Н**а всяк день благословлю́ Тя и восхвалю́ и́мя Твое́ во ве́ки, и в век ве́ка.

**Г**о́споди, прибе́жище был еси́ нам в род и род. Аз рех: Го́споди, поми́луй мя, исцели́ ду́шу мою́, я́ко согреши́х Тебе́. Го́споди, к Тебе́ прибего́х, научи́ мя твори́ти во́лю Твою́, я́ко Ты еси́ Бог мой, я́ко у Тебе́ исто́чник живота́, во све́те Твое́м у́зрим свет. Проба́ви ми́лость Твою́ ве́дущим Тя.

**С**подо́би Го́споди, в день сей без греха́ сохрани́тися нам. Благослове́н еси́, Го́споди, Бо́же оте́ц на́ших, и хва́льно и просла́влено и́мя Твое́ во ве́ки, ами́нь.

**Б**у́ди, Го́споди, ми́лость Твоя́ на нас, я́коже упова́хом на Тя. Благослове́н еси́, Го́споди, научи́ мя оправда́нием Твои́м. Благослове́н еси́, Влады́ко, вразуми́ мя оправда́нием Твои́м. Благослове́н еси́, Святы́й, просвети́ мя оправда́нии Твои́ми.

**Г**о́споди, ми́лость Твоя́ во век, дел руку́ Твое́ю не пре́зри: Тебе́ подоба́ет хвала́, Тебе́ подоба́ет пе́ние, Тебе́ сла́ва подоба́ет, Отцу́, и Сы́ну, и Свято́му Ду́ху, ны́не и при́сно, и во ве́ки веко́в, ами́нь.

**Ектения́ проси́тельная:**

**Диакон: Испо́лним у́тренюю моли́тву на́шу Го́сподеви.**

**Хор: Г**о́споди, поми́луй.

**Диакон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диакон: Дне всего́ соверше́нна, свя́та, ми́рна и безгре́шна у Го́спода про́сим.**

**Хор: П**ода́й, Го́споди. **(На каждое прошение)**

**Диакон: А́нгела ми́рна, ве́рна наста́вника, храни́теля душ и теле́с на́ших, у Го́спода про́сим.**

**Проще́ния и оставле́ния грехо́в и прегреше́ний на́ших у Го́спода про́сим.**

**До́брых и поле́зных душа́м на́шим и ми́ра ми́рови у Го́спода про́сим.**

**Про́чее вре́мя живота́ на́шего в ми́ре и покая́нии сконча́ти у Го́спода про́сим.**

**Христиа́нския кончи́ны живота́ на́шего, безболе́знены, непосты́дны, ми́рны и до́браго отве́та на Стра́шнем Суди́щи Христо́ве про́сим.**

**Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́, и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иерей: Я́ко Бог ми́лости и щедро́т и человеколю́бия еси́, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Иерей: Мир всем.**

**Хор: И** ду́хови твоему́.

**Диакон: Главы́ на́ша Го́сподеви прикло́ним.**

**Хор: Т**ебе́, Го́споди.

**Иерей: Твое́ бо есть, е́же ми́ловати и спаса́ти ны, Бо́же наш, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**минь.

**Стихиры на стиховне, глас 8-й:**

**Стихи́ра: Е**гда́ прииму́ во уме́ мно́жество соде́янных мно́ю зо́л, и в помышле́ние прииду́ стра́шнаго о́наго испыта́ния? Тре́петом содержи́мь к Тебе́ прибега́ю, Человеколю́бцу Бо́гу. Те́мже не пре́зри мене́, молю́ Тя, Еди́не безгре́шне: да́руй умиле́ние смире́нней мое́й души́ пре́жде конца́, и спаси́ мя.

**Сти́х: Испо́лнихомся зау́тра ми́лости Твоея́, Го́споди, и возра́довахомся и возвесели́хомся: во вся́ дни́ на́шя возвесели́хомся: за дни́, в ня́же смири́л ны́ еси́, ле́та, в ня́же ви́дехом зла́я. И при́зри на рабы́ Твоя́, и на дела́ Твоя́, и наста́ви сы́ны и́х.**

**Стихи́ра: С**ле́зы ми́ да́ждь, Бо́же, я́коже иногда́ жене́ гре́шнице, и сподо́би мя́ омочи́ти но́зе Твои́, я́же мя́ от пути́ пре́лести свободи́вшыя, и ми́ро благоуха́ния Тебе́ приноси́ти житие́ чи́сто, покая́нием ми́ созда́ное, да услы́шу и а́з жела́емый Тво́й гла́с: ве́ра твоя́ спасе́ тя, иди́ в ми́ре.

**Сти́х: И бу́ди све́тлость Го́спода Бо́га на́шего на на́с, и дела́ ру́к на́ших испра́ви на на́с, и де́ло ру́к на́ших испра́ви.**

**Му́ченичен: В**ельми́ подвиза́стеся, святи́и, му́ки от беззако́нник претерпе́вше до́блественне, и Христа́ испове́давше пред цари́: и преста́вльшеся от жития́ па́ки си́лы де́йствуете в ми́ре, и неду́гующыя исцеля́ете страстьми́ свои́ми, святи́и. Моли́те спасти́ся душа́м на́шым.

**Сла́ва Отцу́ и Сы́ну и Свято́му Ду́ху.**

***Стихира Священному́ченика Игна́тия Глас 1***

**С**толп одушевле́н и вдохнове́нный о́браз,/ ле́тний твой наста́ пра́здник, Богоно́се Игна́тие,/ та́инства твоя́ и до́блести твоя́ пропове́дающий,/ е́же за ве́ру да́же до кро́ве противостоя́ние./ Блаже́нный он и приснопа́мятный глас,/ и́же я́ко пшени́ца есмь Бо́жия, глаго́лющий,/ и зу́бы звере́й мелю́ся./ Те́мже подража́тель стра́сти Христа́ твоего́ быв,/ моли́ спасти́ся душа́м на́шим.

**И ны́не и при́сно и во ве́ки веко́в. Ами́нь.**

**Богородичен: Б**лудни́цу, и блу́днаго аз, и разбо́йника победи́х, / и мытаря́ прегреше́нии премину́х, и ниневи́тяны. / Увы́ мне, что бу́ду? / ка́ко убе́гну му́ки, аз окая́нный? / Чи́стая, припа́даю Ти, / уще́дри мя ми́лостию Твое́ю, / я́коже о́ныя Сын Твой спасл есть.

**Чтец: Б**ла́го есть испове́датися Го́сподеви, и пе́ти И́мени Твоему́, Вы́шний: возвеща́ти зау́тра ми́лость Твою́, и и́стину Твою́ на вся́ку нощь.

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Тропарь Священному́ченика Игна́тия, Глас 4:**

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

***Из четвертого приложения по гласу тропаря***

**Богородичен: Т**я велича́ем, Богоро́дице, вопию́ще: / Ты еси́ купина́, / в не́йже неопа́льно Моисе́й ви́де, / я́ко пла́мень, /Огнь Божества́.

**Ектения́ сугу́бая:**

**Диа́кон: Поми́луй нас, Бо́же, по вели́цей ми́лости Твое́й, мо́лим Ти ся, услы́ши и поми́луй.**

**Хор: Г**о́споди, поми́луй. **(Три́жды, на ка́ждое проше́ние)**

**Еще́ мо́лимся о Вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем Высокопреосвяще́ннейшем митрополии́те (или: архиепи́скопе, или: преосвяще́ннейшем епи́скопе имяре́к), и всей во Христе́ бра́тии на́шей.**

**Еще́ мо́лимся о Богохрани́мей стране́ на́шей, власте́х и во́инстве ея́, да ти́хое и безмо́лвное житие́ поживе́м во вся́ком благоче́стии и чистоте́.**

**Еще́ мо́лимся о блаже́нных и приснопа́мятных созда́телех свята́го хра́ма сего́, и о всех преждепочи́вших отце́х и бра́тиях, зде лежа́щих и повсю́ду, правосла́вных.**

**Еще́ мо́лимся о ми́лости, жи́зни, ми́ре, здра́вии, спасе́нии, посеще́нии, проще́нии и оставле́нии грехо́в рабо́в Бо́жиих настоя́теля, бра́тии и прихо́жан свята́го хра́ма сего́.**

**Еще́ мо́лимся о плодонося́щих и доброде́ющих во святе́м и всечестне́м хра́ме сем, тружда́ющихся, пою́щих и предстоя́щих лю́дех, ожида́ющих от Тебе́ вели́кия и бога́тыя ми́лости.**

**Иерей: Я́ко Ми́лостив и Человеколю́бец Бог еси́, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Диакон: Прему́дрость.**

**Хор: Б**лагослови́.

**Иерей: Сый благослове́н Христо́с Бог наш, всегда́, ны́не и при́сно и во ве́ки веко́в.**

**Хор: А**ми́нь. Утверди́, Бо́же, святу́ю правосла́вную ве́ру, правосла́вных христиа́н во век ве́ка.

***если нет перерыва, тогда сразу читаем ПЕРВЫЙ ЧАС, если есть перерыв и продолжение службы будет на следующий день или позже, тогда ОКОНЧАНИЕ СЛУЖБЫ:***

**Иерей: Пресвята́я Богоро́дице, спаси́ нас.**

**Хор: Ч**естне́йшую Херуви́м и Сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу, Тя велича́ем.

**Иерей: Сла́ва Тебе́, Христе́ Бо́же, Упова́ние на́ше, сла́ва Тебе́.**

**Хор: Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**Г**о́споди, поми́луй. **(Три́жды)**

**Б**лагослови́.

**Иерей произносит Отпуст**

**Многоле́тие:**

**ЧИТА́ЕТСЯ ПЕ́РВЫЙ ЧАС:**

**Чтец: П**рииди́те, поклони́мся Царе́ви на́шему Бо́гу.

**П**рииди́те, поклони́мся и припаде́м Христу́, Царе́ви на́шему Бо́гу.

**П**рииди́те, поклони́мся и припаде́м Самому́ Христу́, Царе́ви и Бо́гу на́шему.

**Псало́м 5:**

**Г**лаго́лы моя́ внуши́, Го́споди, разуме́й зва́ние мое́. Вонми́ гла́су моле́ния моего́, Царю́ мой и Бо́же мой, я́ко к Тебе́ помолю́ся, Го́споди. Зау́тра услы́ши глас мой, зау́тра предста́ну Ти, и у́зриши мя. Я́ко Бог не хотя́й беззако́ния, Ты еси́: не присели́тся к Тебе́ лука́внуяй, ниже́ пребу́дут беззако́нницы пред очи́ма Твои́ма: возненави́дел еси́ вся де́лающия беззако́ние. Погуби́ши вся глаго́лющия лжу: му́жа крове́й и льсти́ва гнуша́ется Госпо́дь. Аз же мно́жеством ми́лости Твоея́, вни́ду в дом Твой, поклоню́ся ко хра́му свято́му Твоему́, в стра́се Твое́м. Го́споди, наста́ви мя пра́вдою Твое́ю, враг мои́х ра́ди испра́ви пред Тобо́ю путь мой. Я́ко несть во усте́х их и́стины, се́рдце их су́етно, гроб отве́рст горта́нь их: язы́ки свои́ми льща́ху. Суди́ им, Бо́же, да отпаду́т от мы́слей свои́х, по мно́жеству нече́стия их изри́ни я́, я́ко преогорчи́ша Тя, Го́споди. И да возвеселя́тся вси упова́ющии на Тя, во век возра́дуются, и всели́шися в них, и похва́лятся о Тебе́ лю́бящии и́мя Твое́. Я́ко Ты благослови́ши пра́ведника, Го́споди: я́ко ору́жием благоволе́ния венча́л еси́ нас.

**Псало́м 89:**

**Г**о́споди, прибе́жище был еси́ нам в род и род. Пре́жде да́же гора́м не бы́ти и созда́тися земли́ и вселе́нней, и от ве́ка и до ве́ка Ты еси́. Не отврати́ челове́ка во смире́ние, и рекл еси́: обрати́теся, сы́нове челове́честии. Я́ко ты́сяща лет пред очи́ма Твои́ма, Го́споди, я́ко день вчера́шний, и́же мимои́де, и стра́жа нощна́я. Уничиже́ния их ле́та бу́дут. Утро я́ко трава́ мимои́дет, у́тро процвете́т и пре́йдет: на ве́чер отпаде́т ожесте́ет и и́зсхнет. Я́ко исче́зохом гне́вом Твои́м, и я́ростию Твое́ю смути́хомся. Положи́л еси́ беззако́ния на́ша пред Тобо́ю: век наш в просвеще́ние лица́ Твоего́. Я́ко вси дни́е на́ши оскуде́ша, и гне́вом Твои́м исчезо́хом, ле́та на́ша я́ко паучи́на поуча́хуся. Дни́е лет на́ших, в ни́хже се́дмьдесят лет, а́ще же в си́лах, о́смьдесят лет, и мно́жае их труд и боле́знь: я́ко прии́де кро́тость на ны, и нака́жемся. Кто весть держа́ву гне́ва Твоего́, и от стра́ха Твоего́, я́рость Твою́ исчести́? Десни́цу Твою́ та́ко скажи́ ми, и окова́нныя се́рдцем в му́дрости. Обрати́ся, Го́споди, доко́ле? И умоле́н бу́ди на рабы́ Твоя́. Испо́лнихомся зау́тра ми́лости Твоея́, Го́споди, и возра́довахомся, и возвесели́хомся, во вся дни на́ша возвесели́хомся, за дни в ня́же смири́л ны еси́, ле́та в ня́же ви́дехом зла́я. И при́зри на рабы́ Твоя́, и на дела́ Твоя́, и наста́ви сы́ны их. И бу́ди све́тлость Го́спода Бо́га на́шего на нас, и дела́ рук на́ших испра́ви на нас, и де́ло рук на́ших испра́ви.

**Псало́м 100:**

**М**и́лость и суд воспою́ Тебе́, Го́споди. Пою́ и разуме́ю в пути́ непоро́чне, когда́ прии́деши ко мне? Прехожда́х в незло́бии се́рдца моего́ посреде́ до́му моего́. Не предлага́х пред очи́ма мои́ма вещь законопресту́пную: творя́щия преступле́ние возненави́дех. Не прильпе́ мне се́рдце стропти́во, уклоня́ющагося от мене́ лука́ваго не позна́х. Оклевета́ющаго тай и́скренняго своего́, сего́ изгоня́х: го́рдым о́ком, и несы́тым се́рдцем, с сим не ядя́х. О́чи мои́ на ве́рныя земли́, посажда́ти я́ со мно́ю: ходя́й по пути́ непоро́чну, сей ми служа́ше. Не живя́ше посреде́ до́му моего́ творя́й горды́ню, глаго́ляй непра́ведная, не исправля́ше пред очи́ма мои́ма. Во у́трия избива́х вся гре́шныя земли́, е́же потреби́ти от гра́да Госпо́дня вся де́лающия беззако́ние.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Г**о́споди, поми́луй. **(Три́жды)**

**<font color=red>С</font>ла́ва Отцу́ и Сы́ну и Свято́му Ду́ху.**

**Тропарь Священному́ченика Игна́тия, Глас 4:**

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

**Чтец: И ны́не и при́сно и во ве́ки веко́в. Ами́нь.**

**Ч**то Тя нарече́м, о Благода́тная? Не́бо, я́ко возсия́ла еси́ Со́лнце Пра́вды. Рай, я́ко прозябла́ еси́ цвет нетле́ния Де́ву, я́ко пребыла́ еси́ нетле́нна. Чи́стую Ма́терь, я́ко име́ла еси́ на святы́х Твои́х объя́тиях Сы́на, всех Бо́га. Того́ моли́ спасти́ся душа́м на́шим.

**С**топы́ моя́ напра́ви по словеси́ Твоему́ и да не облада́ет мно́ю вся́кое беззако́ние. Изба́ви мя от клеветы́ челове́ческия, и сохраню́ за́поведи Твоя́. Лице́ Твое́ просвети́ на раба́ Твоего́ и нау́чи мя оправда́нием Твои́м.

**Д**а испо́лнятся уста́ моя́ хвале́ния Твоего́, Го́споди, я́ко да воспою́ сла́ву Твою́, весь день великоле́пие Твое́.

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Кондак Священному́ченика Игна́тия, Глас 4:**

***Подо́бен: Яви́лся еси́ днесь:***

**Хор: О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Г**о́споди, поми́луй. **(40 раз)**

**И**́же на вся́кое вре́мя и на вся́кий час, на Небеси́ и на земли́, покланя́емый и сла́вимый, Христе́ Бо́же, Долготерпели́ве, Многоми́лостиве, Многоблагоутро́бне, И́же пра́ведныя любя́й и гре́шныя ми́луяй, И́же вся зовы́й ко спасе́нию обеща́ния ра́ди бу́дущих благ. Сам, Го́споди, приими́ и на́ша в час сей моли́твы и испра́ви живо́т наш к за́поведем Твои́м, ду́ши на́ша освяти́, телеса́ очи́сти, помышле́ния испра́ви, мы́сли очи́сти и изба́ви нас от вся́кия ско́рби, зол и боле́зней, огради́ нас святы́ми Твои́ми А́нгелы, да ополче́нием их соблюда́еми и наставля́еми, дости́гнем в соедине́ние ве́ры и в ра́зум непристу́пныя Твоея́ сла́вы, я́ко благослове́н еси́ во ве́ки веко́в, ами́нь.

**Г**о́споди поми́луй. **(Три́жды.)**

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Ч**естне́йшую Херуви́м и сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу, Тя велича́ем.

**И**́менем Госпо́дним благослови́, о́тче.

**Иере́й: Бо́же, уще́дри ны и благослови́ ны, просвети́ лице́ Твое́ на ны и поми́луй ны.**

**Чтец: А**ми́нь.

**Иере́й: Христе́, Све́те И́стинный, просвеща́яй и освяща́яй вся́каго челове́ка, гряду́щаго в мир, да зна́менается на нас свет лица́ Твоего́, да в нем у́зрим Свет Непристу́пный: и испра́ви стопы́ на́ша к де́ланию за́поведей Твои́х, моли́твами Пречи́стыя Твоея́ Ма́тере, и всех Твои́х святы́х, ами́нь.**

**Конда́к, глас 8:**

**В**збра́нной Воево́де победи́тельная,/ я́ко изба́вльшеся от злы́х,/ благода́рственная воспису́ем Ти́ раби́ Твои́, Богоро́дице;/ но я́ко иму́щая держа́ву непобеди́мую,/ от вся́ких на́с бе́д свободи́, да зове́м Ти́:// ра́дуйся, Неве́сто Неневе́стная.

**Иере́й: Сла́ва Тебе́, Христе́ Бо́же, упова́ние на́ше, сла́ва Тебе́.**

**Хор: Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Г**о́споди, поми́луй.  **(Три́жды)**

**Б**лагослови́.

**Отпу́ст.**

**Иере́й: Христо́с, и́стинный Бог наш, моли́твами пречи́стыя Своея́ Ма́тере, преподо́бных и Богоно́сных оте́ц на́ших и всех святы́х, поми́лует и спасе́т нас, я́ко Благ и Человеколю́бец.**

**Хор: Г**о́споди, поми́луй. **(Три́жды)**

**Тре́тий час:**

**Иере́й: Благослове́н Бог наш всегда́, ны́не и при́сно, и во ве́ки веко́в.**

**Чтец: А**ми́нь. Сла́ва Тебе́, Бо́же наш, сла́ва Тебе́.

**Ц**арю́ Небе́сный, Уте́шителю, Ду́ше и́стины, И́же везде́ сый и вся исполня́яй, Сокро́вище благи́х и жи́зни Пода́телю, прииди́ и всели́ся в ны, и очи́сти ны от вся́кия скве́рны, и спаси́, Бла́же, ду́ши на́ша.

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Чтец: А**ми́нь.

**Г**о́споди, поми́луй. **(12 раз)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**рииди́те, поклони́мся Царе́ви на́шему Бо́гу.

**П**рииди́те, поклони́мся и припаде́м Христу́, Царе́ви на́шему Бо́гу.

**П**рииди́те, поклони́мся и припаде́м Самому́ Христу́, Царе́ви и Бо́гу на́шему.

**Псало́м 16:**

**У**слы́ши, Го́споди, пра́вду мою́, вонми́ моле́нию моему́, внуши́ моли́тву мою́ не во устна́х льсти́вых. От лица́ Твоего́ судьба́ моя́ изы́дет, óчи мои́ да ви́дита правоты́. Искуси́л eси́ се́рдце мое́, посети́л eси́ но́щию, искуси́л мя eси́, и не обре́теся во мне непра́вда. Я́ко да не возглаго́лют уста́ моя́ дел челове́ческих, за словеса́ усте́н Твои́х аз сохрани́х пути́ же́стоки. Соверши́ стопы́ моя́ во стезя́х Твои́х, да не подви́жутся стопы́ моя́. Аз воззва́х, я́ко услы́шал мя eси́, Бо́же, приклони́ у́хо Твое́ мне и услы́ши глаго́лы моя́. Удиви́ ми́лости Твоя́, спаса́яй упова́ющия на Тя от проти́вящихся десни́це Твое́й. Сохрани́ мя, Го́споди, я́ко зе́ницу óка, в кро́ве крилу́ Твоéю покры́еши мя. От лица́ нечести́вых остра́стших мя, врази́ мои́ ду́шу мою́ одержа́ша. Тук свой затвори́ша, уста́ их глаго́лаша горды́ню. Изгоня́щии мя ны́не обыдо́ша мя, óчи свои́ возложи́ша уклони́ти на зе́млю. Объя́ша мя я́ко лев гото́в на лов и я́ко ски́мен обита́яй в та́йных. Воскресни́, Го́споди, предвари́ я́ и запни́ им, изба́ви ду́шу мою́ от нечести́ваго, oру́жие Твое́ от враг руки́ Твоея́. Го́споди, от ма́лых от земли́, раздели́ я́ в животе́ их, и сокрове́нных Твои́х испо́лнися чре́во их, насы́тишася сыно́в, и оста́виша оста́нки младе́нцeм свои́м. Аз же пра́вдою явлю́ся лицу́ Твоему́, насы́щуся, внегда́ яви́ти ми ся сла́ве Твое́й.

**Псало́м 24:**

**К** Тебе́, Го́споди, воздвиго́х ду́шу мою́, Бо́же мой, на Тя упова́х, да не постыжу́ся во век, ниже́ да посмею́т ми ся врази́ мои́, и́бо вси терпя́щии Тя не постыдя́тся. Да постыдя́тся беззако́ннующии вотще́. Пути́ Твоя́, Го́споди, скажи́ ми, и стезя́м Твои́м научи́ мя. Наста́ви мя на и́стину Твою́, и научи́ мя, я́ко Ты еси́ Бог Спас мой, и Тебе́ терпе́х весь день. Помяни́ щедро́ты Твоя́, Го́споди, и ми́лости Твоя́, я́ко от ве́ка суть. Грех ю́ности моея́, и неве́дения моего́ не помяни́, по ми́лости Твое́й помяни́ мя Ты, ра́ди бла́гости Твоея́, Го́споди. Благ и прав Госпо́дь, сего́ ра́ди законоположи́т согреша́ющим на пути́. Наста́вит кро́ткия на суд, научи́т кро́ткия путе́м Свои́м. Вси путие́ Госпо́дни ми́лость и и́стина, взыска́ющим заве́та Его́, и свиде́ния Его́. Ра́ди и́мене Твоего́, Го́споди, и очи́сти грех мой, мног бо есть. Кто есть челове́к боя́йся Го́спода? Законоположи́т eму́ на пути́, eго́же изво́ли. Душа́ eго́ во благи́х водвори́тся, и се́мя eго́ насле́дит зе́млю. Держа́ва Госпо́дь боя́щихся Его́, и заве́т Его́ яви́т им. О́чи мои́ вы́ну ко Го́споду, я́ко Той исто́ргнет от се́ти но́зе мои́. При́зри на мя и поми́луй мя, я́ко единоро́д и нищ есмь аз. Ско́рби се́рдца моего́ умно́жишася, от нужд мои́х изведи́ мя. Виждь смире́ние мое́, и труд мой, и оста́ви вся грехи́ моя́. Виждь враги́ моя́, я́ко умно́жишася, и ненавиде́нием непра́ведным возненави́деша мя. Сохрани́ ду́шу мою́, и изба́ви мя, да не постыжу́ся, я́ко упова́х на Тя. Незло́бивии и пра́вии прилепля́хуся мне, я́ко потерпе́х Тя, Го́споди. Изба́ви, Бо́же, Изра́иля от всех скорбе́й eго́.

**Псало́м 50:**

**П**оми́луй мя, Бо́же, по вели́цей ми́лости Твое́й, и по мно́жеству щедро́т Твои́х очи́сти беззако́ние мое́. Наипа́че омы́й мя от беззако́ния моего́, и от греха́ моего́ очи́сти мя; я́ко беззако́ние мое́ аз зна́ю, и грех мой предо мно́ю есть вы́ну. Тебе́ Еди́ному согреши́х и лука́вое пред Тобо́ю сотвори́х, я́ко да оправди́шися во словесе́х Твои́х, и победи́ши внегда́ суди́ти Ти. Се бо, в беззако́ниих зача́т есмь, и во гресе́х роди́ мя ма́ти моя́. Се бо, и́стину возлюби́л еси́; безве́стная и та́йная прему́дрости Твоея́ яви́л ми еси́. Окропи́ши мя иссо́пом, и очи́щуся; омы́еши мя, и па́че сне́га убелю́ся. Слу́ху моему́ да́си ра́дость и весе́лие; возра́дуются ко́сти смире́нныя. Отврати́ лице́ Твое́ от грех мои́х и вся беззако́ния моя́ очи́сти. Се́рдце чи́сто сози́жди во мне, Бо́же, и дух прав обнови́ во утро́бе мое́й. Не отве́ржи мене́ от лица́ Твоего́ и Ду́ха Твоего́ Свята́го не отыми́ от мене́. Возда́ждь ми ра́дость спасе́ния Твоего́ и Ду́хом Влады́чним утверди́ мя. Научу́ беззако́нныя путе́м Твои́м, и нечести́вии к Тебе́ обратя́тся. Изба́ви мя от крове́й, Бо́же, Бо́же спасе́ния моего́; возра́дуется язы́к мой пра́вде Твое́й. Го́споди, устне́ мои́ отве́рзеши, и уста́ моя́ возвестя́т хвалу́ Твою́. Я́ко а́ще бы восхоте́л еси́ же́ртвы, дал бых у́бо: всесожже́ния не благоволи́ши. Же́ртва Бо́гу дух сокруше́н; се́рдце сокруше́нно и смире́нно Бог не уничижи́т. Ублажи́, Го́споди, благоволе́нием Твои́м Сио́на, и да сози́ждутся сте́ны Иерусали́мския. Тогда́ благоволи́ши же́ртву пра́вды, возноше́ние и всесожега́емая; тогда́ возложа́т на oлта́рь Твой тельцы́.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Г**о́споди, поми́луй. **(Три́жды)**

**<font color=red>С</font>ла́ва Отцу́ и Сы́ну и Свято́му Ду́ху.**

**Тропарь Священному́ченика Игна́тия, Глас 4:**

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

**: И ны́не и при́сно и во ве́ки веко́в. Ами́нь.**

**Б**огоро́дице, Ты еси́ лоза́ и́стинная, возрасти́вшая нам Плод живота́, Тебе́ мо́лимся: моли́ся, Влады́чице, со святы́ми апо́столы поми́ловати ду́ши на́ша.

**Г**оспо́дь Бог благослове́н, благослове́н Госпо́дь день дне,/ поспеши́т нам Бог спасе́ний на́ших, Бог наш, Бог спаса́ти.

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Кондак Священному́ченика Игна́тия, Глас 4:**

***Подо́бен: Яви́лся еси́ днесь:***

**Хор: О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Г**о́споди, поми́луй. **(40 раз)**

**И**́же на вся́кое вре́мя и на вся́кий час, на Небеси́ и на земли́, покланя́емый и сла́вимый, Христе́ Бо́же, Долготерпели́ве, Многоми́лостиве, Многоблагоутро́бне, И́же пра́ведныя любя́й и гре́шныя ми́луяй, И́же вся зовы́й ко спасе́нию обеща́ния ра́ди бу́дущих благ. Сам, Го́споди, приими́ и на́ша в час сей моли́твы и испра́ви живо́т наш к за́поведем Твои́м, ду́ши на́ша освяти́, телеса́ очи́сти, помышле́ния испра́ви, мы́сли очи́сти и изба́ви нас от вся́кия ско́рби, зол и боле́зней, огради́ нас святы́ми Твои́ми А́нгелы, да ополче́нием их соблюда́еми и наставля́еми, дости́гнем в соедине́ние ве́ры и в ра́зум непристу́пныя Твоея́ сла́вы, я́ко благослове́н еси́ во ве́ки веко́в, ами́нь.

**Г**о́споди поми́луй. **(Три́жды.)**

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Ч**естне́йшую Херуви́м и сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу, Тя велича́ем.

**И**́менем Госпо́дним благослови́, о́тче.

**Иере́й: Моли́твами святы́х оте́ц на́ших, Го́споди Иису́се Христе́, Бо́же наш, поми́луй нас.**

**Чтец: А**ми́нь. Влады́ко Бо́же О́тче Вседержи́телю, Го́споди Сы́не Единоро́дный Иису́се Христе́, и Святы́й Ду́ше, Еди́но Боже́ство, Еди́на Си́ла, поми́луй мя, гре́шнаго, и и́миже ве́си судьба́ми, спаси́ мя, недосто́йнаго раба́ Твоего́, я́ко благослове́н еси́ во ве́ки веко́в, ами́нь.

**Шесто́й час:**

**Чтец: П**рииди́те, поклони́мся Царе́ви на́шему Бо́гу.

**П**рииди́те, поклони́мся и припаде́м Христу́, Царе́ви на́шему Бо́гу.

**П**рииди́те, поклони́мся и припаде́м Самому́ Христу́, Царе́ви и Бо́гу на́шему.

**Псало́м 53:**

**Б**о́же, во и́мя Твое́ спаси́ мя, и в си́ле Твое́й суди́ ми. Бо́же, услы́ши моли́тву мою́, внуши́ глаго́лы уст мои́х. Я́ко чу́ждии воста́ша на мя и кре́пции взыска́ша ду́шу мою́, и не предложи́ша Бо́га пред собо́ю. Се бо Бог помога́ет ми, и Госпо́дь Засту́пник души́ мое́й. Отврати́т зла́я враго́м мои́м, и́стиною Твое́ю потреби́ их. Во́лею пожру́ Тебе́, испове́мся и́мени Твоему́, Го́споди, я́ко бла́го, я́ко от вся́кия печа́ли изба́вил мя еси́, и на враги́ моя́ воззре́ о́ко мое́.

**Псало́м 54:**

**В**нуши́, Бо́же, моли́тву мою́ и не пре́зри моле́ния моего́. Вонми́ ми и услы́ши мя: возскорбе́х печа́лию мое́ю и смято́хся. От гла́са вра́жия и от стуже́ния гре́шнича, я́ко уклони́ша на мя беззако́ние и во гне́ве враждова́ху ми. Се́рдце мое́ смяте́ся во мне и боя́знь сме́рти нападе́ на мя. Страх и тре́пет прии́де на мя и покры́ мя тьма. И рех: кто даст ми криле́, я́ко голубине́, и полещу́, и почи́ю? Се удали́хся бе́гая и водвори́хся в пусты́ни. Ча́ях Бо́га, спаса́ющаго мя от малоду́шия и от бу́ри. Потопи́, Го́споди, и раздели́ язы́ки их: я́ко ви́дех беззако́ние и пререка́ние во гра́де. Днем и но́щию обы́дет и́ по стена́м eго́. Беззако́ние и труд посреде́ eго́ и непра́вда. И не оскуде́ от стогн eго́ ли́хва и лесть. Я́ко а́ще бы враг поноси́л ми, претерпе́л бых у́бо, и а́ще бы ненави́дяй мя на мя велере́чевал, укры́л бых ся от него́. Ты же, челове́че равноду́шне, влады́ко мой и зна́емый мой, и́же ку́пно наслажда́лся еси́ со мно́ю бра́шен, в дому́ Бо́жии ходи́хом единомышле́нием. Да прии́дет же смерть на ня, и да сни́дут во ад жи́ви, я́ко лука́вство в жили́щах их, посреде́ их. Аз к Бо́гу воззва́х, и Госпо́дь услы́ша мя. Ве́чер и зау́тра, и полу́дне пове́м, и возвещу́, и услы́шит глас мой. Изба́вит ми́ром ду́шу мою́ от приближа́ющихся мне, я́ко во мно́зе бя́ху со мно́ю. Услы́шит Бог и смири́т я́, Сый пре́жде век. Несть бо им измене́ния, я́ко не убоя́шася Бо́га. Простре́ ру́ку свою́ на воздая́ние, оскверни́ша заве́т Его́. Раздели́шася от гне́ва лица́ Его́, и прибли́жишася сердца́ их, умя́кнуша словеса́ их па́че еле́а, и та суть стре́лы. Возве́рзи на Го́спода печа́ль твою́, и Той тя препита́ет, не даст в век молвы́ пра́веднику. Ты же, Бо́же, низведе́ши их во студене́ц истле́ния, му́жие крове́й и льсти не преполовя́т дней свои́х. Аз же, Го́споди, упова́ю на Тя.

**Псало́м 90:**

**Ж**ивы́й в по́мощи Вы́шняго, в кро́ве Бо́га Небе́снаго водвори́тся. Рече́т Го́сподеви: Засту́пник мой еси́ и Прибе́жище мое́, Бог мой, и упова́ю на Него́. Я́ко Той изба́вит тя от се́ти ло́вчи и от словесе́ мяте́жна, плещма́ Свои́ма осени́т тя, и под криле́ Его́ наде́ешися: ору́жием обы́дет тя и́стина Его́. Не убои́шися от стра́ха нощна́го, от стрелы́ летя́щия во дни, от ве́щи во тме преходя́щия, от сря́ща и бе́са полу́деннаго. Паде́т от страны́ твоея́ ты́сяща, и тма одесну́ю тебе́, к тебе́ же не прибли́жится, оба́че очи́ма твои́ма смо́триши, и воздая́ние гре́шников у́зриши. Я́ко Ты, Го́споди, упова́ние мое́, Вы́шняго положи́л еси́ прибе́жище твое́. Не прии́дет к тебе́ зло и ра́на не прибли́жится телеси́ твоему́, я́ко А́нгелом Свои́м запове́сть о тебе́, сохрани́ти тя во всех путе́х твои́х. На рука́х во́змут тя, да не когда́ преткне́ши о ка́мень но́гу твою́, на а́спида и васили́ска насту́пиши, и попере́ши льва и зми́я. Я́ко на Мя упова́ и изба́влю и́, покры́ю и́, я́ко позна́ и́мя Мое́. Воззове́т ко Мне и услы́шу eго́, с ним есмь в ско́рби, изму́ eго́ и просла́влю eго́, долгото́ю дний испо́лню eго́ и явлю́ eму́ спасе́ние Мое́.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**А**ллилу́иа, аллилу́иа, аллилу́иа, сла́ва Тебе́ Бо́же. **(Три́жды)**

**Г**о́споди, поми́луй. **(Три́жды)**

**<font color=red>С</font>ла́ва Отцу́ и Сы́ну и Свято́му Ду́ху.**

**Тропарь Священному́ченика Игна́тия, Глас 4:**

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

**: И ны́не и при́сно и во ве́ки веко́в. Ами́нь.**

**Я**́ко не и́мамы дерзнове́ния за премно́гия грехи́ на́ша, Ты и́же от Тебе́ Ро́ждшагося моли́, Богоро́дице Де́во, мно́го бо мо́жет моле́ние Ма́тернее ко благосе́рдию Влады́ки. Не пре́зри гре́шных мольбы́, Всечи́стая, я́ко ми́лостив есть и спасти́ моги́й, И́же и страда́ти о нас изво́ливый.

**С**ко́ро да предваря́т ны щедро́ты Твоя́, Го́споди, я́ко обнища́хом зело́; помози́ нам, Бо́же, Спа́се наш, сла́вы ра́ди И́мене Твоего́, Го́споди, изба́ви нас и очи́сти грехи́ на́ша, И́мене ра́ди Твоего́.

**Трисвято́е по О́тче наш:**

**Чтец: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**П**ресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

**Г**о́споди, поми́луй.  **(Трижды)**

**Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.**

**О**́тче наш, И́же еси́ на Небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на Небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство и си́ла и сла́ва Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Кондак Священному́ченика Игна́тия, Глас 4:**

***Подо́бен: Яви́лся еси́ днесь:***

**Хор: О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Г**о́споди, поми́луй. **(40 раз)**

**И**́же на вся́кое вре́мя и на вся́кий час, на Небеси́ и на земли́, покланя́емый и сла́вимый, Христе́ Бо́же, Долготерпели́ве, Многоми́лостиве, Многоблагоутро́бне, И́же пра́ведныя любя́й и гре́шныя ми́луяй, И́же вся зовы́й ко спасе́нию обеща́ния ра́ди бу́дущих благ. Сам, Го́споди, приими́ и на́ша в час сей моли́твы и испра́ви живо́т наш к за́поведем Твои́м, ду́ши на́ша освяти́, телеса́ очи́сти, помышле́ния испра́ви, мы́сли очи́сти и изба́ви нас от вся́кия ско́рби, зол и боле́зней, огради́ нас святы́ми Твои́ми А́нгелы, да ополче́нием их соблюда́еми и наставля́еми, дости́гнем в соедине́ние ве́ры и в ра́зум непристу́пныя Твоея́ сла́вы, я́ко благослове́н еси́ во ве́ки веко́в, ами́нь.

**Г**о́споди поми́луй. **(Три́жды.)**

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Ч**естне́йшую Херуви́м и сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу, Тя велича́ем.

**И**́менем Госпо́дним благослови́, о́тче.

**Иере́й: Моли́твами святы́х оте́ц на́ших, Го́споди Иису́се Христе́, Бо́же наш, поми́луй нас.**

**Чтец: А**ми́нь. Бо́же и Го́споди сил и всея́ тва́ри Соде́телю, И́же за милосе́рдие безприкла́дныя ми́лости Твоея́ Единоро́днаго Сы́на Твоего́, Го́спода на́шего Иису́са Христа́, низпосла́вый на спасе́ние ро́да на́шего, и честны́м Его́ Кресто́м рукописа́ние грех на́ших растерза́вый, и победи́вый тем нача́ла и вла́сти тьмы. Сам, Влады́ко Человеколю́бче, приими́ и нас, гре́шных, благода́рственныя сия́ и моле́бныя моли́твы и изба́ви нас от вся́каго всегуби́тельнаго и мра́чнаго прегреше́ния и всех озло́бити нас и́щущих ви́димых и неви́димых враг. Пригвозди́ стра́ху Твоему́ пло́ти на́ша и не уклони́ серде́ц на́ших в словеса́ или́ помышле́ния лука́вствия, но любо́вию Твое́ю уязви́ ду́ши на́ша, да, к Тебе́ всегда́ взира́юще и е́же от Тебе́ све́том наставля́еми, Тебе́, непристу́пнаго и присносу́щнаго зря́ще Све́та, непреста́нное Тебе́ испове́дание и благодаре́ние возсыла́ем, Безнача́льному Отцу́ со Единоро́дным Твои́м Сы́ном и Всесвяты́м, и Благи́м, и Животворя́щим Твои́м Ду́хом ны́не, и при́сно, и во ве́ки веко́в, ами́нь.

**Боже́ственная литурги́я:**

**Диа́кон: Благослови́, влады́ко.**

**Иере́й: Благослове́но Ца́рство Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**минь.

**Вели́кая ектения́:**

**Диа́кон: Ми́ром Го́споду помо́лимся.**

**Хор: Г**о́споди, поми́луй. **(На каждое прошение)**

**Диа́кон: О Свы́шнем ми́ре и спасе́нии душ на́ших, Го́споду помо́лимся.**

**О ми́ре всего́ ми́ра, благостоя́нии Святы́х Бо́жиих Церкве́й и соедине́нии всех, Го́споду помо́лимся.**

**О святе́м хра́ме сем и с ве́рою, благогове́нием и стра́хом Бо́жиим входя́щих во\_нь, Го́споду помо́лимся.**

**О вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем, Высокопреосвяще́ннейшем митрополи́те (или: архиепи́скопе, или: преосвяще́ннейшем епи́скопе имярек), честне́м пресви́терстве, вo Христе́ диа́констве, о всем при́чте и лю́дех, Го́споду помо́лимся.**

**О Богохрани́мей стране́ на́шей, власте́х и во́инстве ея, Го́споду помо́лимся.**

**О гра́де сем (или о ве́си сей), вся́ком гра́де, стране́ и ве́рою живу́щих в них, Го́споду помо́лимся.**

**О благорастворе́нии возду́хов, о изоби́лии плодо́в земны́х и вре́менех ми́рных, Го́споду помо́лимся.**

**О пла́вающих, путеше́ствующих, неду́гующих, стра́ждущих, плене́нных и о спасе́нии их. Го́споду помо́лимся.**

**О изба́витися нам от вся́кия ско́рби, гне́ва и ну́жды, Го́споду помо́лимся.**

**Заступи́, спаси́, поми́луй и сохрани́ нас, Бо́же, Твое́ю благода́тию.**

**Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко подоба́ет Тебе́ вся́кая сла́ва честь и поклоне́ние, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Пе́рвый антифо́н, псало́м 102:**

**Хор: Б**лагослови́, душе́ моя́, Го́спода,/ благослове́н еси́ Го́споди./

**Б**лагослови́, душе́ моя́, Го́спода,/ и вся вну́тренняя моя́/ и́мя свя́тое Его́./ Благослови́, душе́ моя́, Го́спода,/ и не забыва́й всех воздая́ний Его́,/ очища́ющаго вся беззако́ния твоя́,/ исцеля́ющаго вся неду́ги твоя́,/ избавля́ющаго от истле́ния живо́т твой,/ венча́ющаго тя ми́лостию и щедро́тами,/ исполня́ющаго во благи́х жела́ние твое́:/ обнови́тся я́ко о́рля ю́ность твоя́./ Творя́й ми́лостыни Госпо́дь,/ и судьбу́ всем оби́димым./ Сказа́ пути́ Своя́ Моисе́ови,/ сыново́м Изра́илевым хоте́ния Своя́:/ Щедр и Ми́лостив Госпо́дь,/ Долготерпели́в и Многоми́лостив./ Не до конца́ прогне́вается,/ ниже́ в век вражду́ет,/ не по беззако́нием на́шим сотвори́л есть нам,/ ниже́ по грехо́м на́шим возда́л есть нам./ Я́ко по высоте́ небе́сней от земли́,/ утверди́л есть Госпо́дь ми́лость Свою́ на боя́щихся Его́./ Ели́ко отстоя́т восто́цы от за́пад,/ уда́лил есть от нас беззако́ния на́ша./ Я́коже ще́дрит оте́ц сы́ны,/ уще́дри Госпо́дь боя́щихся Его́./ Я́ко Той позна́ созда́ние на́ше,/ помяну́, я́ко персть есмы́./ Челове́к, я́ко трава́ дни́е eго́,/ я́ко цвет се́льный, та́ко оцвете́т,/ я́ко дух про́йде в нем,/ и не бу́дет, и не позна́ет ктому́ ме́ста своего́./ Ми́лость же Госпо́дня от ве́ка и до ве́ка на боя́щихся Его́,/ и пра́вда Его́ на сыне́х сыно́в, храня́щих заве́т Его́, и по́мнящих за́поведи Его́ твори́ти я́./ Госпо́дь на Небеси́ угото́ва Престо́л Свой,/ и Ца́рство Его́ все́ми облада́ет./ Благослови́те Го́спода вси А́нгели Его́,/ си́льнии кре́постию, творя́щии сло́во Его́, услы́шати глас слове́с Его́./ Благослови́те Го́спода вся Си́лы Его́,/ слуги́ Его́, творя́щии во́лю Его́./ Благослови́те Го́спода вся дела́ Его́, на вся́ком ме́сте влады́чествия Его́./

**Б**лагослови́, душе́ моя́, Го́спода,/ и вся вну́тренняя моя́/ и́мя свя́тое Его́.// Благослове́н еси́, Го́споди.

**Ектения́ ма́лая:**

**Диа́кон: Па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко Твоя́ держа́ва, и Твое́ есть Ца́рство, и си́ла, и сла́ва, Отца́ и Сы́на и Свята́го Ду́ха, ны́не и при́сно и во ве́ки веко́в.**

**Хор: А**ми́нь.

**Второ́й антифо́н, псало́м 145:**

**Хор: Х**вали́, душе́ моя́, Го́спода./ Восхвалю́ Го́спода в животе́ мое́м,/ пою́ Бо́гу моему́, до́ндеже есмь./ Не наде́йтеся на кня́зи, на сы́ны челове́ческия,/ в ни́хже несть спасе́ния./ Изы́дет дух eго́/ и возврати́тся в зе́млю свою́./ В той день поги́бнут вся помышле́ния eго́./ Блаже́н, eму́же Бог Иа́ковль Помо́щник его́,/ упова́ние eго́ на Го́спода Бо́га своего́,/ сотво́ршаго не́бо и зе́млю,/ мо́ре и вся, я́же в них,/ храня́щаго и́стину в век,/ творя́щаго суд оби́димым,/ даю́щаго пи́щу а́лчущим./ Госпо́дь реши́т окова́нныя./ Госпо́дь умудря́ет слепцы́./ Госпо́дь возво́дит низве́рженныя./ Госпо́дь лю́бит пра́ведники./ Госпо́дь храни́т прише́льцы,/ си́ра и вдову́ прии́мет/ и путь гре́шных погуби́т./ Воцари́тся Госпо́дь во век,// Бог твой, Сио́не, в род и род.

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Единоро́дный Сы́не:**

**Е**диноро́дный Сы́не и Сло́ве Бо́жий, Безсме́ртен Сый/ и изво́ливый спасе́ния на́шего ра́ди/ воплоти́тися от Святы́я Богоро́дицы и Присноде́вы Мари́и,/ непрело́жно вочелове́чивыйся,/ распны́йся же, Христе́ Бо́же, сме́ртию смерть попра́вый,/ Еди́н Сый Святы́я Тро́ицы,// спрославля́емый Отцу́ и Свято́му Ду́ху, спаси́ нас.

**Ектения́ ма́лая:**

**Диа́кон: Па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко благ и человеколю́бец Бог еси́, и Тебе́ сла́ву возсыла́ем, Отцу́, и Сы́ну, и Свято́му Ду́ху, ны́не и при́сно, и во ве́ки веко́в.**

**Хор: А**ми́нь.

**Тре́тий антифо́н, Блаже́нны:**

**Хор: Во Ца́рствии Твое́м помяни́ нас, Го́споди, егда́ прии́деши, во Ца́рствии Твое́м.**

**На 12: Блаже́ни ни́щии ду́хом, я́ко тех есть Ца́рство Небе́сное.**

**Блаже́ни пла́чущии, я́ко ти́и уте́шатся.**

**На 10: Блаже́ни кро́тции, я́ко ти́и насле́дят зе́млю.**

**Блаже́ни а́лчущии и жа́ждущии пра́вды, я́ко ти́и насы́тятся.**

**На 8: Блаже́ни ми́лостивии, я́ко ти́и поми́ловани бу́дут.**

***Октоиха, глас 8:***

**Тропарь: П**омяни́ на́с, Христе́ Спа́се ми́ра, я́коже разбо́йника помяну́л еси́ на Дре́ве: и сподо́би все́х, еди́не Ще́дре, Небе́сному Ца́рствию Твоему́.

**Блаже́ни чи́стии се́рдцем, я́ко ти́и Бо́га у́зрят.**

**Тропарь: П**учи́ну я́ко име́я, Христе́, милосе́рдия, изсуши́ мои́х прегреше́ний пучи́ну: и умиле́ния слеза́ми ду́шу мою́ окамене́нную претвори́.

**На 6: Блаже́ни миротво́рцы, я́ко ти́и сы́нове Бо́жии нареку́тся.**

**Тропарь: Д**ре́вле Христа́ в воде́ крести́в, Боже́ственный Крести́телю, от страсте́й мя́ треволне́ния обурева́ема, ко приста́нищу покая́ния Твои́ми мольба́ми устреми́.

**Блаже́ни изгна́ни пра́вды ра́ди, я́ко тех есть Ца́рство Небе́сное.**

**Му́ченичен: К**ровьми́ ва́шими, святи́и страстоте́рпцы, угаси́вше о́гнь идолобе́сия, струи́ источа́ете, всегда́ исцеле́ний, стра́сти разли́чныя исцеля́юще.

**На 4: Блаже́ни есте́, егда́ поно́сят вам, и изжену́т, и реку́т всяк зол глаго́л на вы, лжу́ще Мене́ ра́ди.**

***Священному́ченика Игна́тия(на 4), Глас 4:***

**Тропарь: И**сцели́ ум мой, озло́бленный лю́тыми страстьми́ плотски́ми, Игна́тие,/ му́чениче Христо́в всеприснопа́мятне.

**Ра́дуйтеся и весели́теся, я́ко мзда ва́ша мно́га на Небесе́х.**

**Тропарь: Е**диному́дренна тя Христо́с апо́столов до́бре ве́дый,/ поста́ви, Боже́ственным све́том сия́юща всем Це́рквам учи́теля.

**Сла́ва Отцу́ и Сы́ну и Свято́му Ду́ху.**

**Тропарь: У**мерщвля́ема тебе́ ра́ди Жизнода́вца зря,/ поте́кл еси́ Того́ ра́ди смерть любо́вию претерпе́ти, Игна́тие.

**И ны́не и при́сно и во ве́ки веко́в. Ами́нь.**

**Богородичен: С**ло́во О́тчее, предочи́стившися, о Чи́стая, Ду́хом,/ слове́снаго естества́ на благодея́ние родила́ еси́.

**Ма́лый вход (с Ева́нгелием):**

**Диа́кон: Прему́дрость, про́сти.**

**Хор: П**рииди́те, поклони́мся и припаде́м ко Христу́. Спаси́ ны, Сы́не Бо́жий, во святы́х ди́вен сый, пою́щия Ти: Аллилу́иа.

**Тропари:**

**В храме Господском**

***[Тропарь ХРАМА]***

***Тропарь, глас 2-й***

**Тропарь: П**а́мять пра́веднаго с похвала́ми, / тебе́ же довле́ет свиде́тельство Госпо́дне, Предте́че: / показа́л бо ся еси́ вои́стинну и проро́ков честне́йший, / я́ко и в струя́х крести́ти сподо́бился еси́ Пропове́даннаго. / Те́мже за и́стину пострада́в ра́дуяся, / благовести́л еси́ и су́щим во а́де Бо́га, я́вльшагося пло́тию, / взе́млющаго грех ми́ра, // и подаю́щаго нам ве́лию ми́лость.

***Тропарь Священному́ченика Игна́тия, Глас 4:***

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

***Кондак, глас 2-й***

**Кондак: П**роро́че Бо́жий, и Предте́че благода́ти, / главу́ твою́, я́ко ши́пок свяще́ннейший, от земли́ обре́тше, / исцеле́ния всегда́ прие́млем: / и́бо па́ки, я́коже пре́жде, // в ми́ре пропове́дуеши покая́ние.

***Кондак Священному́ченика Игна́тия, Глас 4:***

**О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Сла́ва Отцу́ и Сы́ну и Свято́му Ду́ху.**

***Кондак, глас 8-й***

**Кондак: С**о святы́ми упоко́й, Христе́, ду́ши раб Твои́х, иде́же несть боле́знь, ни печа́ль, ни воздыха́ние, но жизнь безконе́чная.

**И ны́не и при́сно и во ве́ки веко́в. Ами́нь.**

***[Кондак ХРАМА]***

**В храме Богородичном**

***[Тропарь ХРАМА]***

***Тропарь, глас 2-й***

**Тропарь: П**а́мять пра́веднаго с похвала́ми, / тебе́ же довле́ет свиде́тельство Госпо́дне, Предте́че: / показа́л бо ся еси́ вои́стинну и проро́ков честне́йший, / я́ко и в струя́х крести́ти сподо́бился еси́ Пропове́даннаго. / Те́мже за и́стину пострада́в ра́дуяся, / благовести́л еси́ и су́щим во а́де Бо́га, я́вльшагося пло́тию, / взе́млющаго грех ми́ра, // и подаю́щаго нам ве́лию ми́лость.

***Тропарь Священному́ченика Игна́тия, Глас 4:***

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

***Кондак, глас 2-й***

**Кондак: П**роро́че Бо́жий, и Предте́че благода́ти, / главу́ твою́, я́ко ши́пок свяще́ннейший, от земли́ обре́тше, / исцеле́ния всегда́ прие́млем: / и́бо па́ки, я́коже пре́жде, // в ми́ре пропове́дуеши покая́ние.

***Кондак Священному́ченика Игна́тия, Глас 4:***

**О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Сла́ва Отцу́ и Сы́ну и Свято́му Ду́ху.**

***Кондак, глас 8-й***

**Кондак: С**о святы́ми упоко́й, Христе́, ду́ши раб Твои́х, иде́же несть боле́знь, ни печа́ль, ни воздыха́ние, но жизнь безконе́чная.

**И ны́не и при́сно и во ве́ки веко́в. Ами́нь.**

***[Кондак ХРАМА]***

**В храме Святого**

***Примечание. Если храм Предтечи, то во вторник тропарь и кондак храма не поются, так как заменяются дневными.***

***Тропарь, глас 2-й***

**Тропарь: П**а́мять пра́веднаго с похвала́ми, / тебе́ же довле́ет свиде́тельство Госпо́дне, Предте́че: / показа́л бо ся еси́ вои́стинну и проро́ков честне́йший, / я́ко и в струя́х крести́ти сподо́бился еси́ Пропове́даннаго. / Те́мже за и́стину пострада́в ра́дуяся, / благовести́л еси́ и су́щим во а́де Бо́га, я́вльшагося пло́тию, / взе́млющаго грех ми́ра, // и подаю́щаго нам ве́лию ми́лость.

***[Тропарь ХРАМА]***

***Тропарь Священному́ченика Игна́тия, Глас 4:***

**И** нра́вом прича́стник,/ и престо́лом наме́стник апо́столом быв,/ дея́ние обре́л еси́, Богодохнове́нне,/ в виде́ния восхо́д,/ сего́ ра́ди сло́во и́стины исправля́я,/ и ве́ры ра́ди пострада́л еси́ да́же до кро́ве,/ священному́чениче Игна́тие./ Моли́ Христа́ Бо́га/ спасти́ся душа́м на́шим.

***Кондак, глас 2-й***

**Кондак: П**роро́че Бо́жий, и Предте́че благода́ти, / главу́ твою́, я́ко ши́пок свяще́ннейший, от земли́ обре́тше, / исцеле́ния всегда́ прие́млем: / и́бо па́ки, я́коже пре́жде, // в ми́ре пропове́дуеши покая́ние.

***[Кондак ХРАМА]***

***Кондак Священному́ченика Игна́тия, Глас 4:***

**О**т восто́ка днесь возсия́вый/ и тварь всю просвети́вый уче́ньми,/ му́ченичеством украси́ся Богоно́сный и Боже́ственный Игна́тий.

**Сла́ва Отцу́ и Сы́ну и Свято́му Ду́ху.**

***Кондак, глас 8-й***

**Кондак: С**о святы́ми упоко́й, Христе́, ду́ши раб Твои́х, иде́же несть боле́знь, ни печа́ль, ни воздыха́ние, но жизнь безконе́чная.

**И ны́не и при́сно и во ве́ки веко́в. Ами́нь.**

***Богоро́дичен, гла́с 6‑й:***

**Хор: П**редста́тельство христиа́н непосты́дное,/ хода́тайство ко Творцу́ непрело́жное,/ не пре́зри гре́шных моле́ний гла́сы,/ но предвари́, я́ко Блага́я,/ на по́мощь нас, ве́рно зову́щих Ти;/ ускори́ на моли́тву и потщи́ся на умоле́ние,// предста́тельствующи при́сно, Богоро́дице, чту́щих Тя.

**Диа́кон: Го́споду помо́лимся.**

**Хор: Г**о́споди, поми́луй.

**Иере́й: Я́ко Свят́ еси́, Бо́же наш, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно.**

**Диа́кон: Го́споди, спаси́ благочести́выя.**

**Хор: Г**о́споди, спаси́ благочести́выя.

**Диа́кон: И услы́ши ны.**

**Хор: И** услы́ши ны.

**Диа́кон: И во ве́ки веко́в.**

**Хор: А**ми́нь.

**Трисвято́е:**

**Хор: С**вяты́й Бо́же, Святы́й Кре́пкий, Святы́й Безсме́ртный, поми́луй нас. **(Три́жды)**

**Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**С**вяты́й Безсме́ртный, поми́луй нас.

**С**вяты́й Бо́же, Святы́й Кре́пкий, Святы́й Безсме́ртный, поми́луй нас.

**Диа́кон: Во́нмем.**

**Иере́й: Мир всем.**

**Чтец: И** ду́хови твоему́.

**Диа́кон: Прему́дрость.**

**Прокимен(Во вторник и Священному́ченика Игна́тия совпадают), Глас 7:**

**Чтец: П**рокимен, Глас седьмы́й,: Возвесели́тся пра́ведник о Го́споде/ и упова́ет на Него́.

**Хор: В**озвесели́тся пра́ведник о Го́споде/ и упова́ет на Него́.

**Чтец: У**слы́ши, Бо́же, глас мой, внегда́ моли́ти ми ся к Тебе́.

**Хор: В**озвесели́тся пра́ведник о Го́споде/ и упова́ет на Него́.

**Чтец: В**озвесели́тся пра́ведник о Го́споде

**Хор: и** упова́ет на Него́.

**Чтение Апостола:**

**Диа́кон: Прему́дрость.**

**Чтец: В**тора́го собо́рнаго посла́ния свята́го апо́стола Петра́ чте́ние.

**Диа́кон: Во́нмем.**

***Чтение дня (Зачало 67,2 Пет.2:9-22):***

**Чтец: В**озлю́бленнии, весть Госпо́дь благочести́выя от напа́сти избавля́ти, непра́ведники же на день су́дный му́чимы блюсти́, наипа́че же во след плотски́я по́хоти скверне́ния ходя́щыя и о госпо́дьстве нерадя́щыя, продерза́теле, себе́ уго́дницы, сла́вы не трепе́щут ху́ляще, иде́же А́нгели кре́постию и си́лою бо́льши су́ще, не терпя́т на ся от Го́спода укори́знена суда́. Си́и же, я́ко ско́ти живо́тни естество́м бы́вше в поги́бель и тлю, в ни́хже не разуме́ют ху́ляще, во истле́нии свое́м истле́ют, прие́млюще мзду непра́ведну, сласть мня́ще вседне́вное насыще́ние, скверни́тели и поро́чницы, пита́ющеся лестьми́ свои́ми, яду́ще с ва́ми, о́чи иму́ще испо́лнь блудодея́ния и непреста́емаго греха́, прельща́юще ду́шы неутвержде́ны, се́рдце науче́но лихои́мству иму́ще, кля́твы ча́да, оста́вльше пра́вый путь заблуди́ша, после́довавше пути́ Валаа́мову Восо́рова, и́же мзду непра́ведну возлюби́, обличе́ние же име́ своего́ беззако́ния, подъяре́мник безгла́сен, челове́ческим гла́сом провеща́вш, возбрани́ проро́ка безу́мие. Си́и суть исто́чницы безво́дни, о́блацы и мглы от ветр преноси́ми, и́мже мрак те́мный во ве́ки блюде́тся. Прего́рдая бо суеты́ веща́юще, прельща́ют в скве́рны плотски́я по́хоти, отбега́юще их отню́д живу́щих во льсти, свобо́ду им обещава́юще, са́ми раби́ су́ще тле́ния, и́мже бо кто побежде́н быва́ет, сему́ и рабо́тен есть. А́ще бо отбе́гше скверн ми́ра в ра́зум Го́спода и Спа́са на́шего Иису́са Христа́, си́ми же па́ки спле́тшеся побежда́еми быва́ют, бы́ша им после́дняя го́рша пе́рвых. Лу́чше бо бе им не позна́ти пути́ пра́вды, не́жели позна́вшым возврати́тися вспять от пре́данныя им святы́я за́поведи. Случи́ся бо им и́стинная при́тча: пес возвра́щься на свою́ блево́тину, и свиния́, омы́вшися, в кал ти́нный.

***Чтение за среду 30 января (Зачало 68 ,2 Пет.3:1-18):***

**Чтец: В**озлю́бленнии, сие́ уже́ второ́е вам пишу́ посла́ние, в ни́хже возбужда́ю воспомина́нием ваш чи́стый смысл, помяну́ти пре́жде рече́нныя глаго́лы от святы́х проро́к, и Апо́стол ва́ших за́поведь Го́спода и Спа́са. Сие́ пре́жде ве́дяще, я́ко прии́дут в после́дния дни руга́теле, по свои́х по́хотех ходя́ще и глаго́люще: где есть обетова́ние прише́ствия Его́, отне́леже бо отцы́ успо́ша, вся та́ко пребыва́ют от нача́ла созда́ния. Таи́тся бо им сие́ хотя́щым, я́ко небеса́ бе́ша испе́рва, и земля́ от воды́ и водо́ю соста́влена, Бо́жиим сло́вом, и́миже тогда́шний мир, водо́ю потопле́н быв, поги́бе. А ны́нешняя небеса́ и земля́ те́мже Сло́вом сокрове́на суть, огню́ блюдо́ма на день суда́ и поги́бели нечести́вых челове́к. Еди́но же сие́ да не утаи́тся вас, возлю́бленнии, я́ко еди́н день пред Го́сподем я́ко ты́сяща лет, и ты́сяща лет я́ко день еди́н. Не косни́т Госпо́дь обетова́ния, я́коже не́цыи косне́ние мнят, но долготерпи́т на нас, не хотя́ да кто поги́бнет, но да вси в покая́ние прии́дут. Прии́дет же день Госпо́день я́ко тать в нощи́, во́ньже небеса́ у́бо с шу́мом ми́мо и́дут, стихи́и же сжига́емы разоря́тся, земля́ же и я́же на ней дела́ сгоря́т. Сим у́бо всем разоря́емым, ка́цем подоба́ет бы́ти вам во святы́х пребыва́ниих и благоче́стиих, ча́ющым и скоре́е бы́ти жела́ющым прише́ствия Бо́жияго дне, его́же ра́ди небеса́ жего́ма разоря́тся, и стихи́и опаля́емы раста́ются? Но́ва же небесе́ и но́вы земли́ по обетова́нию Его́ ча́ем, в ни́хже пра́вда живе́т. Те́мже, возлю́бленнии, сих ча́юще, потщи́теся нескве́рни и непоро́чни Тому́ обрести́ся в ми́ре, и Го́спода на́шего долготерпе́ние спасе́ние непщу́йте, я́коже и возлю́бленный наш брат Па́вел по да́нней ему́ прему́дрости написа́ вам, я́коже и во всех свои́х посла́ниих, глаго́ля в них о сих, в ни́хже суть неудо́бь разу́мна не́кая, я́же ненауче́ни и неутвержде́ни развраща́ют, я́коже и про́чая Писа́ния, к свое́й поги́бели им. Вы же у́бо, возлю́бленнии, предве́дяще храни́теся, да не ле́стию беззако́нных сведе́ни бы́вше, отпаде́те своего́ утвержде́ния. Но да расте́те во благода́ти и ра́зуме Го́спода на́шего и Спа́са Иису́са Христа́. Тому́ сла́ва и ны́не и в день ве́ка. Ами́нь.

***Чтение Священному́ченика Игна́тия (Зачало 311 ,Евр.4:14-5:6):***

**Чтец: Б**ра́тие, иму́ще Архиере́а вели́ка, проше́дшаго небеса́, Иису́са Сы́на Бо́жия, да держи́мся испове́дания. Не и́мамы бо архиере́а не могу́ща спострада́ти не́мощем на́шим, но искуше́на по вся́чeским по подо́бию, ра́зве греха́. Да приступа́ем у́бо с дерзнове́нием к престо́лу благода́ти, я́ко да прии́мем ми́лость и благода́ть обря́щем во благовре́менну по́мощь. Всяк бо первосвяще́нник, от челове́к прие́млемь, за челове́ки поставля́ется на слу́жбы я́же к Бо́гу, да прино́сит да́ры же и жéртвы о гресе́х. Спострада́ти моги́й неве́жствующим и заблужда́ющим, поне́же и той не́мощию обложе́н eсть. И сего́ ра́ди до́лжен eсть я́коже о лю́дех, та́коже и о себе́ приноси́ти за грехи́. Никто́же сам о себе́ прие́млет честь, но зва́нный от Бо́га, я́коже и Ааро́н. Та́ко и Христо́с, не Себе́ просла́ви бы́ти первосвяще́нника, но Глаго́лавый к Нему́: Сын Мой eси́ Ты, Аз днесь роди́х Тя. Я́коже и и́нде глаго́лет: Ты eси́ свяще́нник во век по чи́ну Мелхиседе́кову.

**Иере́й: Мир ти.**

**Чтец: И** ду́хови твоему́.

**Диа́кон: Прему́дрость.**

**Аллилуарий (Во вторник ), Глас 4:**

**Чтец: Г**лас четве́ртый: Аллилу́ия, аллилу́ия, аллилу́ия.

**Хор: А**ллилу́ия, аллилу́ия, аллилу́ия.

**Чтец: П**ра́ведник я́ко фи́никс процвете́т, я́ко кедр, и́же в Лива́не, умно́жится.

**Хор: А**ллилу́ия, аллилу́ия, аллилу́ия.

**Аллилуарий Священному́ченика Игна́тия, глас 4:**

**Чтец: А**ллилу́ия, глас четве́ртый: Пра́ведник, я́ко фи́никс, процвете́т/ и, я́ко кедр, и́же в Лива́не, умно́жится.

**Хор: А**ллилу́ия, аллилу́ия, аллилу́ия.

**Диа́кон: Благослови́, влады́ко, благовести́теля свята́го Апо́стола и Евангели́ста Ма́рка**

**Иере́й: Бог, моли́твами свята́го, сла́внаго, всехва́льнаго Апо́стола и Евангели́ста Ма́рка, да да́ст тебе́ глаго́л благовеству́ющему си́лою мно́гою, во исполне́ние Ева́нгелия возлю́бленнаго Сы́на Своего́, Го́спода на́шего Иису́са Христа́.**

**Диа́кон: Аминь.**

**2й диа́кон: Прему́дрость, про́сти, услы́шим свята́го Ева́нгелия.**

**Иере́й: Мир всем.**

**Хор: И** ду́хови твоему́.

**Диа́кон: От Ма́рка Свята́го Ева́нгелия чте́ние.**

**Хор: С**ла́ва Тебе́, Го́споди, сла́ва Тебе́.

**2й диа́кон: Во́нмем.**

**Чтение Евангелия:**

***Чтение дня (зачало 60.,Мк.13:14-23)***

**Диа́кон: Рече́ Госпо́дь Свои́м ученико́м: егда́ у́зрите ме́рзость запусте́ния, рече́нную Дании́лом проро́ком, стоя́щу, иде́же не подоба́ет, чтый да разуме́ет, тогда́ су́щии во Иуде́и да бежа́т на го́ры, и и́же на кро́ве, да не сла́зит в дом, ни да вни́дет взя́ти чесо́ от до́му своего́, и и́же на селе́ сый, да не возврати́тся вспять взя́ти ри́зу свою́. Го́ре же непра́здным и доя́щым в ты́я дни. Моли́теся же, да не бу́дет бе́жество ва́ше в зиме́. Бу́дут бо дни ти́и скорбь, якова́ не бысть такова́ от нача́ла созда́ния, е́же созда́ Бог, доны́не, и не бу́дет. И а́ще не бы Госпо́дь прекрати́л дний, не бы у́бо спасла́ся вся́ка плоть, но избра́нных ра́ди, и́хже избра́, прекрати́т дни. Тогда́ а́ще кто рече́т вам: се зде Христо́с, или́ се о́нде, не ими́те ве́ры. Воста́нут бо лжехри́сти и лжепроро́цы и дадя́т зна́мения и чудеса́, е́же прельсти́ти, а́ще возмо́жно, и избра́нныя. Вы же блюди́теся, се пре́жде рех вам вся.**

***Чтение за среду 30 января (зачало 61.,Мк.13:24-31)***

**Диа́кон: Рече́ Госпо́дь Свои́м ученико́м: в ты́я дни, по ско́рби той, со́лнце поме́ркнет, и луна́ не даст све́та своего́, и зве́зды бу́дут с небесе́ спа́дающя, и си́лы, я́же на небесе́х, подви́жутся. И тогда́ у́зрят Сы́на Челове́ческаго гряду́ща на о́блацех с си́лою и сла́вою мно́гою. И тогда́ по́слет А́нгелы Своя́ и собере́т избра́нныя Своя́ от четы́рех ветр, от конца́ земли́ до конца́ не́ба. От смоко́вницы же научи́теся при́тчи: егда́ уже́ ве́твие ея́ бу́дет мла́до и израща́ет ли́ствие, ве́дите, я́ко близ есть жа́тва. Та́ко и вы, егда́ сия́ ви́дите быва́юща, ве́дите, я́ко близ есть, при две́рех. Ами́нь глаго́лю вам, я́ко не и́мать прейти́ род сей, до́ндеже вся сия́ бу́дут. Не́бо и земля́ пре́йдут, словеса́ же Моя́ не пре́йдут.**

***Чтение Священному́ченика Игна́тия (зачало 41.,Мк.9:33-41):***

**Диа́кон: Во вре́мя о́но, прии́де Иису́с и ученицы́ Его́ в Капернау́м, и в дому́ быв, вопроша́ше их: что на пути́ в себе́ помышля́сте? Они́ же молча́ху, друг ко дру́гу бо стяза́шася на пути́, кто есть бо́лий. И сед пригласи́ обана́десяте и глаго́ла им: а́ще кто хо́щет ста́рей бы́ти, да бу́дет всех ме́ньший и всем слуга́. И прии́мь отроча́, поста́ви е́ посреде́ их, и обе́м е́, рече́ им: и́же а́ще еди́но таковы́х отроча́т прии́мет во и́мя Мое́, Мене́ прие́млет, и и́же Мене́ прие́млет, не Мене́ прие́млет, но Посла́вшаго Мя. Отвеща́ Ему́ Иоа́нн, глаго́ля: Учи́телю, ви́дехом не́коего и́менем Твои́м изгоня́ща бе́сы, и́же не хо́дит по нас, и возбрани́хом ему́, я́ко не после́дует нам. Иису́с же рече́: не брани́те ему́, никто́же бо есть, и́же сотвори́т си́лу о и́мени Мое́м, и возмо́жет вско́ре злосло́вити Мя. И́же бо несть на вы, по вас есть. И́же бо а́ще напои́т вы ча́шею воды́ во и́мя Мое́, я́ко Христо́вы есте́, ами́нь глаго́лю вам, не погуби́т мзды своея́.**

**Хор: С**ла́ва Тебе́, Го́споди, сла́ва Тебе́.

**Ектения́ сугу́бая:**

**Диа́кон: Рце́м вси от всея́ души́, и от всего́ помышле́ния на́шего рцем.**

**Хор: Г**о́споди, поми́луй.

**Диа́кон: Го́споди Вседержи́телю, Бо́же оте́ц на́ших, мо́лим Ти ся, услы́ши и поми́луй.**

**Хор: Г**о́споди, поми́луй.

**Диа́кон: Поми́луй нас, Бо́же, по вели́цей ми́лости Твое́й, мо́лим Ти ся, услы́ши и поми́луй.**

**Хор: Г**о́споди, поми́луй. **(Три́жды, на каждое прошение)**

**Диа́кон: Еще́ мо́лимся о Вели́ком Господи́не и Отце́ на́шем Святе́йшем Патриа́рхе (Имярек), и о Господи́не на́шем Высокопреосвяще́ннейшем митрополи́те (или: архиепи́скопе, или: преосвяще́ннейшем епи́скопе имяре́к), и всей во Христе́ бра́тии на́шей.**

**Еще́ мо́лимся о Богохрани́мей стране́ на́шей, власте́х и во́инстве ея́, да ти́хое и безмо́лвное житие́ поживе́м во вся́ком благоче́стии и чистоте́.**

**Еще́ мо́лимся о бра́тиях на́ших, свяще́нницех, священномона́сех, и всем во Христе́ бра́тстве на́шем.**

**Еще́ мо́лимся о блаже́нных и приснопа́мятных созда́телех свята́го хра́ма сего́, и о всех преждепочи́вших отце́х и бра́тиях, зде лежа́щих и повсю́ду, правосла́вных.**

**Еще́ мо́лимся о ми́лости, жи́зни, ми́ре, здра́вии, спасе́нии, посеще́нии, проще́нии и оставле́нии грехо́в рабо́в Бо́жиих настоя́теля, бра́тии и прихо́жан свята́го хра́ма сего́.**

**Еще́ мо́лимся о плодонося́щих и доброде́ющих во святе́м и всечестне́м хра́ме сем, тружда́ющихся, пою́щих и предстоя́щих лю́дех, ожида́ющих от Тебе́ вели́кия и бога́тыя ми́лости.**

**Иере́й: Я́ко Ми́лостив и Человеколю́бец Бог еси́, и Тебе́ сла́ву возсыла́ем, Отцу́ и Сы́ну и Свято́му Ду́ху, ны́не и при́сно и во ве́ки веко́в.**

**Хор: А**ми́нь.

**Ектения́ об оглаше́нных:**

**Диа́кон: Помоли́теся, оглаше́ннии, Го́сподеви.**

**Хор: Г**о́споди, поми́луй. **(На каждое прошение)**

**Диа́кон: Ве́рнии, о оглаше́нных помо́лимся, да Госпо́дь поми́лует их.**

**Огласи́т их сло́вом и́стины.**

**Откры́ет им Ева́нгелие пра́вды.**

**Соедини́т их святе́й Свое́й собо́рней и апо́стольстей Це́ркви.**

**Спаси́, поми́луй, заступи́ и сохрани́ их, Бо́же, Твое́ю благода́тию.**

**Оглаше́ннии, главы ва́ша Го́сподеви приклони́те.**

**Хор: Т**ебе́, Го́споди.

**Иере́й: Да и ти́и с на́ми сла́вят пречестно́е и великоле́пое и́мя Твое́, Отца́, и Сы́на, и Свята́го Ду́ха, ны́не и при́сно, и во ве́ки веко́в.**

**Хор: А**ми́нь.

**Ектения́ ве́рных, пе́рвая:**

**Диа́кон: Ели́цы оглаше́ннии, изыди́те, оглаше́ннии, изыди́те, ели́цы оглаше́ннии, изыди́те, да никто от оглаше́нных, ели́цы ве́рнии, па́ки и па́ки ми́ром Го́споду помо́лимся.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Прему́дрость.**

**Иере́й: Я́ко подоба́ет Тебе́ вся́кая сла́ва, честь и поклоне́ние, Отцу́, и Сы́ну, и Свято́му Ду́ху, ны́не и при́сно, и во ве́ки веко́в.**

**Хор: А**ми́нь.

**Ектения́ ве́рных, втора́я:**

**Диа́кон: Па́ки и па́ки, ми́ром Го́споду помо́лимся.**

**Хор: Г**о́споди, поми́луй. **(На ка́ждое проше́ние)**

**Диа́кон: О свы́шнем ми́ре и спасе́нии душ на́ших, Го́споду помо́лимся.**

**О ми́ре всего́ мира, благостоя́нии святы́х Бо́жиих церкве́й и соедине́нии всех, Го́споду помо́лимся.**

**О святе́м хра́ме сем и с ве́рою, благогове́нием и стра́хом Бо́жиим входя́щих в онь, Го́споду помо́лимся.**

**О изба́витися нам от вся́кия ско́рби, гне́ва и ну́жды, Го́споду помо́лимся.**

**Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Прему́дрость.**

**Иере́й: Я́ко да под держа́вою Твое́ю всегда́ храни́ми, Тебе́ сла́ву возсыла́ем, Отцу́, и Сы́ну, и Свято́му Ду́ху, ны́не и при́сно, и во ве́ки веко́в.**

**Хор: А**ми́нь.

**Херуви́мская песнь:**

**Хор: И**́же Херуви́мы та́йно образу́юще и животворя́щей Тро́ице Трисвяту́ю песнь припева́юще, вся́кое ны́не жите́йское отложи́м попече́ние.

**Вели́кий вход:**

**Диа́кон: Вели́каго господи́на и отца́ на́шего (Имярек), Святе́йшаго Патриа́рха всея́ Ру́си, и господи́на на́шего (Высо́ко-) Преосвяще́ннейшаго (имярек), (архи-)епи́скопа (митрополита (титул)), да помяне́т Госпо́дь Бог во Ца́рствии Свое́м всегда́, ны́не и при́сно, и во ве́ки веко́в.**

**Иере́й: Преосвяще́нныя митрополи́ты, архиепи́скопы и епи́скопы, и весь свяще́ннический и мона́шеский чин, и при́чет церко́вный, бра́тию свята́го хра́ма сего́, всех вас, правосла́вных христиа́н, да помяне́т Госпо́дь Бог во Ца́рствии Свое́м, всегда́, ны́не и при́сно, и во ве́ки веко́в.**

**Хор: А**ми́нь. Я́ко да Царя́ всех поды́мем, А́нгельскими неви́димо дориноси́ма чи́нми. Аллилу́иа, аллилу́иа, аллилу́иа.

**Ектения́ проси́тельная:**

**Диа́кон: Испо́лним моли́тву на́шу Го́сподеви.**

**Хор: Г**о́споди, поми́луй. **(На каждое прошение)**

**Диа́кон: О предложе́нных Честны́х Даре́х, Го́споду помо́лимся.**

**О святе́м хра́ме сем, и с ве́рою, благогове́нием и стра́хом Бо́жиим входя́щих в онь, Го́споду помо́лимся.**

**О изба́витися нам от вся́кия ско́рби, гне́ва и ну́жды, Го́споду помо́лимся.**

**Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Дне всего́ соверше́нна, свя́та, ми́рна и безгре́шна у Го́спода про́сим.**

**Хор: П**ода́й, Го́споди. **(На каждое прошение)**

**Диа́кон: А́нгела ми́рна, ве́рна наста́вника, храни́теля душ и теле́с на́ших, у Го́спода про́сим.**

**Проще́ния и оставле́ния грехо́в и прегреше́ний на́ших у Го́спода про́сим.**

**До́брых и поле́зных душа́м на́шим и ми́ра ми́рови у Го́спода про́сим.**

**Про́чее вре́мя живота́ на́шего в ми́ре и покая́нии сконча́ти у Го́спода про́сим.**

**Христиа́нския кончи́ны живота́ на́шего, безболе́знены, непосты́дны, ми́рны и до́браго отве́та на Стра́шнем Суди́щи Христо́ве про́сим.**

**Пресвяту́ю, Пречи́стую, Преблагослове́нную, Сла́вную Влады́чицу на́шу Богоро́дицу и Присноде́ву Мари́ю, со все́ми святы́ми помяну́вше, са́ми себе́, и дру́г дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Щедро́тами Единоро́днаго Сы́на Твоего́, с Ни́мже благослове́н еси́, со Пресвяты́м и Благи́м и Животворя́щим Твои́м Ду́хом, ны́не и при́сно, и во ве́ки веко́в.**

**Хор: А**ми́нь.

**Иере́й: Мир всем.**

**Хор: И** ду́хови твоему́.

**Диа́кон: Возлю́бим друг дру́га, да единомы́слием испове́мы.**

**Хор: О**тца́, и Сы́на, и Свята́го Ду́ха, Тро́ицу единосу́щную и неразде́льную.

**Диа́кон: Две́ри, две́ри, прему́дростию во́нмем.**

**Си́мвол ве́ры:**

**Лю́ди: В**е́рую во еди́наго Бо́га Отца́ Вседержи́теля, Творца́ не́бу и земли́, ви́димым же всем и неви́димым. И во еди́наго Го́спода Иису́са Христа́, Сы́на Бо́жия, Единоро́днаго, И́же от Отца́ рожде́ннаго пре́жде всех век. Све́та от Све́та, Бо́га и́стинна от Бо́га и́стинна, рожде́нна, несотворе́нна, единосу́щна Отцу́, И́мже вся бы́ша. Нас ра́ди челове́к и на́шего ра́ди спасе́ния сше́дшаго с небе́с и воплоти́вшагося от Ду́ха Свя́та и Мари́и Де́вы и вочелове́чшася. Распя́таго же за ны при Понти́йстем Пила́те, и страда́вша, и погребе́нна. И воскре́сшаго в тре́тий день по Писа́нием. И возше́дшаго на небеса́, и седя́ща одесну́ю Отца́. И па́ки гряду́щаго со сла́вою суди́ти живы́м и ме́ртвым, Его́же Ца́рствию не бу́дет конца́. И в Ду́ха Свята́го, Го́спода, Животворя́щаго, И́же от Отца́ исходя́щаго, И́же со Отце́м и Сы́ном спокланя́ема и ссла́вима, глаго́лавшаго проро́ки. Во еди́ну Святу́ю, Собо́рную и Апо́стольскую Це́рковь. Испове́дую еди́но креще́ние во оставле́ние грехо́в. Ча́ю воскресе́ния ме́ртвых, и жи́зни бу́дущаго ве́ка. Ами́нь.

**Евхаристи́ческий Кано́н:**

**Диа́кон: Ста́нем до́бре, ста́нем со стра́хом, во́нмем, свято́е возноше́ние в ми́ре приноси́ти.**

**Хор: М**и́лость ми́ра, же́ртву хвале́ния.

**Иере́й: Благода́ть Го́спода на́шего Иису́са Христа́, и любы́ Бо́га и Отца́, и прича́стие Свята́го Ду́ха, бу́ди со все́ми ва́ми.**

**Хор: И** со ду́хом твои́м.

**Иере́й: Горе́ име́им сердца́.**

**Хор: И**́мамы ко Го́споду.

**Иере́й: Благодари́м Го́спода.**

**Хор: Д**осто́йно и пра́ведно есть покланя́тися Отцу́ и Сы́ну, и Свято́му Ду́ху, Тро́ице единосу́щней и неразде́льней.

**Иере́й: Побе́дную песнь пою́ще, вопию́ще, взыва́юще и глаго́люще.**

**Хор: С**вят, свят, свят Госпо́дь Савао́ф, испо́лнь не́бо и земля́ сла́вы Твоея́; оса́нна в вы́шних, благослове́н Гряды́й во и́мя Госпо́дне, оса́нна в вы́шних.

**Иере́й: Приими́те, яди́те, сие́ есть Те́ло Мое́, е́же за вы ломи́мое во оставле́ние грехо́в.**

**Хор: А**ми́нь.

**Иере́й: Пи́йте от нея́ вси, сия́ есть Кровь Моя́ Но́ваго Заве́та, я́же за вы и за мно́гия излива́емая, во оставле́ние грехо́в.**

**Хор: А**ми́нь.

**Иере́й: Твоя́ от Твои́х Тебе́ принося́ще, о всех и за вся.**

**Хор: Т**ебе́ пое́м, Тебе́ благослови́м, Тебе́ благодари́м, Го́споди, и мо́лим Ти ся, Бо́же наш.

**Иере́й: Изря́дно о Пресвяте́й, Пречи́стей, Преблагослове́нней, Сла́вней Влады́чице на́шей Богоро́дице и Присноде́ве Мари́и.**

**Досто́йно есть:**

**Хор: Д**осто́йно есть я́ко вои́стинну блажи́ти Тя, Богоро́дицу, Присноблаже́нную и Пренепоро́чную и Ма́терь Бо́га на́шего. Честне́йшую Херуви́м и славне́йшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу Тя велича́ем.

**Иере́й: В пе́рвых помяни́, Го́споди, вели́каго господи́на и отца́ на́шего (Имярек), Святе́йшаго Патриа́рха всея́ Руси́, и господи́на на́шего (Высо́ко-) Преосвяще́ннейшаго (Имярек), (архи-)епи́скопа (митрополита (титул)), и́хже да́руй святы́м Твои́м це́рквам, в ми́ре, це́лых, честны́х, здра́вых, долгоде́нствующих, пра́во пра́вящих сло́во Твоея́ и́стины.**

**Хор: И** всех, и вся.

**Иере́й: И даждь нам еди́неми усты́ и еди́нем се́рдцем сла́вити и воспева́ти пречестно́е и великоле́пое и́мя Твое́, Отца́, и Сы́на, и Свята́го Ду́ха, ны́не и при́сно, и во ве́ки веко́в.**

**Хор: А**ми́нь.

**Иере́й: И да бу́дут ми́лости вели́каго Бо́га и Спа́са на́шего Иису́са Христа́ со все́ми ва́ми.**

**Хор: И** со ду́хом твои́м.

**Ектения́ проси́тельная:**

**Диа́кон: Вся святы́я помяну́вше, па́ки и па́ки ми́ром Го́споду помо́лимся.**

**Хор: Г**о́споди, поми́луй. **(На каждое прошение)**

**Диа́кон: О принесе́нных и освяще́нных Честны́х Даре́х, Го́споду помо́лимся.**

**Я́ко да человеколю́бец Бог наш, прие́м я́ во святы́й и пренебе́сный и мы́сленный Свой же́ртвенник, в воню́ благоуха́ния духо́внаго, возниспо́слет нам Боже́ственную благода́ть и дар Свята́го Ду́ха, помо́лимся.**

**О изба́витися нам от вся́кия ско́рби, гне́ва и ну́жды, Го́споду помо́лимся.**

**Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: Дне всего́ соверше́нна, свя́та, ми́рна и безгре́шна у Го́спода про́сим.**

**Хор: П**ода́й, Го́споди.  **(На каждое прошение)**

**Диа́кон: А́нгела ми́рна, ве́рна наста́вника, храни́теля душ и теле́с на́ших, у Го́спода про́сим.**

**Проще́ния и оставле́ния грехо́в и прегреше́ний на́ших у Го́спода про́сим.**

**До́брых и поле́зных душа́м на́шим и ми́ра ми́рови у Го́спода про́сим.**

**Про́чее вре́мя живота́ на́шего в ми́ре и покая́нии сконча́ти у Го́спода про́сим.**

**Христиа́нския кончи́ны живота́ на́шего, безболе́знены, непосты́дны, ми́рны и до́браго отве́та на Стра́шнем Суди́щи Христо́ве про́сим.**

**Соедине́ние ве́ры и прича́стие Свята́го Ду́ха испроси́вше, са́ми себе́, и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: И сподо́би нас, Влады́ко, со дерзнове́нием, неосужде́нно сме́ти призыва́ти Тебе́, Небе́снаго Бо́га Отца́, и глаго́лати:**

**Моли́тва Госпо́дня:**

**Лю́ди: О**́тче наш, И́же еси́ на небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на небеси́ и на земли́. Хлеб наш насу́щный да́ждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

**Иере́й: Я́ко Твое́ есть Ца́рство, и си́ла, и сла́ва, Отца́, и Сы́на, и Свята́го Ду́ха, ны́не и при́сно, и во ве́ки веко́в.**

**Хор: А**ми́нь.

**Иере́й: Мир всем.**

**Хор: И** ду́хови твоему́.

**Диа́кон: Главы́ ва́ша Го́сподеви приклони́те.**

**Хор: Т**ебе́, Го́споди.

**Иере́й: Благода́тию, и щедро́тами, и человеколю́бием Единоро́днаго Сы́на Твоего́, с Ни́мже благослове́н еси́, со Пресвяты́м и Благи́м и Животворя́щим Твои́м Ду́хом, ны́не и при́сно, и во ве́ки веко́в.**

**Хор: А**ми́нь.

**Диа́кон: Во́нмем.**

**Иере́й: Свята́я святы́м.**

**Хор: Е**ди́н свят,/ еди́н Госпо́дь,/ Иису́с Христо́с,/ во сла́ву Бо́га Отца́./ Ами́нь.

**Причастны:**

***Причастен(Во вторник ):***

**Хор: В** па́мять ве́чную бу́дет пра́ведник,/ от слу́ха зла не убои́тся.

***Причастен Священному́ченика Игна́тия:***

**Хор: В** па́мять ве́чную бу́дет пра́ведник, от слу́ха зла не убои́тся.

**Хор: А**ллилуйа **(Трижды)**

**Прича́стие:**

**Диа́кон: Со стра́хом Бо́жиим и ве́рою приступи́те.**

**Хор: Б**лагослове́н Гряды́й во и́мя Госпо́дне, Бог Госпо́дь и яви́ся нам.

**Иере́й: Ве́рую, Го́споди, и испове́дую, я́ко Ты еси́ вои́стинну Христо́с, Сын Бо́га жива́го, прише́дый в мир гре́шныя спасти́, от ни́хже пе́рвый есмь аз. Еще́ ве́рую, я́ко сие́ есть са́мое пречи́стое Те́ло Твое́, и сия́ есть са́мая честна́я Кровь Твоя́. Молю́ся у́бо Тебе́: поми́луй мя и прости́ ми прегреше́ния моя́, во́льная и нево́льная, я́же сло́вом, я́же де́лом, я́же ве́дением и неве́дением, и сподо́би мя неосужде́нно причастити́ся пречи́стых Твои́х Та́инств, во оставле́ние грехо́в и в жизнь ве́чную. Ами́нь.**

**Ве́чери Твоея́ та́йныя днесь, Сы́не Бо́жий, прича́стника мя приими́; не бо враго́м Твои́м та́йну пове́м, ни лобза́ния Ти дам, я́ко Иу́да, но я́ко разбо́йник испове́даю Тя: помяни́ мя, Го́споди, во Ца́рствии Твое́м.**

**Да не в суд или́ во осужде́ние бу́дет мне причаще́ние Святы́х Твои́х Та́ин, Го́споди, но во исцеле́ние души́ и те́ла.**

**Во время Причащения людей:**

**Хор: Т**е́ло Христо́во приими́те, Источника безсме́ртнаго вкусите.

**После Причащения людей:**

**Хор: А**ллилу́ия, аллилу́ия, аллилу́ия.

**Иере́й: Спаси́, Бо́же, лю́ди Твоя́, и благослови́ достоя́ние Твое́.**

**Хор: В**и́дехом свет и́стинный,/ прия́хом Ду́ха Небе́снаго,/ обрето́хом ве́ру и́стинную,/ неразде́льней Тро́ице покланя́емся,// Та бо нас спасла́ есть.

**Иере́й: Всегда́, ны́не и при́сно, и во ве́ки веко́в.**

**Хор: А**ми́нь. Да испо́лнятся уста́ на́ша/ хвале́ния Твоего́ Го́споди,/ я́ко да пое́м сла́ву Твою́,/ я́ко сподо́бил еси́ нас причасти́тися/ Святы́м Твои́м, Боже́ственным, безсме́ртным и животворя́щим Та́йнам,/ соблюди́ нас во Твое́й святы́ни/ весь день поуча́тися пра́вде Твое́й.// Аллилу́иа, аллилу́иа, аллилу́иа.

**Ектения́ заключи́тельная:**

**Диа́кон: Про́сти прии́мше Боже́ственных, святы́х, пречи́стых, безсме́ртных, небе́сных и животворя́щих, стра́шных Христо́вых Та́ин, досто́йно благодари́м Го́спода.**

**Хор: Г**о́споди, поми́луй.

**Диа́кон: Заступи́, спаси́, поми́луй и сохрани́ нас, Бо́же, Твое́ю благода́тию.**

**Хор: Г**о́споди, поми́луй.

**Диа́кон: День весь соверше́н, свят, ми́рен и безгре́шен испроси́вше, са́ми себе́ и друг дру́га, и весь живо́т наш Христу́ Бо́гу предади́м.**

**Хор: Т**ебе́, Го́споди.

**Иере́й: Я́ко Ты еси́ освяще́ние на́ше, и Тебе́ сла́ву возсыла́ем, Отцу́, и Сы́ну, и Свято́му Ду́ху, ны́не и при́сно, и во ве́ки веко́в.**

**Хор: А**ми́нь.

**Иере́й: С ми́ром изы́дем.**

**Хор: О** и́мени Госпо́дни.

**Диа́кон: Го́споду помо́лимся.**

**Хор: Г**о́споди, поми́луй.

**Заамво́нная моли́тва:**

**Иере́й: Благословля́яй благословя́щия Тя, Го́споди, и освяща́яй на Тя упова́ющия, спаси́ лю́ди Твоя́ и благослови́ достоя́ние Твое́, исполне́ние Це́ркве Твоея́ сохрани́, освяти́ лю́бящия благоле́пие до́му Твоего́: Ты тех возпросла́ви Боже́ственною Твое́ю си́лою, и не оста́ви нас, упова́ющих на Тя. Мир мирови Твоему́ да́руй, це́рквам Твои́м, свяще́нником, во́инству и всем лю́дем Твои́м. Я́ко вся́кое дая́ние бла́го, и всяк дар соверше́н свы́ше есть, сходя́й от Тебе́ Отца́ све́тов, и Тебе́ сла́ву, и благодаре́ние, и поклоне́ние возсыла́ем, Отцу́, и Сы́ну, и Свято́му Ду́ху, ны́не и при́сно, и во ве́ки веко́в.**

**Хор: А**ми́нь. Бу́ди И́мя Госпо́дне благослове́но от ны́не и до ве́ка. **(Три́жды)**

**Псало́м 33:**

**Хор: Б**лагословлю́ Го́спода на вся́кое вре́мя,/ вы́ну хвала́ Его́ во усте́х мои́х./ О Го́споде похва́лится душа́ моя́,/ да услы́шат кро́тции, и возвеселя́тся./ Возвели́чите Го́спода со мно́ю,/ и вознесе́м И́мя Его́ вку́пе./ Взыска́х Го́спода, и услы́ша мя,/ и от все́х скорбе́й мои́х изба́ви мя./ Приступи́те к Нему́, и просвети́теся,/ и ли́ца ва́ша не постыдя́тся./ Сей ни́щий воззва́, и Госпо́дь услы́ша и,/ и от все́х скорбе́й его́ спасе́ и./ Ополчи́тся А́нгел Госпо́день о́крест боя́щихся Его́,/ и изба́вит их./ Вкуси́те и ви́дите, я́ко благ Госпо́дь:/ блаже́н муж, и́же упова́ет Нань./ Бо́йтеся Го́спода, вси́ святи́и Его́,/ я́ко несть лише́ния боя́щимся Его́./ Бога́тии обнища́ша и взалка́ша:/ взыска́ющии же Го́спода не лиша́тся вся́каго бла́га./ Прииди́те, ча́да, послу́шайте мене́,/ стра́ху Госпо́дню научу́ вас./ Кто́ есть челове́к хотя́й живо́т,/ любя́й дни ви́дети бла́ги?/ Удержи́ язы́к твой от зла,/ и устне́ твои́, е́же не глаго́лати льсти./ Уклони́ся от зла и сотвори́ бла́го./ Взыщи́ ми́ра, и пожени́ и́./ О́чи Госпо́дни на пра́ведныя,/ и у́ши Его́ в моли́тву их./ Лице́ же Госпо́дне на творя́щия зла́я,/ е́же потреби́ти от земли́ па́мять их./ Воззва́ша пра́веднии, и Госпо́дь услы́ша их,/ и от всех скорбе́й их изба́ви их./ Близ Госпо́дь сокруше́нных се́рдцем,/ и смире́нныя ду́хом спасе́т./ Мно́ги ско́рби пра́ведным,/ и от всех их изба́вит я́ Госпо́дь./ Храни́т Госпо́дь вся ко́сти их,/ ни еди́на от них сокруши́тся./ Смерть гре́шников люта́,/ и ненави́дящии пра́веднаго прегре́шат./ Изба́вит Госпо́дь ду́ши раб Свои́х,/ и не прегреша́т// вси, упова́ющии на Него́.

**Иере́й: Благослове́ние Госпо́дне на ва́с, Того́ благода́тию и человеколю́бием, всегда́, ны́не и при́сно, и во ве́ки веко́в.**

**Хор: А**ми́нь.

**Иере́й: Сла́ва Тебе́, Христе́ Бо́же, упова́ние на́ше, сла́ва Тебе́.**

**Хор: Сла́ва Отцу́ и Сы́ну и Свято́му Ду́ху и ны́не и при́сно и во ве́ки веко́в. Ами́нь.**

**Г**о́споди, поми́луй. **(Три́жды)**

**Б**лагослови́.

**Иерей произносит Отпуст**

**Многоле́тие:**

**Mолитва Священному́ченику Игна́тию**

**О** вели́кий святи́телю Богоно́сный Игна́тие! К тебе́ припа́даем и мо́лим тя, при́зри на ны гре́шныя, прибега́ющия к твоему́ заступле́нию! Умоли́ Го́спода, да прости́т нам вся согреше́ния на́ша: ты му́ченически ду́шу твою́ за ве́ру положи́л еси́, да́руй и нам му́жество во всем подража́ти тебе́. Ничто́ в жи́зни не возмогло́ отлучи́ти тя от любве́ ко Го́споду, ни ле́стныя обеща́ния, ни преще́ния, ни угро́зы, ниже́ са́мыя му́ки: ты с ра́достию предста́л пред зверьми́ на смерть лю́тую и, я́ко а́нгел, возлете́л еси́ во оби́тели Отца́ на́шего Небе́снаго; и моли́тва твоя́ мно́го мо́жет пред Го́сподем. Бу́ди же, святы́й уго́дниче, предста́телем у Го́спода: за ны, недосто́йнии рабы́ твоя́; помога́й и всем правосла́вным христиа́ном святы́ми твои́ми моли́твами ко всемогу́щему Бо́гу, да изба́вит ны от гла́да, тру́са, гра́да, бездо́ждия и смертоно́сных боле́зней, и да да́рует нам здр'авие и спасе́ние. Бу́ди же нам помо́щник ско́рый во вся́кой ско́рби, наипа́че в час кончи́ны на́шея яви́ся нам све́тлым защи́тником и хода́таем и умоли́ Го́спода сподо́битися всем нам, тебе́ ны́не те́пле моля́щимся, получи́ти по христиа́нской кончи́не Небе́сное Ца́рствие, иде́же вси святи́и вку́пе с тобо́ю ве́чно сла́вят Отца́ и Сы́на и Свята́го Ду́ха. Ами́нь.

**Полезная информация о памяти Священному́ченика Игна́тия**

**С**вященномученик Игнатий Богоносец, грек по происхождению, родился в Антиохии. По преданию, будучи еще отроком, он вместе со своими родителями находился в числе тех, кто внимал Божественным словам Спасителя. Отвечая на вопрос учеников, кто больше в Царствии Небесном, Господь Иисус Христос, призвав к себе мальчика Игнатия и взяв его на руки, сказал: «Истинно говорю вам, если не обратитесь и не будете как дети, не войдете в Царство Небесное» (Мф. 18,1–3). Любя Бога чистейшей и возвышенной любовью, святой Игнатий постоянно предстоял Ему, получив, как дар, именование «Богоносец», которое стало неотделимым от его имени. Сам же святой Игнатий называл «богоносцем» всякого человека, «имеющего Христа в сердце своем».

**Ц**ерковный историк Евсевий Памфил пишет, что будущий святитель вместе со святым Поликарпом Смирнским (†167) и Папием Иерапольским (†130) был учеником святого апостола Иоанна Богослова (†нач. II века, память 26 сентября и 8 мая).

**С**вятитель Иоанн Златоуст отмечает, что священномученик Игнатий Богоносец «воспитывался под руководством святых апостолов, неразлучно находясь при них, и был их соучеником во всем, почерпнув из недр их обильные струи» («Похвальное слово священномученику Игнатию Богоносцу»).

**Э**то духовное апостольское водительство воспитало в святом Игнатии то мужество и ту ревность о Христовой Истине, которыми он прославился в сане епископа, став вторым преемником первоверховного апостола Петра (†ок. 67, память 29 июня) на Антиохийской кафедре. Хиротония святого Игнатия была совершена самим Апостолом одновременно с хиротонией святого Евода (Еводия), апостола от 70-ти (†66, память 7 сентября); первый был поставлен над обращенными иудеями, второй – над бывшими язычниками. После смерти святителя Еводия святитель Игнатий вступил в полное управление Антиохийской Патриархией.

**Ц**еломудрие, кроткий и тихий нрав, поистине «апостольская ревность» о Церкви еще при жизни прославили имя святого Игнатия. Все Восточные Патриархи питали к нему огромное уважение и любовь, слово его было защитой против еретических соблазнов.

**С**вятитель Игнатий, согласно преданию, сподобился видеть поющие ангельские лики и, воодушевленный этим откровением, ввел в Антиохийской Церкви антифонное пение, украсив, таким образом, Божественную службу.

**В** 81 году, во время гонений императора Домициана (81–96), святитель показал себя деятельным и твердым вождем стада Христова, укрепляя в пастве веру и мужество, ободряя и молясь за малодушных. Когда Богу было угодно дать Церкви мир, святитель Игнатий радовался за свою паству, но скорбел, что гонения не коснулись его самого. Исполненный любви к Спасителю и желания пострадать за Христа, святой Игнатий усилил свои труды во славу Церкви.

**В**идя добрый пример в лице своего архипастыря, христиане укреплялись в вере и благочестии, многие язычники принимали святое Крещение, а еретики возвращались в лоно Церкви.

**П**осле своей победы над скифами император Траян (98–117) повелел повсюду воздавать благодарения языческим идолам. В 106 году, отправляясь в поход против персов, Траян остановился в Антиохии, где ему сразу же донесли, что святитель Игнатий не только не приносит жертв идолам, но открыто почитает Господом Иисуса Христа и утверждает веру в Него.

**П**ризвав к себе святого Игнатия, Траян пытался то лестью, то угрозами склонить святителя подчиниться царскому указу и принести жертвы языческим божествам. Открыто исповедуя свою непоколебимую веру в Распятого, архипастырь заявил Траяну, что лучше быть съеденным зверями, распятым на кресте, преданным огню или мечу, чем отдать душу бесам: «Не временных ищу благ, но единых и вечных, чтобы прийти ко Христу, Богу моему, принявшему за меня смерть».

**С**вятитель Игнатий пытался убедить Траяна, что идолопоклонство приводит людей ко злу, делает их нечестивыми и вдохновляет на пагубные дела. Траян приказал заточить святителя в темницу и наутро объявил приговор: бросить святого Игнатия на растерзание львам, причем не в Антиохии, а в Риме, чтобы не давать местным христианам мученического примера. Император рассчитывал, что долгий путь к месту казни и смерть на арене римского цирка помогут изгладить имя святителя из памяти христиан.

**В**озблагодарив Бога за Его великие милости и вручив Ему свою паству, святитель Игнатий, сопровождаемый воинами и несколькими особенно преданными ему христианами, отправился в путь. Замысел Траяна не оправдался. Шествие святого Игнатия в железных оковах через Малую Азию и Македонию к месту казни показало образец истинной веры и готовности принять муки за нее; святитель пользовался малейшей возможностью, чтобы проповедовать христианам, стекавшимся из близлежащих городов к местам остановки узника. Так, после долгого и утомительного плавания морем, сойдя на берег в Смирне, он провел несколько дней со своим другом епископом Поликарпом Смирнским, давая наставления верующим и священнослужителям и увещевая их не бояться смерти и не скорбеть о нем. В Смирне святой Игнатий написал четыре из семи дошедших до нас посланий: к ефесянам, римлянам, магнезийцам и траллийцам. Из Троады, где его ждало радостное известие о прекращении гонений на христиан в Антиохии, он писал к филадельфийцам, смирнянам и к епископу Поликарпу, учитывая при этом положение и нужды каждой из Церквей.

**В** своих посланиях святитель Игнатий изложил православное учение о Лице Иисуса Христа, как Богочеловека и Искупителя, о единстве Вселенской Церкви, о Святом Духе и о Таинствах. Все послания его одушевлены призывом хранить единство веры, прекратить расколы, соблюдать церковную иерархию и повиноваться епископам.

**В** Риме святитель Игнатий был встречен плачущими христианами, предлагавшими освободить его. Святитель, исполненный веры и желания пострадать за Христа, просил не искать путей к его освобождению и лишь усердно молиться о внешнем и внутреннем мире Церкви.

**2**0 декабря 107 года, в день языческого праздника, святого Игнатия вывели на казнь. Увидев множество народа, собравшегося в цирке, он громко воскликнул: «Мужи римские, зрители моего подвига! Знайте, что я осужден на смерть не ради злодеяния, но ради Единого моего Бога, любовью к Которому я объят и к Которому стремлюсь. Я Его пшеница и буду смолот зубами зверей, чтобы соделаться Ему чистым хлебом».

**Д**ошедшее до нас предание повествует, что, идя на смерть, святой Игнатий непрерывно повторял Имя Иисуса Христа. На вопрос стражника, почему он это делает, святитель ответил, что носит это Имя в сердце своем, «а Кто запечатлен в моем сердце, Того я устами исповедую». После казни, среди обглоданных львами костей, было найдено нетронутым сердце святого Игнатия. Разрезав сердце, язычники с изумлением увидели, что в нем было начертано золотыми буквами «Иисус Христос».

**В** ночь после своей кончины святитель явился многим христианам в видениях, утешая скорбящих и молясь о Церкви. Честные останки священномученика были собраны римскими, а также сопровождавшими святителя антиохийскими христианами и с пением псалмов положены во гроб, который с большими почестями хранился в окрестностях Рима. Император Траян, узнав о мужественной кончине святого, раскаялся в содеянном и прекратил гонение.

**В** 108 году мощи священномученика Игнатия были перенесены и положены в предместье Антиохии, за Дафийскими воротами. Второе перенесение, которое празднуется Православной Церковью 29 января, было совершено в 438 году. Император Феодосии II (408–450), посвятив древнейший языческий храм Фортуны во имя святого Игнатия, приказал перенести его святые мощи в Антиохию. После взятия города персами мощи святого Игнатия были возвращены в Рим и положены в храме в честь священномученика Папы Климента в 540 году (по другим источникам, в 637 году).